Dho?! STORY: Aniyaage badhalu. Ep 30\nކައިދަން ކައިރިއަށް އަންނަން ފެށުމުން ޖޫޒަންގެ ހިތް އެންގީ ފަހަތަށް ޖެހޭށެވެ. އެކަމަކު އޭނަގެ ސިކުނޑި ބުނެދިނީ އެންމެ ފިޔަވަޅެއްވެސް ފަހަތަށް ނުޖެހި ހުންނާށެވެ. އަދި އޭނަ އެވަގުތު އެހީ ސިކުނޑީގެ އަޑެވެ. ހަށަން ބަނދެލަމުން އޭނަ ކުރިއަށްވުރެ ހަށިގަނޑު ތެދުކޮށްލި އެވެ.\nހުދު ގަމީހުގެ މަތިން އެހަށިގަނޑުގެ މިނަށް ފަހާފައިވާ ކަޅު ޓަކްސިޑޯ ކައިދަންގެ ގަޔަށް ހިފާލައިފައިވާ ދެވަނަ ހަމެއްފަދަ އެވެ. ފެޝަންމެގަޒިންއެއްގެ ބަނޑޭރިގަނޑަކުން ފުންމާލައިގެން އެރޭގެ ޕާޓީއަށް އައިސްހުރި މޮޑެލްއެއް ފަދަ އެވެ. ކައިދަންގެ ހަމުގެ އަނދިރިކުލައާއި އެލޮލުގައި ހުންނަ ސީރިއަސްކަން އެކުވެގެން އޭނަ ފެންނަނީވެސް ނުރައްކާތެރި ގޮތަކަށެވެ. ނުރައްކާތެރި ވީ ވަރަކަށް އަދި ބައެއް ފިރިހެނުންގެ ރީތިކަން އިތުރުވާ ކަހަލަ އެވެ. ކައިދަންއަކީ އޭގެ ތެރެއިން އެކަކެވެ. ޚުދު ޖޫޒަންއަށްވެސް އެކަމާއި ދެކޮޅެއް ނުވެވުނެވެ. ނޭވާނުލައި ހުރެވުނުކަން އޭނައަށް އެނގުނީ ކައިދަން އައިސް ކުރިމައްޗަށް ހުއްޓުނީމަ އެވެ. އެކަމަކު ސިފައަށް ހެއްލިގެން އޭނައަށް ސަލާމަތެއްނެތްކަން އަމިއްލަ ނަފްސަށް ވިސްނާދިނެވެ. ކައިދަން އެވަނީ އެކަން ސާބިތުކޮށްދީފަ އެވެ.\n"ފައިނަލީ... ޔޫ އާ މައި ވައިފް.." ކައިދަން ދެއަތް އުފުލާލައި ޖޫޒަންގެ ދެކޮނޑުގައި އަޅުވާލައިގެން ހަމަޖެހިލި އެވެ. އެދެއަތުގެ ބަރުން އެކަނިވެސް އޭނަގެ ބާރު ހުންނާނެ ވަރު ޖޫޒަންއަށް އިހްސާސްކޮށްލެވުނެވެ.\n"އެން ޔޫ އާ މައި ހަޒްބެންޑް.." ޖޫޒަން ދެއަތް އުފުލާލައިފައި ކައިދަންގެ މޭމަތީ ހިންގާލައިފައި ގެންގޮސް ކަރުގެ ދެފަރާތުން އެދިގުއިނގިލިތައް ވަށާލި އެވެ. އެކަމަކު ބާރެއް ނުކުރެއެވެ.\n"އިޒް ދެޓް އެ ތްރެޓް؟" ކައިދަންއަށް މަޖާވިއެވެ. އެކަމަކު އޭނަ އެއް ބުމަ އަރުވާލައިފައި ބަލަން ހުރީ ސީރިއަސް ގޮތް ދައްކައިގެންނެވެ.\n"ވެދާނެ..." ޖޫޒަން ޖަވާބުދިނެވެ.\n"އެކަމަކު އަހަންނަށް ހީވި ކުރިން ބުނިހެން ވެޑިން އޮންނަ ދުވަހު ފިލާނަމޭ... ކޮންކަމެއް ބަދަލުވީ؟" ކައިދަން އޮޅުންފިލުވަދޭން އެދުނެވެ.\n"އަހަންނަކީ ޗެލެންޖަށް ބިރުން ފިލާ މީހެއް ނޫން. އައި އެމްބްރޭސް އިޓް.." ޖޫޒަން ބުނެލި އެވެ.\nކައިދަން ހީކޮށްފާނެ އެއްޗެއް އޭނައަށް އެވަގުތު މުހިންމެއް ނޫނެވެ. އަދި އޭނައަށް ޝައްކުވާ ގޮތުން ވިއްޔާ އެރޭ އޭނަ އައިސް މިޒްނާ އާއި ދެކެވުނު ވާހަކަ ކައިދަންގެ ކަންފަތާއި ހަމައަށް ހުންނާނީ ފޯރައިފަ އެވެ. މައިނާ އާއި ކައިދަންގެ ގުޅުން އޭނައަށް ހާމަވެގެން ދިޔައީ އެރެއެވެ. އަދި ކައިދަންގެ މަޤްސަދުވެސް މެއެވެ. ކައިދަންއަށް މައިނާ އާއި އޭނަގެ މާޒީ ކޮންމެވެސް ވަރަކަށް އެނގިފައި ވަނީ އެވެ. އަދި ކައިވެންޏަކީ އޭނަ ކައިދަންގެ މުށުތެރެއަށްލައި ބަރުބާދުކޮށްލަން ކުރަން އުޅުނނު ކަމެއްހެން ހީވެ އެވެ. އެކަމަކު އޭނައަކީ ވެސް ޗެލެންޖަކުން ފިލަން ދުވާނެ ކުއްޖެއް ނޫނެވެ. އެޗެލެންޖެއް އަމިއްލަ ކޮށް އެއާ ކުރިމަތިލާނެ ކުއްޖެކެވެ. އެކުވެރިން ބައިތިއްބަން ޖެހެނީ ކައިރީގަ އެވެ. އަދި ދުޝްމަނުން އެއަށްވުރެ ކައިރީގަ އެވެ. ދެން އޮތީ ޔޫޝައުގެ ބައެވެ. ޔޫޝައު އޭނައާމެދު އަމަލުކުރި ގޮތަށްފަހު އެންމެ ފަހަރަކު ބުނެލާއިރަށް އެކަމަކުން އޭނަ މަނާވެގަނންނާނެ ހެން ޔޫޝައުއަށް ހީވަންޏާ ރަނގަޅަށް އަދިވެސް އޭނަ ދަސްނުވަނީ އެވެ.\n"އައި ލައިކް ޔޫ..." ކައިދަން ޖަވާބުދިނެވެ.\nއުންމީދުނުކޮށް ހުއްޓާ ކައިދަން މިބުނި އެއްޗަކުން ޖޫޒަން ރަނގަޅަށްވެސް ސިހުނެވެ. އެއީ އެފަދަ ވާހަކައެއް ކައިދަން ބުނި ފުރަތަމަ ފަހަރެވެ. އޭނަގެ ހުއްދަ ހޯދުމަކާނުލާ އެންމެންތެރޭ ލޯބިވެރިއެއްގެ ގޮތުގައި ތައާރަފްކޮށް އާއިލާއޭގެ ތެރެއަށް ވައްދައި ކައިވެންޏާއި ހަމައަށް ގެންދިޔައިރުވެސް ގަޔާވާ ވާހަކަވެސް މިނޫނީ ބުނެފައެއް ނެތެވެ. އަދި އެލޮލުގައި ވި ސީރިއަސްކަން ބުނެދިނީ އެއީ ކައިދަންގެ ހިތުގެ އަޑިން ބުނި ވާހަކައެއް ކަމެވެ. ޖޫޒަންއަށް އޮޅުންއެރި އެވެ. އޭނަ ކައިދަން ދަސްކުރަން އުޅޭ ވަރަކަށް އޮޅޭނީ ހެއްޔެވެ؟\nނަސީބަކުން އޭނަގެ ރައްދަކަށް ނޭދި ކައިދަން ދުރަށްޖެހިލި އެވެ.\n"ދައްތަ ގެނެސް ބެހެއްޓި މިލްކް ތަށްޓެއް އެހުރީ ބެޑްސައިޑު ޓޭބަލް މަތީ. ޔޫ ކެން ޑްރިންކް ހާފް އޮފފް އިޓް." ކައިދަން ގޮސް އަލަމާރި ހުޅުވާލައިގެން ކޮންމެވެސް އެއްޗެއް ހޯދަމުން ވާހަކަދެއްކި އެވެ.\nޖޫޒަން އެނބުރުނުއިރު ތެދެކެވެ. މައްޗެއް ޖަހާފައި ހުރި ކިރު ތަށްޓެއް އެބަހުއްޓެވެ. ޖޫޒަން ގޮސް މަތި ނަގާފައި ކިރު ތަށި އަތަށް ނަގައިގެން އެނދުގައި އިށީނދެލި އެވެ. އެކަމަކު ބޯކަށް ނޫޅުނެވެ. ކައިދަން އަލަމާރިން އެ ހޯދި އެއްޗެއް ހޯދައިގެން އެނބުރުނު އިރު ޖޫޒަން ކިރު ތައްޓަށް ބަލަން އިނެވެ.\n"މީ އިންޑިއާގެ މީހުން ފަސްޓް ނައިޓްގަ ކުރާކަމެއް ނޫންތަ؟" ޖޫޒަން އިސްއުފުލާލައިފައި ސުވާލުކުރި އެވެ.\n"ނޫނޭ. ދައްތަ ކައިވެނީގެ ކުރިން އަހަރެން ގެންގޮސް ބައިންދައިގެން ވަރަށް ވާހަކަ ކިޔައިދީ ވަރަށް ނަސޭހަތްދިން. މިއީ ސުންނަތޭ ބުނީ. ވަރަށް ޑިޓެއިލްކޮށް ކިޔައިދިން ..." ކައިދަން ވާހަކަދައްކަމުން އައިސް ޖޫޒަންގެ ދާދި ގާތުގައި އެނދުގައި އިށީނދެލައިފި އެވެ.\n"ވާއު..." ޖޫޒަން އަށް ހަމައެކަނި ބުނެވުނީ އެވަރަށެވެ. ހާއްސަކޮށް ކައިދަންގެ ފަރާތުން އެފަދަ ދީނީ ވާހަކައެއް އިވުމުން އޭނައަށް ލިބުނު ބޮޑު ހައިރާންކަމަކަށްވި އެވެ.\nކިރުތަށި ނަގައި ދިއްކޮށްލުމުން ކައިދަން އޭގައި ހިފާފައި ބޯން ފެށުމުން ޖޫޒަން އަށް ބަލަން އިނދެވުނެވެ. މެދާކަށް ހަމައަށް ބޯލާފައި ކައިދަން ތަށި އަނބުރާ ޖޫޒަންއަށް ދިނެވެ. އޭނައަށް އެއިން ބޮވުނީ ކޯވަރެކެވެ.\nއެގޮތަށް ދެފަހަރެއްގެ މަތިން އެކަކު އަނެކަކަށް ދެމުން ކިރުތަށި ހުސްވުމުން ޖޫޒަން ތަށި ކުރިން ހުރި ތަނުގައި ބަހައްޓައިފި އެވެ. އޭނަ ދެން އެނބުރުނުއިރު ކައިދަން އޭނަގެ އުނގުމަތީ ބާއްވައިލީ ހިމަ ދިގުކޮށް އޮތް މަހުމާ ފޮއްޓެކެވެ.\n"މިވެސް ސުންނަތެއްތަ؟" ޖޫޒަން ފޮށި އަތަށް ނަގައިގެން ބަލަން އިނދެ އެހި އެވެ.\n"ދައްތަ ބުނީ ދެ މީހުންގެ މެދުގައި ހަދިޔާ ބަދަލުކުރަން އިރުޝާދު ދެއްވާފައި އޮތްކަމަށް. އަދި އެއީ އެކަކު އަނެކެއްގެ މައްޗަށް ލޯބި އިތުރުވާނެ ކަމެއްކަމުގައި." ކައިދަން އޮޅުންފިލުވައިދިނެވެ.\nޖޫޒަން ފޮށި ހުޅުވާލިއިރު އެއީ ނިކަން ސާދާ ރިހި ފަށެކެވެ. ފުލުގައި ކުޑަކުޑަ ހިތެކެވެ. ޖޫޒަންގެ ތުންފަތަށް ލުއި ހިނިތުންވުމެއް ވެރިވި އެވެ. މިރޭގެ ވަގުތުތައް ހޭދަވަމުން މިދަނީ ޔަޤީނުން ވެސް އޭނަ އުންމީދުކުރި ގޮތަކަށް ނޫނެވެ. އޭނަ ހީކުރީ ކޮޓަރިއަށް ވަދެވުނުހާ އަވަހަށް ކައިދަންގެ ނުލަފާކަން ދައްކައިލާނެ ކަމުގަ އެވެ. އޭނަ ރުހުމުގައި ނޫނިއްޔާ ގަދަކަމުން ވެސް އޭނަގެ ޖިސްމުގެ މައްޗަށް ވެރިވެގަންނާނެ ކަމުގަ އެވެ. އެކަމަކު އެދެކެވުނު ވާހަކަތަކަށްފަހު ކުއްލިއަކަށް އަނިޔާވެރިއަކަށް ކައިދަންބަދަލުވާނެ ހެނެއް ހިއެއްނުވެ އެވެ.\n"ވަރަށް ލޯބި. ތެންކިއު.." ޖޫޒަން ފަށު ފުލާއި ކުޅެން އިނދެފައި ކައިދަން މޫނަށް ބަލައިލި އެވެ.\nކައިދަން ކުޑަކޮށް ކަރުކެހިލާފައި ޓަކްސިޑޯގެ ގޮށް ނައްޓަމުން ތެދުވެގެން ދުރަށް ދިޔަ އެވެ. އެބާލާފައި އެއްފަރާތެއްގައި ބޭއްވުމަށްފަހު އޭނަ ގޮސް ވަނީ ފާޚާނާއަށެވެ. ޖޫޒަން ފަށް ނަގައިގެން ގޮސް ލޯގަނޑު ކުރިމައްޗަށް ހުއްޓިފައި ކަރުގައި އޮތް ފަށް ބޭލުމަށްފަހު ޑްރެސިންޓޭބަލް މަތީ ބާއްވާފައި ކައިދަން ހަދިޔާކުރި ފަށް އެޅި އެވެ. ކައިދަން އެނބުރި އަންނަންވާއިރަށް އޭނަ އަނެއްކާވެސް ގޮސް އިނީ ކުރިން އިން ތަނުގަ އެވެ. ކޮޓަރީގެ ވަށައިގެން ނަޒަރު ހިންގުމުން ފާހަގަވީ އާއިލާ ފޮޓޯގަނޑެއްހާ ހިސާބުވެސް އެތާ ނެތްކަމެވެ. އެކަމަކު މިޒްނާގެ ކޮޓަރީގައި ތިންބެއިންގެ ފޮޓޯ ހުއްޓެވެ.\n"ކައި ބޭނުމެއް ނުވާނެ މައިނާގެ ވާހަކަ ދައްކާކަށް. އެހެންވެ ޖޫޒަންއަށް ވެސް އަހަރެމެންގެ އިތުރު ސިސްއެއް ހުންނަކަން ނޭނގި ތިހުރީ. ކައި އާއި މައިނާ ވަރަށް ކްލޯސްކޮށް އުޅުނީ. އެން އިޓް ބްރޯކް ހިޒް ހާޓް.." މިޒްނާގެ ޖުމްލަތައް ޖޫޒަންގެ ސިކުނޑީގައި ގުގުމާލި އެވެ. އޭނައަށް އަދިވެސް ނޭނގެނީ ކައިދަންއާ އެއްބައިވެގެން އެމީހުން ބިރުގަންނަވަން އެއުޅުނު އަންހެންކުއްޖަކީ ކާކުކަމެވެ.\nދޮރުހުޅުވުނު އަޑާއެކު ޖޫޒަންގެ ހިޔާލުތަކުން ނިކުމެވުނެވެ. އޭނަ އަވަހަށް ތެދުވެގެން އަލަމާރި ކައިރިއަށް ދިޔަ އެވެ. ފުރަތަމަ ދޮރުފަތް ހުޅުވާލިއިރު އެބައިގައި އަދި ހުރީ ހުސް ކައިދަންގެ އަންނައުނެވެ. އެނބުރި ބަލާލިއިރު ކައިދަން އެނދުގެ އަނެއް އަރިމަތީގައި އިށީނދެ އިނީ ފޯނަށް ބަލަހައްޓައިގެންނެވެ. ޖޫޒަން އަނެއް ދޮރުފަތް ހުޅުވާލިއިރު އޭނަގެ އަންނައުނުތައް މަތީ ޓައީއެއް އައްސާލައިފައި ހުރި ތުނި ފޮށްޓެއް ހުއްޓެވެ. އޭނަ އެޓައީ މޮހާލައިފައި މަތި ނެގިއިރު އެތެރޭގައި އޮތީ ރަތް ކުލައިގެ ތުނި ތުނި ނިދާ ހެދުމެކެވެ. އަނގައަށް ވައްތަރެއް ޖައްސާލައިފައި އޭނަ އޭގެ މަތި ޖެހުމަށްފަހު ފާޚާނާއަށް ވަނީ އާންމުކޮށް ނިދަންލާ ކަހަލަ ހަރުވާޅަކާއި ޓީޝާޓެއް ހިފައިގެންނެވެ.\nނިކުތްއިރު ކައިދަން އޭނަ އިން ފަރާތުގައި އެނދުގައި ދިގު ދިގަށް އޮށޯވެލައިގެން އޮތެވެ. ޖޫޒަން ގޮސް އަނެއްފަރާތުން އަރައި އޮށޯވެފައި ރަޖާ ނަގައި ގައިމަތީ އަޅަމުން ކައިދަންއާ ފުރަގަސްދިނެވެ. ނޭވާ ނުލައި އޮވެގެން ހިތާއި ހިތުނން ފަހަކާއި ހަމައަށް ގުނިއެވެ. ކައިދަންގެ ފުށުން އެއްވެސް ކަމެއް ނުފެނުމުން ފުން ނޭވައެއް ދޫކޮށްލާފައި ވީ އުފަލުން ލޯމަރާލލައިފި އެވެ. ދެންވީ ސިކުންތުކޮޅެކެވެ. ކުއްލިއަކަށް ގައިމަތީ އޮތް ރަޖާ ތިރިއަށް ޖެހިއްޖެ އެވެ.\nޖޫޒަން އެނބުރުނުއިރު ކައިދަން ބަލަހައްޓައިގެން އޮތެވެ.\n"ދޭ އެހެރަ ސޯފާގަ ނިދަން.." ކައިދަން އަމުރުކޮށްލި އެވެ.\nޖޫޒަންއަށް ފުންމައިގެން ތެދުވެ އިށީނދެވުނެވެ. އޭނަ ދުރުގައި ހުރި ދިގު ސޯފާއަށް ބަލައިލާފައި އެނބުރި ކައިދަންއަށް ބަލައިލި އެވެ. ކައިދަން އެވަގުތު އޭނައާ ދިމާއަށް އަރިވެލުމުން މޭގަނޑު ފިނިވި އެވެ. އޭނަ ހީކުރިގޮތާއި ޚިލާފަށް ކައިދަން ނެގީ އޭނަ ބޯއެޅި ބާލީހެވެ. އެއަށް ފަހު ތިރިއަށް އެއްލައިފި އެވެ. ރުޅި އައިސްގެން ޖޫޒަންގެ ބޮލުން ވެސް ދުން އަރަން ފެށިހެން ހީވި އެވެ.\nއޭނަ އެނދުން ފައިބައިގެން ތިރީގައި އޮތް ބާލީސް ނަގާފައި ގޮސް ސޯފާގައި ނިދަން އޮށޯވެއްޖެ އެވެ.\n"ކޮންކަހަލަ މީހެއް؟ ދެފަހަރު ދެއަނގައިންތަ ވާހަކައެދައްކަނީ؟ މަލްޓިޕާސަނަލިޓީ ޑިސްއޯޑާ ހުންނަނީ ތޯއްޗެ.." ޖޫޒަން ހަށަން ބަނދެލައިގެން މަތި ބަލަން އޮވެ ވާހަކަދެއްކި އެވެ.\n"އައި ކެން ހިއާ ޔޫ..." ކައިދަން ދުރުން ގޮވާލި އެވެ.\n"އަޑު އިއްވާށޭ މި ކިޔަނީ..." ޖޫޒަން އެއަށް ވުރެ ބާރަށް ރައްދުދިނެވެ.\nކައިދަން އެވަގުތު ލައިޓްތައް ނިއްވާލުމުން މުޅިތަން އަނދިރިވެގެން ދިޔަ އެވެ. ޖޫޒަންއަށް ހަޅޭއްލަވައިގެންފައި ފުންމައިގެން ތެދުވެވުނެވެ. ކިތަންމެ ވަރަށް ބެލިއަސް އެކައްޗެއްވެސް އެނގެނީއެއް ނޫނެވެ.\n"ލައިޓް ދިއްލާ ކައިދަން. އަހަންނަކަށް ނުނިދޭނެ އަނދިރީގައެއް..." ޖޫޒަން ގޮވި އެވެ.\n"އަހަންނަކަށް ނުނިދޭނެ އަލީގައެއް..." ކައިދަންގެ ރައްދު އައެވެ.\nކުރިން އޮތް ގޮތަށް އޮށޯންނަމުން ޖޫޒަން ލޯމަރައިލި އެވެ. އެކަމަކު ހަމަ ހިލާ ގިނައިރަކު އެހެނެއް ނޯވެވުނެވެ. ލޯ ހުޅުވައިލުމުން އަނދިރިކަން އައިސް އޭނަގެ މުޅިހަށިގަނޑަށްވެސް ވަދެގެންދާ ކަހަލަ އެވެ. ފޯނުވެސް ކައިރިއަކު ނެތެވެ. އިރުކޮޅެއް ވުމުން ކޮންމެވެސް ވަރަކަށް ލޯ ހޭނުނެވެ. އޭނަ އިރުކޮޅަކު މަޑުކޮށްލީ ކައިދަންއަށް ނިދުނީމައި ލައިޓް ދިއްލަން ނިންމައިގެންނެވެ. އެގޮތުގައި ކެތްކުރެވުނީ އިރުކޮޅަކު އެވެ. އެންމެފަހުން ތެދުވެގެން އެކި ތަންތާ އަތް ކކާއްތަމުން ގޮސް ނިދާބޮކި ޖައްސައިފި އެވެ.\nކައިދަންއަށް ބަލާލިއިރު ހީވީ ނިދާފައި އޮތް ހެންނެވެ. ޖޫޒަން ސިއްރު ސިއްރުން ގޮސް ފޯނު ނަގައިގެން އައިސް ސޯފާއާ ކައިރިވީތަނާ އަނެއްކާ މުޅިތަން އަނދިރިވި އެވެ.\n"ބާސްޓާޑް!" ދެދަތްޕިލަ ޖައްސައިލަމުން ޖޫޒަން އަށް ބުނެލެވުނެވެ.\nނަސީބަކުން މިފަހަރު އަތުގައި ފޯނު އޮތެވެ. އޭނަ ފޯނުގެ ސްކްރީނު ދިއްލައިގެން ގޮސް ސްވވިޗްތައް ކައިރިއަށް ހުއްޓުނުއިރު ކައިދަން އިނީ ބަލަހައްޓައިގެންނެވެ. ލައިޓު ހަމަ ޖެއްސުމާއެކު ކައިދަން ތެދުވެގެން އޭނަ ގާތަށް އަންނަން ފެށި އެވެ. ޖޫޒަން ސަލާމަތްވާން ވެގެން ދުވަން އުޅުމުން ކައިދަން ހުޝިޔާރު ކަމާއެކު އޭނަގެ އަތުގައި ހިފެހެއްޓި އެވެ.\n"އައި ޖަސްޓް ޗޭންޖްޑް މައި މައިންޑް..." ކައިދަން ރުޅިއައިސްފައި އޭނައަށް ބަލަމުން ވާހަކަދެއްކި އެވެ.\n"ކޮންކަމަކާ ބެހޭގޮތުން؟" ޖަވާބު އަންނާނެ ގޮތަކާމެދު ޖޫޒަން ކަންބޮޑުވި އެވެ.\n"އެބައުޓް ލީވިން ޔޫ އެލޯން..." ކައިދަންގެ ޖަވާބު އައީ ޖޫޒަން ހީކުރިހާ ނުރައްކާކޮށެވެ.\n"ނައު ސްޓްރިޕް!" ކައިދަން އެންގި އެވެ.\nއެލޮލުގައި އެއްވެސް އެއްވެސް ރަހުމެއް ނެތެވެ. އަދި ލަފްޒްގައިވި ހަރުކަށިކަން ޖޫޒަންގެ މޭގަނޑު ފިނިކޮށްލި އެވެ. އެފިނިކަން އޭނަގެ ކަށިތަކާއި ހަމައަށް ދަތުރުކުރި ކަހަލަ އެވެ.\n"ދެންމެއެއްނު ބުނީ ޗެލެންޖަކުން ފިލާކަށް ނުދުވާނަމޭ!" ކައިދަން ހަނދާންކޮށްދިނެވެ.\nމަދު ސިކުންތުކޮޅެއްގެ ތެރޭގައި ޖޫޒަން ގޮތެއް ނިންމައިފި އެވެ. އޭނަގެ މޫނުމަތީގެ ކުލަވަރު ބަދަލުވީގޮތުން ޚުދު ކައިދަންއަށް ވެސް އެކަން އެނގުނެވެ. އޭނަ އެއަތުން ދޫކޮށްލާފައި ޖޫޒަންއަށް ފުރުސަތު ދިނެވެ. ނަޒަރު ވަކިކުރުމެއްނެތި ދެމީހުން އެކަކު އަނެކަކަށް ބަލަން ތިބީ ފުރަތަމަ އެނަޒަރު ވަކިކޮށްލާ މީހަކީ ބަލިވާނެ މީހަކު ކަމަށް ވެދާނެތީ ކަހަލަ އެވެ. އަތުގައި އޮތް ފޯނާއެކު ޖޫޒަން ކައިދަންގެ އެންގުމަށް އަމަލުކުރި އެވެ. އެވަގުތު ކައިދަންގެ ނަޒަރު އޭނަގެ ބަނޑަށް ދަތުރުކޮށްލި އެވެ. ބަނޑުގައި ހުރި ލަކުނުތަކާއި އިންސިއުލިން ފޮނުވަން ގުޅާފައިވާ ކެނިއުލާއަށް ނަޒަރެއް ދިނުމަށްފަހު ދާދި އަވަހަށް އެލޮލަށް ނަޒަރު ބަދަލުކޮށްލި އެވެ.\nހަރުވާޅު ޖީބުގައި އޮތް މެޝިން ނަގާފައި ދެން ގޮސް ހުއްޓުނީ އަތްދަބަސް ކައިރިއަށެވެ. މެޝިން އެ ހަށިގަނޑާއި ވަކިކޮށްލައި ބަނޑުގައި އިންނަ ކެނިއުލާގެ ކެޕް ޖެހުމަށްފަހު ފޯނާއެކު މެޝިން ވެސް ދަބަސް ކައިރީ ބޭއްވުމަށް ފަހު އެނބުރި އައިސް ކައިދަން ގާތަށް ހުއްޓުނެވެ. ކައިދަންގެ ލޮލުގައި ވި ހޫނުން އޭނައަށް ކުރިއަށް ގެންދަން ހިތްވަރު ލިބުނެވެ. ކައިދަން އެދުނު ފަދައިން އައިސް އެ ހުރީ ކުރިމަތީގަ އެވެ. އެކަމަކު ކައިދަން އޭރުވެސް ހުރީ ޓަކްސިޑޯ ބޭލިގޮތަށެވެ. ހުދު ގަމީހާއި ކަޅު ފަޓްލޫނުގައި ބެގީ ވެސް ކޮށްގެންނެވެ. ނުވިތާކަށް އަތުކުރީ ގަޑިވެސް އޮތެވެ.\n"ކަމް ހިއާ!" ކައިދަންއަށް ކޮށްފައިވާ އަސަރު އޭނަގެ އަޑުން ދޭހަކޮށްދިނެވެ.\nޖޫޒަން ކުރިއަށް ފިޔަވަޅެއް އަޅާލައިފައި ދާދި ކައިރިއަށް ހުއްޓުނެވެ.\nޕާޓީ ނިންމާފައި ގޭގައި މަޑުނުކޮށް ރަމްޝާ ނިކުމެގެން ދިޔައީއްސުރެ ގުލްނާރުގެ ހިތަކަށް ހަމަޖެހުމެއް ނުލިބެ އެވެ. ޔޫޝައު އާއި ދެމީހުންގެ މެދުގައި ޖެހިގެން އުޅެނީ ކުޑަ މައްސަލައެއް ކަމުގައި ޤަބޫލުކުރެވުނީ ކުށަކުންކަން ފުރަތަމަ ފަހަރަށް އިހްސާސްވި އެވެ. ހަފްލާ ނިންމާފައި ބޭރަށް ދިޔަގޮތަށް ޔޫޝައު ވީ ތަނެއް ވެސް އެނގެނީއެއް ނޫނެވެ. އޭނަ މިހހާރު ދެތިންފަހަރު ގުޅައިފި އެވެ. ކޮންމެފަހަރަކު އަންނަނީ އެއް ޖަވާބެކެވެ. ފޯނު އޮތީ ނިއްވާލާފައި ކަމަށެވެ.\nބޮލުގައި ރިއްސާވަރުން ބޭސް ގުޅައެއް ކާލައިގެން ނިދަން އޮތްވާ ދޮރުގައި ޓަކި ދިނެވެ. ރޫބީ ބޯދިއްކޮށްލާފައި ބުނެލީ ޔޫޝައު ގެއަށް އައި ވާހަކަ އެވެ. ގުލްނާރު ބޮލުގެ ވޭން ހަނދާން ނައްތާލައިފައި ދަރިފުޅު ކައިރިއަށް ދާން އަވަސްވެގެންފި އެވެ. ޓަކި ޖަހާލިތަނާ ޔޫޝައު އައިސް ދޮރު ހުޅުވި އެވެ. މަންމަ ފެނުމުން އެމޫނުން ނުތަނަވަސްކަން ފެނިލި އެވެ. ގުލްނާރުގެ ހިތް އިތުރަށް އަވަސްވި އެވެ.\n"އަހަންނަށް އެނގޭ މަންމަ ތިއައީ ރަމްޝާގެ ވާހަކަދައްކަންވެގެންކަން.." މަންމަ ގޮނޑީގައި އިށީނުމުން ޔޫޝައު އިށީނދެލީ އެނދުގަ އެވެ.\n"އެހެންވިއްޔާ ބުނެބަލަ ރަމްޝާ ގެއަށް ނާންނަން އެއުޅެނީ ކީއްވެކަން؟" ގުލްނާރު ޖަވާބަކަށް އެދުނެވެ.\nޔޫޝައު އިރުކޮޅެއް ވަންދެން އިސްޖަހައިގެން އިނެވެ. ދެން އިސްއުފުލާލައިފައި ކަނދުރަމަތީ ހިފާލި އެވެ.\n"މަންމާ އަހަންނަށް ވަރަށް ބޮޑު ގޯހެއް ހެދިއްޖެ..." ޔޫޝައު ފުރަތަމަ ފަހަރަށް މަންމައަށް ހަޤީޤަތް ކިޔައިދޭން ތައްޔާރުވި އެވެ. -- ނުނިމޭ --


Filmy Dhuniyea ge aa joadakah Azza aai Mua\nފިލްމީ ދުނިޔޭގެ އާ ޖޯޑަކަށް އައްޒަ އާއި މުއާ\nމަޝްހޫރު ފިލްމީ ތަރި އަބްދުﷲ މުއާޒްއާއި މަރިޔަމް އައްޒަ: މި ދެމީހުން ލޯބީގެ ގޮތުން ގުޅިގެން އުޅޭކަމަށް ވާހަކަދެކެވޭ --\nމިއީ މިހާރު ދިވެހި ފިލްމީ ދުނިޔޭގައި އެންމެ އަޑުގަދަ ވާހަކަ އެވެ. މަޝްހޫރު ފިލްމީ ތަރިން ކަމަށްވާ މަރިޔަމް އައްޒައާއި އަބްދުﷲ މުއާޒް (މުއާ) ގެ ދެމެދުގައި ހާއްސަ ގުޅުމެއް އޮންނަ ވާހަކަ އެވެ. މި ދެމީހުން އެކުގައި ފެންނަލެއް މިފަހުން ވަނީ ގިނަވެސްވެފަ އެވެ.\nރާއްޖޭގެ ބައެއް އެހެން ނޫސްތަކުންވެސް މި ވާހަކަތައްދައްކާތާ މިހާރު ދުވަސްކޮޅެއްވެއްޖެ އެވެ. ދިވެހި ފިލްމީ ދާއިރާގައި ލޯބި ޖޯޑެއް އުފަންވީ ކަމަށް ބައެއް މީހުންވެސް އަންނަނީ ބުނަމުންނެވެ.\nމިއަދު އަނެއްކާ މި ވާހަކައިގެ އަޑު މި ގަދަވީ މުއާ އިންސްޓަގުރާމްގައި އައްޒައާއެކު ނަގާފައިވާ ސެލްފީއެއް ޕޯސްޓުކުރުމަށްފަހު އޭގެ ކެޕްޝަންގައި "އައި ލަވް ޔޫ" ޖަހާފައި އިނުމުންނެވެ.\nމި ދެތަރިންގެ ދެމެދުގައި އޮތް ގުޅުމާއި ބެހޭގޮތުން "އަވަސް" އިން އައްޒައާއި ސުވާލުކުރުމުން ބުނީ، އެ ދެމީހުން "ވަރަށް ކްލޯޒް" ކަމަށެވެ. ނަމަވެސް ދެ ތަރިން އުޅެނީ ރައްޓެހިވެގެންތޯ ސުވާލުކުރުމުން އައްޒަ ބުނީ "ނޯ ކޮމެންޓު" ކަމަށެވެ. މީގެ ކުރިންވެސް އެ ދެމީހުންނަކީ ރައްޓެހިންކަމަށާއި ނަމަވެސް މިހާރު ކުރިއަށްވުރެ ދެ މީހުން ގާތްކަމަށް އައްޒަ ބުންޏެވެ.\nއިންސްޓަގުރާމްގައި މުއާ ކުރި ޕޯސްޓާ ބެހޭގޮތުން އައްޒަ ބުނީ، "އައްޒަގެ އެހެން ރައްޓެހިންވެސް ހަމަ ހުރޭ ދޯ އައި ލަވް ޔޫ ޖަހާފައި ޕޯސްޓުތައްކޮށްފަ. އެކަމަކު އޭގެ މާނައަކީ ހަމަ އެ މީހުންނާއި ރައްޓެހިވެގެނެއް ނޫނޭ ދޯ އުޅެނީ." ކަމަށެވެ.\nމައުލޫމާތު ލިބިފައިވާ ގޮތުގައި މި ދެމީހުން ލޯބީގެ ގޮތުން ގުޅިގެން އުޅޭތާ މިހާރު ހަތްވަރަކަށް މަސްވެއްޖެ އެވެ. މިފަހުން މި ދެ ތަރިން އެކުގައި ވަނީ ފިލްމެއްގައިވެސް މަސައްކަތްކޮށްފަ އެވެ. އެއީ މުއާ ތައްޔާރުކުރާ ފިލްމެއް ކަމަށްވާ "ލީނާ" ގަ އެވެ. މި ދެ ތަރިންގެ މެދުގައި މިހާ ގާތް ގުޅުމެއް އޮންނަ ވާހަކަ ސޯޝަލް މީޑިއާގައި ދެކެވެން ފެށީވެސް މި ފިލްމުގެ ޝޫޓިން ނިމުނު ހިސާބުން ފެށިގެންނެވެ.\nމި އަހަރު ރިލީޒްކުރާ ގޮތަށް ނިންމާފައި އޮތް މި ފިލްމު ނެރޭނެ ތާރީހެއް އަދި ރަސްމީކޮށް އިއުލާނުކޮށްފައެއް ނުވެ އެވެ. މީގެ ކުރިން ބައެއް ވީޑިއޯ ލަވަތަކުގައި މި ދެ ތަރިން އެކުގައި މަސައްކަތްކޮށްފައިވެ އެވެ.\nމުއާ އާއި އައްޒަވެސް ވަނީ މީގެ ކުރިން ކައިވެންޏެއް ކޮށްފަ އެވެ. އެ ދެމީހުން ކުރިން ކައިވެނި ކުރި މީހުނަށް ކޮންމެ މީހެއްގެވެސް ކުއްޖެއް އެބަހުއްޓެވެ.\nގޮށްރާޅުގެ "ރާޅެއްހެން" ބެލުންތެރިންނަށް ދޫކޮށްލައިފި\nމާދަމާ "40 ޕްލަސް"ގެ ޓިކެޓް ވިއްކަން ފަށަނީ\n40ޕްލަސް ރިލީޒް ކުރުން ފަސްކޮށްފި


Maaraamaree Ga Niyaavi Udhayyu Ge Hashigandu Male' Genesfi - Vaguthu\nގއ. މާމެންދޫގައި ހިންގި ގުރޫޕު މާރާމާރީއެއްގައި އިއްޔެ ރޭ މަރާލި އަހުމަދު އުދައްޔުގެ ހަށިގަނޑު މާލެ ގެނެސްފިއެވެ.\nފުލުހުން ވިދާޅުވީ އުމުރުން 17 އަހަރުގެ އުދައްޔުގެ ހަށިގަނޑު ރޭގެ ވަގުތެއްގައި މާލެ ގެނެސްފައިވާ ކަމަށެވެ. އަދި ޕޯސްޓްމޯޓަމް ހެދުމަށް ހަށިގަނޑު ރާއްޖެ އިން ބޭރަށް ފޮނުވުމަށް ކުރަން ޖެހޭ މަސައްކަތް ކުރަމުންދާ ކަމަށް ވެސް ފުލުހުން ވިދާޅުވިއެވެ.\nމިދިޔަ ހޯމަ ދުވަހުގެ ރޭ މާމެންދޫގައި ހިންގި މާރާމާރީއާ ގުޅިގެން ފަސް މީހަކު ވަނީ ހައްޔަރުކޮށްފައެވެ. މާރާމާރީ ހިންގި ރޭ ހައްޔަރުކޮށްފައި ވަނީ 27 އަހަރުގެ ފިރިހެނަކާއި 23 އަހަރުގެ ފިރިހެނަކާއި 18 އަހަރުގެ ފިރިހެނެކެވެ.\nއެމީހުންގެ ތެރެއިން ދެ މީހެއްގެ ބަންދާ މެދު ގޮތެއް ނިންމުމަށް ކޯޓަށް ހާޒިރު ކުރުމުން 15 ދުވަހަށް ބަންދުގައި ބަހައްޓަން ކޯޓުން އަމުރު ކުރިއިރު، އަނެކަކު 10 ދުވަހުގެ މުއްދަތަށް ބަންދު ކުރަން ކޯޓުން ވަނީ އަމުރުކޮށްފައެވެ.\nމި މައްސަލައިގައި ހައްޔަރު ކުރި އަނެއް ދެ މީހުންގެ ބަންދާ މެދުގައި ގޮތެއް ނިންމުމަށް ކޯޓަށް އަދި ހާޒިރެއް ނުކުރެއެވެ.\nއުދައްޔުގެ ފުރަގަހުން ފުއްޕާމެއާ ދިމާލަށް ތަކުރާރުކޮށް ވަޅި ހަރާފައި ހުރި ކަމަށްވެއެވެ. މި މާރާމާރީގައި އުދައްޔުގެ ބޭބެ އަށް ވެސް ސީރިއަސް އަނިޔާތަކެއް ލިބިފައިވެއެވެ. އެކަމަކު، އޭނާގެ ހާލު މަޑުމަޑުން ރަނގަޅުވަމުން އަންނަ ކަމަށްވެއެވެ.\nޒުވާނާގެ މަރަށް އިންސާފު ހޯދައިދިނުމަށް، ފުލުހުން އަޅަން ޖެހޭ ކޮންމެ ފިޔަވަޅެއް އަޅާނެ ކަމަށް ހޯމް މިނިސްޓަރު އިމްރާން އަބްދުﷲ ވެސް ވަނީ ވިދާޅުވެފައެވެ.\nފެބުރުއަރީ 10, 2021 14:58\nޒުވާނާގެ މަރަށް އިންސާފު ހޯދައިދިނުމަށް، ފުލުހުން އަޅަން ޖެހޭ ކޮންމެ ފިޔަވަޅެއް އަޅާނެ ކަމަށް ހޯމް މިނިސްޓަރު އިމްރާން އަބްދުﷲ ވެސް ވަނީ ވިދާޅުވިއިރު މީގެ ކުރިން މަރާލާފައިވާ މީހުންނަށް އިންސާފު ހޯދައިދެވުނުބާ؟ކޮންމެ އިންތިހާބަކާދިމާކޮށް ނުހައްގުން މަރާލާފައިވާ މީހުންގެ ހަނދާން އާކޮށް އާއިލާގެ މީހުންގެ އިތަށް ތަސައްލީއެއް ގެނައުމަށް އެމީހުންގެބޮލަށް ޗިޕް ޖެހޭތޯބަލާ.އެހެނަސް މިހާރު އެހެންޖަހާ ގިނަ ޗިޕްތަކެއް މަސައްކަތެއްނުކުރޭ.\nފެބުރުއަރީ 13, 2021 16:56\nތިޔަ ޒުވާނާ މަރާލިމީހުންހޯދޭނެބާ؟ ޢެއްއިންޗި ހަމަނުވާކުޑަތަނަކުން ކުރާއެއްވެސް ކަމެއް މިރާއްޖޭގެ ފުލުހުންނަށް ހޯދުމަކީ ވާނޭކަމެއްހެން މަށަށް ހީނުވޭ.


3470.00 (ތިންހާސް ހަތަރުސަތޭކަ ހަތްދިހަ ރުފިޔާ)\n1000.00 (އެއްހާސް ރުފިޔާ)\n4. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން ސަޕޯޓިންކް ކޯ އެލަވަންސްގެ ގޮތުގައި ލިބިލައްވާ 1200.00 (ބާރަސަތޭކަ ރުފިޔާ) މަހަކު.\n1. ކައުންސިލް އިދާރާއާއި، އިދާރާގެ ގޯތިތެރެ އަދި ވަށައިގެންވާ މަގުތައް ކުނިކަހާ، ފޮޅާ ސާފުކުރުމާއި، އިދާރާގެ ފާޚާނާ ދޮވެ ސާފުކުރުން.\n2. ހަފުތާއަކު އެއްފަހަރު އިދާރާގައި ހުންނަ ގޮނޑިއާއި، މޭޒާއި، ކަބަޑުތައް އަދި ފަންކާތަކާއި، ދޮރާއި ދޮރުފަތްތައް ފުހެ ސާފުކުރުމާއި، ޑަސްބިނުގައި ހުންނަ ކަރުދާސް އަންދައި، އެހެން ކުނިތައް ކުނިގޮނޑަށް ގެންދިއުން.\n3. މަހަކު އެއްފަހަރު އޮފީހުގެ ސީލިން ފޮޅައި، އޭ.ސީތަކާއި، ދިޔަދޮވިތައް ސާފުކޮށް ބެލެހެއްޓުން.\n4. އަނބުރާ ދައްކާގޮތަށް އިދާރާއިން ދޫކުރުމަށް ހަމަޖައްސާފައިވާ ތަކެތި، ދޫކޮށް ބަލައިގަތުމުގެ އެންމެހާ ކަންކަން ކުރަމުން ގެންދިއުމާއި، މަހަކު އެއްފަހަރު އެތަކެތި ހަމަތޯ ބަލައި ޗެކްކުރުން.\n5. އިދާރާއިން އިންތިޒާމްކުރާ ބައްދަލުވުންތަކާއި، ހަފްލާތަކަށް މީހުންނަށް ކިޔުމާއި، ބައްދަލުވުން ނުވަތަ ހަފްލާ އޮންނަތަން ތައްޔާރުކޮށް، އެކަމެއް ނިމުމުން ކުރިން ހުރިގޮތަށް ބަދަލުކުރުން.\n6. އެކިއެކި ފަރާތްތަކަށް ހަވާލުކުރަންޖެހޭ ތަކެތި، ރައްކާތެރިކަމާއެކު އެފަރާތްތަކަށް ޙަވާލުކުރުން.\n7. އެކިއެކި ކަންކަމުގައި އިދާރާއަށް ހާޒިރުކުރަންޖެހޭ ފަރާތްތަކަށް، އިދާރާއަށް ހާޒިރުވުމަށް އެންގުން.\n8. އިދާރާގެ ބޭނުމަށް ގެނެވޭ މުދާ، ވީއެންމެ އަވަހަކަށް އިދާރާއިން އަންގާތަނަކަށް ވައްދައި ރައްކާކުރުން.\n9. ރަށަށް ވަޑައިގަންނަވާ ޢިއްޒަތްތެރިންނާއި، ދަޢުލަތުގެ މުއައްސަސާތަކުގެ ޓީމްތަކުގެ ބޭފުޅުންގެ ލަގެޖް އުފުލުމާއި، އިދާރާއިން އަންގާ އެހެނިހެން އެހީތެރިކަން ދިނުން.\n10. އިދާރާއިން އާއްމުކުރާ އިޢުލާންތަކާއި، އެންގުންތަކާއި، ދެންނެވުންތަކާއި، އާއްމުކުރަންޖެހޭ އެހެނިހެން ލިޔުންތައް އިދާރާގެ ނޯޓިސް ބޯޑުގައާއި، އިދާރާއިން އަންގާ ތަންތަނުގައި ބެހެއްޓުން.\n11. އެކި ބޭނުންތަކަށް ރަށުން ދޫކުރާ ބިންތަކުގެ އިންވަކިކުރުންފަދަ ކަންކަމުގައި އެހީތެރިކަން ދިނުމާއި، ސްޓޮކް ބަލަހައްޓާ ފަރާތުގެ ލަފާގެމަތިން ސްޓޮކްގައިވާ ތަކެތި ތަރުތީބުކޮށް، އެތަން ސާފުކުރުން.\n12. އިދާރާއިން ކުރިއަށްގެންދާ ޚާއްސަ މަސައްކަތްތަކުގައި ބައިވެރިވުމާއި، އިދާރާގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n1. ލިޔަންކިޔަން އެނގުން (ލިޔަންކިޔަން އެނގޭކަން ދެނެގަންނާނީ، ދަށްވެގެން ގްރޭޑް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަންކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިއުމަށް ބަލައިގެންނެވެ.)\n2. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n4. ދަށްވެގެން ގްރޭޑް5ނިންމި ކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިޔުން\n5. ވަޒީފާގެ މަސައްކަތުގެ ދާއިރާއާގުޅޭ ކުރު މުއްދަތުގެ ކޯސްތަކާއި ތަމްރީނު ސެޓުފިކެޓުތަކުގެ ކޮޕީ.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުންނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\n1. ތަޢުލީމާއި، ތަމްރީން (ކަނޑައެޅިފައިވާ އިންސައްތަ %26)\n· ލިބިފައިވާ ތަޢުލީމް: 25 މާކްސް – 21 އިންސައްތަ\n· މަސައްކަތުގެ ދާއިރާއާއި ގުޅޭ ކުރުމުއްދަތުގެ ތަމްރީނު: 30 މާކްސް –5އިންސައްތަ\n2. މަސައްކަތުގެ ތަޖުރިބާ (ކަނޑައެޅިފައިވާ އިންސައްތަ %26)\n· މަސައްކަތުގެ ދާއިރާއާއި ގުޅޭ ތަޖުރިބާ: 30 މާކްސް – 26 އިންސައްތަ\n3. ލިބިފައިވާ ހުނަރު: (ކަނޑައެޅިފައިވާ އިންސައްތަ %48)\n· އިންޓަވިއު / ޕްރެކްޓިކަލްސް: 100 މާކްސް – 48 އިންސައްތަ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 09 ޖުލައި 2019 ވާ އަންގާރަ ދުވަހުގެ 13:00 ގެ ކުރިން،މުލަކަތޮޅު ދިއްގަރު ކައުންސިލް އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) އަދި ފެކްސް (6720031) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 11 ޖުލައި 2019 އާއި 21 ޖުލައި 2019 އާ ދެމެދު، މުލަކަތޮޅު ދިއްގަރު ކައުންސިލް އިދާރާގައެވެ. އިންޓަވިއުއަށް ހޮވޭ ފަރާތްތަކަށް އިންޓަވިއު އޮންނާނެ ގަޑިއާއި ތާރީޚް ހަމަޖެހިފައިވާ އުޞޫލުގެ ތެރެއިން އަންގާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ (6720031) އަށެވެ. ފެކްސް ކުރާނެ ނަންބަރަކީ، (6720031) އެވެ. އީ-މެއިލް ކުރާނީ ([email protected]) އަށެވެ.


ޖުލައި 1 ގައި މާވެޔޮ މިސްކިތް ނުހުޅުވާނެ: އިސްލާމިކް މިނިސްޓްރީ\nމާވެޔޮ މިސްކިތް ހުޅުވަން ތައްޔާރުވުން\nބުދަ ދުވަހުން ފެށިގެން ޖަމާއާތުގައި ނަމާދު ކުރެވޭނެ\n50 މިލިއަން ދިވެހި ރުފިޔާއަށްވުރެ ބޮޑު ހޭދައެއް ކޮށްފައިވާކަމުގެ މައުލޫމާތު ލިބޭ\n2000 މީހުންނަށް ވުރެ ގިނަ މީހުންނަށް އެއްފަހަރާ ނަމާދު ކުރެވޭނެ\n30 ޖޫން 2020 | އަންގާރަ 19:14\nނައިބު ރައީސް އާއި އިސްލާމިކް މިނިސްޓަރު މާވެޔޮ މިސްކިތް ބައްލަވާލެއްވުމުގެ ތެރެއިން\nމާފަންނު މާވެޔޮ މަގުގައި ހުންނަ ބަހާއުއްދީން މިސްކިތް ނުވަތަ މާވެޔޮ މިސްކިތް ބުދަ ދުވަހު ނުހުޅުވާނެ ކަމަށް އިސްލާމިކް މިނިސްޓްރީން ބުނެފިއެވެ.\nއިސްލާމިކް މިނިސްޓްރީގެ މީޑިއާ އޮފިޝަލް އިސްމާއިލް އަފްރާހް ވިދާޅުވީ ޖުލައި 01 ވާ ބުދަ ދުވަހު މާވެޔޮ މިސްކިތް ހުޅުވާނެ ރިޕޯޓުކޮށްފައި އޮތް އޮތުމަކީ އޮޅުމެއް ކަމަށާއި، ބުދަ ދުވަހު މިސްކިތް ހުޅުވަން ނިންމާފައިނުވާ ކަމަށެވެ.\nއަފްރާހް ވިދާޅުވީ މިސްކިތް ހުޅުވާނެ ތާރީހެއް ވަރަށް އަވަހަށް އިއުލާން ކުރެވޭނެ ކަމަށާއި، މިހާރު މިސްކިތް ހުޅުވުމަށް ވާންޖެހޭ އެންމެ ފަހުގެ ތައްޔާރީތައްވަމުންދާ ކަމަށެވެ.\nމީގެ ކުރިން އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވީ މާވެޔޮ މިސްކިތް ހުޅުވާލާނީ މާލޭގައި ޖަމާއަތުގައި ނަމާދުކުރަން ހުޅުވާލުމާ އެކުއެވެ. އެގޮތުން ބުދަ ދުވަހުން ފެށިގެން މިސްކިތްތަކުގައި ޖަމާއަތުގައި ނަމާދު ކުރުމުގެ ހުއްދަ ސަރުކާރުން ވަނީ ދީފައެވެ.\nމާވެޔޮ މިސްކިތް އަލުން އިމާރާތްކޮށް ނިންމާފައިމިވަނީ މިސްކިތް ތަޅާލިތާ ގާތްގަނޑަކަށް ހަތަރު އަހަރުވާން ކައިރިވެފައިވަނި ކޮށެވެ. އެ މިސްކިތް ތަޅާލުމަށް ފަހު، އާ މިސްކިތް ނުހަދައި ގިނަ ދުވަސްވަމުން ދާތީ، އެ ސަރަހައްދުގައި ދިރިއުޅޭ މީހުންނަށް މިސްކިތެއްގެ ދަތިކަން ވަރަށް ބޮޑަށް ކުރިމަތިވެ ބައެއް މީހުން ކަންބޮޑުވުން ވެސް މީގެ ކުރިން ފާޅުކުރިއެވެ.\nމާވެޔޮ މިސްކިތް ތަޅާލުމަށްފަހު އަލުން އިމާރާތްކޮށްފައިވަނީ 2000 މީހުންނަށްވުރެ ގިނަ މީހުންގެ ޖާގަ ހިމެނޭ ގޮތަށް ހަ ބުރިއަށެވެ. އަދި މިސްކިތް އަޅައިދިނީ ރާއްޖޭގެ ވިޔަފާރިވެރިއެއް ކަމަށްވާ މުހައްމަދު އަލީ ޖަނާހު (ޖަނާ) ގެ އަމިއްލަ ހަރަދުގައެވެ. ކުރިން ދެ ބުރި ހިމެނޭ ގޮތަށް 400 މީހުންގެ ޖާގަ އޮތް މިސްކިތް، އަލުން ޖަނާ އަޅައި ދެއްވީ 50 މިލިއަން ދިވެހި ރުފިޔާއަށްވުރެ ބޮޑު ހޭދައެއް ކޮށްގެން ކަމަށް މައުލޫމާތު ލިބެއެވެ.


Ahahru dhebai: Haradhah 12 billion, Aaamudhanee 10 billion rufiyaa\nއަހަރު ދެބައި: ހަރަދު 12 ބިލިއަން، އާމްދަނީ 10 ބިލިއަން ރުފިޔާ\nމި އަހަރަށް ލަފާކޮށް ފިނޭންސް މިނިސްޓްރީން ތައްޔާރުކޮށްފައިވާ ބަޖެޓު ފޮތް: އާމްދަނީގެ ގޮތުގައި 10 ބިލިއަން ރުފިޔާ މިހާތަނަށް ލިބިފައިވޭ -- އަވަސް ފޮޓޯ\nއަހަރު ދެބައި ވިއިރު، ދައުލަތުގެ ބަޖެޓުން 12.7 ބިލިއަން ރުފިޔާ ހޭދަކުރިއިރު އާމްދަނީގެ ގޮތުގައި ދައުލަތަށް 10.6 ބިލިއަން ރުފިޔާ ލިބިފައިވާ ކަމަށް ތަފާސްހިސާބުތަކުން ދައްކައިފި އެވެ.\nފިނޭންސް މިނިސްޓްރީން އާއްމުކޮށްފައިވާ ދައުލަތުގެ ހަރަދާއި އާމްދަނީގެ ތަފާސްހިސާބުތައް "މަންތްލީ ފިޒްކަލް ޑިވްލޮޕްމަންޓް" ގައިވާ ގޮތުން މި އަހަރުގެ ޖޫން މަހުގެ ނިޔަލަށް ދައުލަތުގެ ބަޖެޓުން 12.7 ބިލިއަން ރުފިޔާ ހޭދަކޮށްފައިވެ އެވެ. މި އަހަރުގެ ބަޖެޓުގައި ޖުމްލައަކީ 27 ބިލިއަން ރުފިޔާ އެވެ. އަދި އާމްދަނީގެ ގޮތުގައި ލިބޭނެ ކަމަށް އަންދާޒާކޮށްފައިވަނީ 22 ބިލިއަން ރުފިޔާ އެވެ.\nފިނޭންސް މިނިސްޓްރީން ބުނެފައިވާ ގޮތުގައި ޖޫން މަހު އެންމެ ބޮޑު ހޭދައެއް ބަޖެޓުން ކޮށްފައިވަނީ ސަރުކާރު މުވައްޒަފުންގެ މުސާރައާއި ޕެންޝަނަށެވެ. ޕެންޝަނާއި މުސާރައަށް 760.3 މިލިއަން ރުފިޔާ ވަނީ ހޭދަކޮށްފަ އެވެ. އަދި ދެން އެންމެ ބޮޑު ހޭދައެއް ކުރީ އެޑްމިން އަދި އޮޕަރޭޝަން އެކްސްޕެންސަސްއަށް 515.4 މިލިއަން ރުފިޔާ އެވެ.\nޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) މަޝްރޫއުތަކަށް ޖޫން މަހު 80.7 މިލިއަން ރުފިޔާ ވަނީ ހޭދަކޮށްފަ އެވެ. މީގެ އިތުރުން ކެޕިޓަލް އިކްއިޕްމަންޓަށް 47 މިލިއަން ރުފިޔާ އަދި އެހެނިހެން ހަރަދުތަކުގެ ގޮތުގައި 133.5 މިލިއަން ރުފިޔާ ހޭދަކޮށްފައިވެ އެވެ.\n13، އޮކްޓޫބަރު 2018- ދައުލަތުގެ މާލީ ހިސާބުތަކާ ގުޅޭ ގޮތުން ފިނޭންސް މިނިސްޓްރީން އާއްމު ކުރި ޖޫން މަހުގެ އަދަދު-\nޖޫން މަހު ދައުލަތަށް އެންމެ ގިނަ އިން އާމްދަނީ ލިބިފައިވަނީ ޓެކުހުންނެވެ. އެގޮތުން މުދަލާއި ހިދުމަތުގެ އަގުން ނަގާ ޓެކްސް ނުވަތަ ޖީއެސްޓީގެ ގޮތުގައި 466.5 މިލިއަން ރުފިޔާ ލިބިފައިވެ އެވެ. އަދި ވިޔަފާރީގެ ފައިދާއިން ނަގާ ޓެކްސް (ބީޕީޓީ) ގެ ގޮތުގައި 429.3 މިލިއަން ރުފިޔާ ލިބިފައިވެ އެވެ. މީގެ އިތުރުން 222.2 މިލިއަން ރުފިޔާ އަދި އެހެނިގެން ޓެކްސް ތަކުން 327.9 މިލިއަން ރުފިޔާ ލިބިފައިވެ އެވެ. އަދި އެހެނިހެން އާމްދަނީ އާއި ހިލޭ އެހީގެ ގޮތުގައި 103.8 މިލިއަން ރުފިޔާ އަދި ފީ އާއި ޖޫރިމަނާގެ ގޮތުގައި 119.6 މިލިއަން ރުފިޔާ ވަނީ ލިބިފަ އެވެ.\n2018 ދައުލަތުގެ ބަޖެޓު ކުރުކޮށް\nޖުމްލަ ބަޖެޓް 27 ބިލިއަން ރުފިޔާ\nއާމްދަނީ 22 ބިލިއަން ރުފިޔާ\nޑެފިސިޓް 2.5 ބިލިއަން ރުފިޔާގައި\nފިނޭންސްގެ ހިސާބުތަކުގައިވާ ގޮތުން ވިޔަފާރީގެ ފައިދާއިން ނަގާ ޓެކްސް (ބީޕީޓީ) ގެ ގޮތުގައި 429.3 މިލިއަން ރުފިޔާ ލިބިފައިވެ އެވެ. މީގެ އިތުރުން 222.2 މިލިއަން ރުފިޔާ އަދި އެހެނިގެން ޓެކްސް ތަކުން 327.9 މިލިއަން ރުފިޔާ ލިބިފައިވެ އެވެ. އަދި އެހެނިހެން އާމްދަނީ އާއި ހިލޭ އެހީގެ ގޮތުގައި 103.8 މިލިއަން ރުފިޔާ އަދި ފީ އާއި ޖޫރިމަނާގެ ގޮތުގައި 119.6 މިލިއަން ރުފިޔާ ވަނީ ލިބިފަ އެވެ.\nފިނޭންސް މިނިސްޓްރީން ވަނީ ދައުލަތުގެ މާލީ ނިޒާމު ވަރުގަދަ ކުރަން ވޯލްޑް ބޭންކްއާއެކު ހާއްސަ މަސައްކަތްތަކެއް ފަށާފަ އެވެ. ވޯލްޑް ބޭންކުގެ މާލީއެހީއާއެކު ކުރާ މި މަސައްކަތުގެ ދަށުން ދައުލަތުގެ ހަރަދާއި އާމްދަނީ އަދި ދަރަނީގެ މައުލޫމާތުވެސް ތަފުސީލުކޮށް އާއްމު ކުރަން ފަށާނެ ކަމަށް މިނިސްޓަރު އަހުމަދު މުނައްވަރު ވަނީ ވިދާޅުވެފަ އެވެ.\nދައުލަތުގެ ބަޖެޓް ފިނޭންސް މިނިސްޓްރީ އަހުމަދު މުނައްވަރު + އިގްތިސޯދު\nލޯނު ތަކަށް 274 މިލިއަން ރުފިޔާ ދައްކައިފި\nކޯޓާ ފީ އާއި އޭޑީސީ އުސޫލު ބަދަލު ކުރަނީ


Yameen #Addu gai baahvaa jalsaa ah nudhaa muvazzafun geygai madukohlan jehidhaane kamuge inzaaru!! – adduLIVE\nޖަލްސާއަށް ނުދާ މުވައްޒަފުން ގޭގައި މަޑުކޮށްލަން ޖެހިދާނެ ކަމުގެ އިންޒާރު!\n1 Sep 13, 2018, 16:35 ޝަބްނަމް ރަޝީދު\nމިރޭ އައްޑޫ ސިޓީގައި ބޭއްވުމަށް ހަމަޖެހިފައިވާ ރައީސް ޔާމީން ބައިވެރިވެވަޑައިގަންނަވާ ޖަލްސާއަށް ނުދާ ސިވިލް ސާވިސް މުވައްޒަފުން ގޭގައި މަޑުކޮށްލަން ޖެހިދާނެ ކަމުގެ އިންޒާރުތައް ބައެއް އޮފީސްތަކުން ދޭން ފަށައިފިއެވެ.\nއައްޑޫގެ ބައެއް ސްކޫލްތަކުގައި މަސައްކަތް ކުރާ މުވައްޒަފުން 'އައްޑޫލައިވް' އާޢި ވާހަކަ ދައްކަމުން ބުނި ގޮތުގައި އިސްވެރިންގެ ފަރާތުން ޖަލްސާއަށް ދާ ފަރާތްތައް ބެލޭނެ ކަމަށާއި ނުދާ ފަރާތްތަކުން ގޭގައި މަޑުކޮށްލަން ވެސް ޖެހިދާނެ ކަމަށް އަންގާފައިވާ ކަމަށެވެ.\nމީގެ އިތުރުން އައްޑޫގައި ހުރި ސަރުކާރުގެ ބައެއް ކުންފުނިތަކުގައި މަސައްކަތް ކުރާ މުވައްޒަފުން ވެސް ރައީސް ޔާމީން ބައިވެރިވެވަޑައިގަންނަވާ ޖަލްސާއަށް ވަކި އަދަދަކަށް މީހުން ގެންދިއުމަށް ވަނީ އަންގާފައެވެ.\nއައްޑޫގައި މީގެ ކުރިން ވެސް ބާއްވާ ޕީޕީއެމްގެ ޖަލްސާތަކަށް ކުންފުނިތަކާއި ސިވިލް ސާވިސް މުވައްޒަފުން ދިއުމަށް މަޖުބޫރުކުރެއެވެ. އެފަދަ މަޖުބޫރުކުރުންތަކަށް ބޯ ނުލަނބައިގެން ބައެއް މުވައްޒަފުން މީގެ ކުރިން ވަނީ ވަޒީފާއިން ވަކިކޮށްފައެވެ.\nރައީސް ޔާމީން އައްޑޫ ސިޓީއަށް މިއަދު ވަޑައިގެންފައިވާއިރު އެމަނިކުފާނަށް މަރުޙަބާ ކިޔުމަށް ސިވިލް ސާވިސްގެ ގިނަ އަދަދެއްގެ މުވައްޒަފުން ނެރެފައެވެ.\nރިޔާސީ އިންތިޚާބަށް 10 ދުވަހަށް ވެފައި ވަނިކޮށް ރައީސް ޔާމީން މިއަދު އައްޑޫއަށް ވަޑައިގެންފައިވާއިރު ދަތުރުފުޅުގެ މައުލޫމާތު ސަރުކާރުން ހާމަކުރަމުން ގެންދަނީ ރައީސުލްޖުމްހޫރިއްޔާގެ ހައިސިއްޔަތުން ކުރައްވާ ދަތުރުފުޅެއް ކަމަށް ބުނެއެވެ.


..އެރޭ.. | Esfiya - Dhivehi Vaahaka Site\nހިތާމަ އެހެނިހެން June 20, 2020\nއިރު މެދު އުޑުގައި މުޅި ދުނިޔެއަށް އަލިކަން ކުރަމުން ދިޔައެވެ. އިރުގެ ރަންއަލިން މުޅި ދޮންވެލި ފަސްގަނޑު ދިޔައީ ވިދާ ބަބުޅަމުންނެވެ. ދޮންވެލި ގަނޑު މަތީގައި ރާޅުޖަހާ ފަށުގައި ހިނގަމުން އަހަރެން ދިޔައީ އަހަރެންގެ ކުދި ފިޔަވަޅުތައް ފަހަތައް ދޫކުރަމުންނެވެ.\nކުދި ރާޅުތައް މަޑު މަޑުން އައިސް އަހަރެންގެ ފައިތިލައިގައި ބޮސްދީފައި އެނބުރި މޫދުގެ ތެރެއަށް ގެއްލިގެން ދެއެވެ. އެރާޅުތައް އަހަރެން ފަހަތައް ދޫކުރަމުން އައި ފިޔަވަޅުތައް ފުހެލަމުން ގެންދިޔައެވެ.\nއަހަރެންވެސް ބޭނުންވަނީ އެގޮތައް އަހަރެން ފަހަތައް ދޫކޮށްލައިފައި އައި މާޒީ ހިތާއި ސިކުނޑިން ފުހެލާށެވެ. ނަމަވެސް އާހް އެވެ.. އެއީ ވާނޭ ކަމެއް ނޫނެވެ. އެއްއަތައް ފައިވާން ޖޯޑު ލައިގެން މަޑު ހިނގުމެއްގައި އަހަރެން ގޮސް ހުއްޓިލީ ތުނޑީ ކޮޅުގައެވެ. އަވިގަނޑު މެދުގައި އަހަރެން އިށީންދެލީމެވެ. ބޮލުގައި އޮތް ތޮފިން މޫނަށް ހިޔާ އެޅިފައި ވެއެވެ.\nއަހަރެން ނަޒަރު ހިންގާލީ ކުރިމަތިން ފެންނަން އޮތް ކޮޅާއި ކޮޅު ނުފެންނަ މާސިންގާ ބޮޑު ކަނޑަށެވެ. އިރުގެ ރަންދޯދި ތައް މޫދުގެ ލޮނުގަނޑައް އެޅިފައި އޮންނައިރު ހީވަނީ ޖަވާހިރު ތަކެއް ވިދާ ބަބުޅާހެންނެވެ.\nނަމަވެސް، އަހަރެންގެ ވިސްނުން މިސްރާބު ޖެހީ އޭގެ ހަތަރު ވަރަކަށް އަހަރު ކުރިއަށެވެ. އޭރު އަހަރެންގެ އުމުރުން އެންމެ ފަނަރަ އަހަރެވެ. ރެއަކީ ވަރަށް ރީތި ހަނދުވަރު ދިން ރެއެކެވެ. މާލޭގެ ހަލަބޮލި މަގުގައި އަހަރެން ގޮވައިގެން ކާރުގައި ބައްޕަ ދުއްވާލައިފައި ދިޔައީ އަހަރެން އާދޭސް ކުރާ ވަރުންނެވެ. އެރެއަކީ ވަރަށް ބާރު ބޮޑު ރެއެކެވެ. އަހަރެން އާދޭސް ކުރަމުން ދިޔައީ ބާރަށް ދުއްވުމަށެވެ.\nނަމަވެސް ބައްޕަ މަނާވެގަންނާތީވެ އަހަރެން ފުއްކުނޑި ދައްކަން ފެށީމެވެ. އެންމެ ފަހުން ބައްޕަ ކާރުގެ ދުވެލި ބާރުކޮށްލިއެވެ. މަޖީދީމަގުގެ ވަކި ހިސާބަކަށް ދެވުނެވެ. ކުރިމަތިން އައި ވަރަށް ބަރުކޮށް މުދާ އަރުވައިގެން އައި ޕިކަޕެއް ގައި ޖެހުނުކަން އިނގުނެވެ. ދެން ވީގޮތެއް އަހަރެންނަކަށް ވެސް ނޭނގުނެވެ.\nހޭއެރިއިރު އަހަރެން އޮތީ ހޮސްޕިޓަލުގެ ވޯޑުގައެވެ. ކައިރީގައި ދޮންމަންމަ ރޯން އިނެވެ. އަހަރެންގެ ސިކުނޑިއަށް ކަންތައް ތައް އައީ އިރުކޮޅެއް ފަހުންނެވެ. “ކަލޭ.. ކަލޭގެ ސަބަބުން އަހަރެންގެ ފިރިމީހާ މަރުވީ..” ދޮންމަންމަ ބުނި އެއްޗަކުން އަހަރެންގެ ދުނިޔެ އެފުއް މިފުށައް ޖެހުނެވެ.\nއަހަރެންގެ އެންމެ ގާތް މީހަކަށް ވެސް ހުރީ އަހަރެންގެ ބައްޕަ އެވެ. އެބައްޕަ ނެތްނަމަ އަހަރެންގެ އެއްވެސް މީހަކު ނުހުންނާނެއެވެ. އުމުރުން ހައަހަރުގައި މަންމަވެސް މިފަނާވަނިވި ދުނިޔެއާއި އަލްވަދާއު ކިއީއެވެ. އަނެއްކާ ބައްޕަވެސް އެވެ.\n“ނޫންންން..” އަހަރެން ހަޅޭއް ލަވައި ގަންނަމުން ރޮއެގަތީމެވެ. އަހަރެންނަކަށް މާބޮ އަނިޔާއެއް ނުލިބެއެވެ. އެއީ އަހަރެން އިނީ ފަހަތު ސީޓުގައި ކަމުންނެވެ. ނަމަވެސް ބައްޕަ ނިޔާވީ ބޮލައް ތޫނު އެއްޗެއް ހެރުމުގެ ސަބަބުންނެވެ.\nވަރަށް ހާލުން އަހަރެން އެކަމުން އަރައިގަތީ މެވެ. އެރޭގެ އެހާދިސާގެ ސަބަބުން ދޮންމަންމަ ގެއިން ނިކުމެގެން ދިޔައީ އެވެ. ބައްޕަގެ ބޮޑު ގޭގައި އަހަރެން އުޅެމުން އައީ އެކަންޏެވެ.\nއަދިވެސް އަހަރެން ޤަބޫލު ކުރަނީ ބައްޕަ މަރުވީ އަހަރެންގެ ސަބަބުން ކަމަށެވެ. އެރޭ އަހަރެން ބާރަށް ދުއްވަން ބޮޑާ ނުހޭކިނަމަ ބައްޕަ ދުނިޔޭގައި ހުރީސް އެވެ. އެރޭ އެހެން ދިމާވީ ހަމަ އަހަރެންގެ ސަބަބުންނެވެ.\nހިތާމަ ލޯބި August 27, 2018\nވިންދު ލޯބިން ޖެހި ހިތެއްގައި (ފަހުބައި)\nތީމަގޭ މިހަޔާތުގާއިވާ ހަމައެކަނި އުއްމީދަކީ….2\nހިތާމަ August 6, 2015


Gaumee Champion Dheemaa Asia Hopes ge semi ah\nގައުމީ ޗެމްޕިއަން ދީމާ، އޭޝިއާ ހޯޕްސްގެ ސެމީއަށް\nޒުވާން ޓީޓީ ކުޅުންތެރިޔާ ދީމާ ---\nތައިލެންޑްގައި މިހާރު ކުރިއަށް ދާ އޭޝިއޯ ހޯޕްސް ވީކްގެ ގައި ވާދަ ކުރަމުން އަންނަ ގައުމީ ޓޭބަލްޓެނިސް ޗެމްޕިއަން ފާތިމަތު ދީމާ އަލީ، މުބާރާތުގެ ސެމީ ފައިނަލަށް ދަތުރު ކޮށްފި އެވެ.\nމުބާރާތުގެ ގުރޫޕް ސްޓޭޖު މެޗުތައް މިހާރު ވަނީ ކުޅެ ނިމިފަ އެވެ. ދީމާ ވަނީ އޭނާ ކުޅުނު ހަތަރު މެޗުގެ ތެރެއިން ތިން މެޗު ކާމިޔާބު ކޮށްފަ އެވެ. އޭނާ ބަލިވީ އިންޑިއާ އާ ދެކޮޅަށް ކުޅުނު މެޗުންނެވެ.\nއިންޑިއާގެ ކުޅުންތެރިޔާ އާ ދެކޮޅަށް ކުޅުނު މެޗުން އޭނާ ބަލިވީ 3-0 ންނެވެ. ނަމަވެސް ދެން ޖެހިގެން އައި ތިން މެޗު އޭނާ ކާމިޔާބު ކުރި އެވެ. ދެ ވަނަ މެޗުގައި ލުބުނާންގެ ކުޅުނންތެރިޔާއާ ވާދަކޮށް ދީމާ މެޗު ކާމިޔާބު ކުރީ ސީދާ ތިން ގޭމުން ނެވެ.\nތިން ވަނަ މެޗުގައި، މުބާރާތް ބާއްވާ ގައުމު ތައިލެންޑްގެ ކުޅުންތެރިޔާއާ ދެކޮޅަށްވެސް މެޗު ކާމިޔާބު ކުރީ 3-0 ންނެވެ. ހަތަރު ވަނަ މެޗުގައި ކަޒަކިސްތާން އާ ވާދަކޮށް ދީމާ މެޗު ކާމިޔާބު ކުރީ 3-1 ން ނެވެ.\nއޭޝިއާ ހޯޕްސް ވީކަކީ، އިންޓަނޭޝަނަލް ޓޭބަލްޓެނިސް ފެޑްރޭޝަން އައިޓީޓީއެފް އިން އޭޝިއާގެ ޖޫނިއާ ކުޅުންތެރިންނަށް ހާއްސަ ކޮށްގެން ބާއްވާ މުބާރާތެކެވެ. މިދިޔަ ޖަނަވަރި މަހު އަވަށްޓެރި ޝްރީ ލަންކާގައި ބޭއްވި ސައުތު އޭޝިއާ ހޯޕްސް މުބާރާތުން ދީމާ ވަނީ ރަން މެޑަލް ހޯދާފަ އެވެ.\nމުބާރާތުގެ ސެމީ ފައިނަލު މެޗު އޮންނާނީ މާދަމާ ހެނދުނު އެވެ. ބައިގަރުނަށް ވުރެ ގިނަ ދުވަސްވީ ރާއްޖޭގެ ޓޭބަލް ޓެނިސް ހަޔާތުގައި ދީމާ އަކީ، ގައުމީ މުބާރާތް ކާމިޔާބު ކުރި އެންމެ ހަގު ކުޅުންތެރިޔާ އެވެ. މިއަހަރުގެ ގައުމީ މުބާރާތް އޭނާ ކާމިޔާބު ކުރީ އުމުރުން 11 އަހަރުގަ އެވެ.\nމުބާރާތްތައް މިއަހަރު ފެށޭނެ ކަމެއް ނޭނގޭ: ވަޒީރު


ޖަލުގެ ހަމަނުޖެހުންތައް ކޮންޓްރޯލް ކުރާއިރު އޮފިސަރުންގެ ގައިގައި ބޮޑީ ކެމެރާ ހަރުކުރަން ނިންމައިފި – DhiDaily\nޖަލުގެ ހަމަނުޖެހުންތައް ކޮންޓްރޯލް ކުރާއިރު އޮފިސަރުންގެ ގައިގައި ބޮޑީ ކެމެރާ ހަރުކުރަން ނިންމައިފި\nޖަލުތައް ބަހަައްޓާ ޕްރިޒަންސް އޮފިސަރުންގެ ގައިގައި ބޮޑީ ކެމް ހަރުކުރުމަށް މަސައްކަތް ކުރަމުންދާކަމަށް ކޮމިޝަނަރ އޮފް ޕްރިޒަންސް އަހުމަދު މުހަންމަދުފުޅު ރޭ ވިދާޅުވެއްޖެއެވެ.\nރާއްޖެޓީވީގައި ވާހަކަ ދައްކަވަމުން ކޮމިޝަނަރ އޮފް ޕްރިޒަންސް އަހުމަދު މުހަންމަދުފުޅު ވިދާޅުވީ، ޖަލުގައި އޮފިސަރުން ހިންގާ ރައިޑް ތައް މޮނީޓާ ކުރުމުގެ ނިޒާމެއް ގާއިމް ކުރުމަށް މަސައްކަތް ކުރަމުންދާ ކަމަށެވެ. އަދި ކައިރި މުސްތަގުބަލެއްގައި އެފަދަ ރައިޑްތަކުގައި ބައިވެރިވާ އޮފިސަރުންގެ ގައިގައި ބޮޑީ ކެމް ހަރުކުރުމަށް ނިއްމައިފައިވާ ކޮމިޝަނަރ އޮފް ޕްރިޒަންސް އަހުމަދު މުހަންމަދު ވިދާޅުވިއެވެ.\nއޭނާ ވިދާޅުވީ އޮފިސަރުންގެ ގައިގައި ބޮޑީ ކެމް ހަރުކުރުމާއި ގުޅޭގޮތުން ފުލުހުންނާއި ވެސް ދެ ފަހަރެއްގެ މަތިން ބައްދަލުކޮށްފައިވާ ކަމަށެވެ. މި ޕްރޮޖެކްޓަކީ މިއަހަރުގެ ބަޖެޓްގައި ހިމެނިފައިވާ ކަމެއް ނޫން ކަމަށާއި، އެހެން ނަމަވެސް އަންނަ އަހަރުގެ ބަޖެޓްގައި އެކަން ހިމަނައި އެކަމަށް ބޭނުންވާ ތަކެތި ގެނައުމަށް މަސައްކަތް ކުރާނެ ކަމަށް އޭނާ ވިދާޅުވިއެވެ.\n”އަޅުގަނޑުމެން ދެ ގޮތަކަށް އެ އެއްޗެހި ގެނައުމުގެ މަސައްކަތް ކުރުމަށް މި ވިސްނަނީ. މިއަހަރުގެ ތެރޭގައި ވިސްނައިގެން މިތިބީ ޕައިލެޓް ޕްރޮޖެކްޓެއްގެ ތެރެއިން ކޮންމެ ވެސް މިންވަރެއް އޮފިސަރުންނަށް ބޭނުންކުރަން ގެނެވޭނެ ކަމަށް. މިމަސައްކަތަކީ މިހާތަނަށް ޕްލޭން ކުރެވިފައިވާ މަސައްކަތަކަށް ނުވާތީ، އިރާދަކުރެއްވިޔާ 2021 ވަނަ އަހަރު ފެށޭއިރު ބަޖެޓްގައި މިބައި ހިމަނަައިގެން އިތުރަށް ބޭނުންވާ ތަކެތި ހޯދުމުގެ މަސައްކަތް ކުރަމުން ގެންދާނަން. މިއަހަރު ތެރޭގައި މިމަސައްކަތް ޕައިލެޓްކޮށް ކޮންމެވެސް ވަރަކަށް އޮފިސަރުންގެ ގައިގައި ބޮޑީ ކެމެރާ ހަރުކޮށް މިކަހަލަ އިންސެޑެންޓްތަކުގައި މޮނީޓާކުރެވޭނެ ނިޒާމެއް ގެންނާނަން“ ކޮމިޝަނަރ އޮފް ޕްރިޒަންސް ވިދާޅުވިއެވެ.\nޖަލުގައި ޖަހާ ރައިޑްތަކުގައި އޮފިސަރެއްގެ ފަރާތުން ގައިދީއަކަށް އަނިޔާވެއްޖެނަމަ ފިޔަވަޅު އެޅޭނެ އުސޫލެއް ގާއިމް ކޮށްފައިވާ ކަމަށް އޭނާ ވިދާޅުވިއެވެ.\n”ކުރިއަށް ތަނުގައި މިފަދަ ހާލަތްތަކުގައި އޮފިސަރުން އަމަލުކުރާނީ ވަރަށް ޕްރޮފެޝަނަލްކޮށް. އެއްވެސް މީހަކަށް އަނިޔާނުވާ ގޮތަށް، އަޅުގަނޑުމެންގެ އެއްވެސް ވިސްނުމެއް ނެތް ގަސްތުގައި އަނިޔާ އެއް ދޭކަށް. އެފަދަ ކަމެއް ހިގާނަމަ އަޅަންޖެހޭ ފިޔަވަޅު އަޅަން މިތިބީ ތައްޔާރަށް.“ ކޮމިޝަނަރ ވިދާޅުވިއެވެ.


India Himeneyhen Asia Ge6Gaumakun Qatar Ah Dhathurukuraa Nama Quarantine Vaan Jehey - Vaguthu\nކޮވިޑްގެ މަރުތަކުގެ އަދަދު މައްޗަށް -6ގަޑިއިރު ކުރިން\n2 މަސް ކުރިން ( އޮގަސްޓް 9, 2021 )\nކޮވިޑް-19 ވޭދަނަތައް އިތުރުވުމާއި ގުޅިގެން ދަތުުރުފަތުރު ކުރުމުގައި ކޮވިޑުން ދިފާއުވުމަށް ގަތަރުގައި އެކުަލަވާލައިފައިވާ އުސޫލުތައް އިސްލާހުކޮށް އޭޝިއާގެ ހަގައުމަކުން ގަތަރަށް ދަތުރުކުރާމީހުން ވެކްސިން ފުރިހަމަ ކޮށްފައިވީ ކަމުގައި ވިޔަސް ކަރަންޓީންވާން ޖެހޭ ގޮތަށް ނިންމައިފިއެވެ.\nއޮގަސްޓް 2ވަނަ ދުވަހުން ފެށިގެން އިންޑިއާ، ސްރީލަންކާ، ޕާކިސްތާން، ބަންގްލަދޭޝް، ނޭޕާލް އަދި ފިލިޕީންސްގެ ވެކްސިން ފުރިހަމަ ކޮށްފައިވާ ދަތުރުވެރިން ގަތަރަށް ދަތުރުކުރާނަމަ ކަރަންޓީން ވާން ޖެހެއެވެ. ގަތަރުގެ ސަރުކާރުން އިއުލާން ކޮށްފައިވާ ކަރަންޓީން އުސޫލުތަކުގައި ބުނެފައިވަނީ ގަތަރުގައި ބަލައިގަންނަ ވެކްސިނެއް ޖަހާފައި ވާނަމަ ކަރަންޓީންވާން ޖެހޭނީ ދެ ދުވަހު ކަމަށެވެ. އަދި ވެކްސިން ފުރިހަމަ ކޮށްފައި ނުވާނަމަަ ކަރަންޓީން 10 ދުވަހުގެ މުއްދަތު ފުރިހަމަ ކުރަން ޖެހެއެެވެ.\nއޭޝިއާގެ6ގައުމަކުން ދަތުރުކުރާ މީހުން ކަރަންޓީން ވުމަށް ގަވާއިދު ބަދަލު ކޮށްފައިވަނީ ކޮވިޑް ކޮންޓްރޯލް ކުރުމަށް އެޅި ފިޔަވަޅެއްގެ ގޮތުންނެވެ. އެ ގައުމުތަކުގައި ކޮވިޑް ވޭދަނަތައް އިތުރުވެފައިވާ މި ދަނޑިވަޅުގައި ވެސް އެގައުމުތަކުން ގަތަރަށް ދަތުުރުކުރާ މީހުން ގިނައެވެ. އޭގެ ސަބަބުން ފައްސި ވޭދަނަތައް އިތުރުވާކަން ގަތަރުގެ އިދާރާތަކުން ފާހަގަ ކުރެއެވެ.\nރިޕޯޓުތައް ބުނާގޮތުން ކަރަންޓީންވާން އެންގުމުން ގައުމުތަކުގެ މީހުން އަންނަނީ ޝަކުވާ ހުށަހަޅަމުންނެވެ. އެގޮތުން، ބައެއް މީހުން ބުނެފައިވަނީ ކަރަންޓީނުގެ މުއްދަތު 10 ދުވަހަށް ވުމުން އެއީ މާ ގިނަ ދުވަސްތަކެއް ކަމަށާއި އޭގެ ސަބަބުން އަތުން ބޮޑު ހަރަދެއް ދާ ކަމަށެވެ.\nގަތަރުން މިހާތަނަށް 227,000 މީހުންނަށް ކޮވިޑް ޖެހި، 601 މީހުން ވަނީ ބަލީގައި މަރުވެފައެވެ. ގަތަރުގެ ސިއްހީ އިދާރާތަކުން އާންމު ކޮށްފައިވާ މައުލޫމާތުގައި ބުނެފައިވަނީ އެގައުމުގައި ނުރައްކާތެރި އަދި އަވަހަށް ފެތުރޭ ޑެލްޓާ ވޭރިއެންޓްގެ ވޭދަނަތައް ފެންނަން ފަށާފައިވާ ކަމަށެވެ. ކޮވިޑުން ދިފާއުވުމަށް އެގައުމުގައި މިހާރު 3.9 މިލިއަން ޑޯޒް ވެކްސިން ވަނީ ދީފައެވެ.


23 ސެޕްޓެމްބަރ 2018 ވާ އާދީއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގައި، ރ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nއަލިފުށީ ސްކޫލް ހޯލްގެ އުތުރު ފަރާތް\nއަލިފުށީ ސްކޫލްގެ މެދު ހޯލު\nއަލިފުށީ ސްކޫލްގައިވާ ވަގުތީ ކްލާސްރޫމް\nމި ފޮށްޓަށް ވޯޓުލާނީ ވާދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ ރަސްގެތީމު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ އަނގޮޅިތީމު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nހުޅުދުއްފާރު ސްކޫލުގެ4ކުލާސްރޫމް ހޯލުގައި\nމި ފޮށްޓަށް ވޯޓުލާނީ ހުޅުދުއްފާރު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ އުނގޫފާރު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމާކުރަތު އިޖްތިމާޢީ މަރުކަޒު\nމި ފޮށްޓަށް ވޯޓުލާނީ މާކުރަތު ރައްޔިތުންނާއި މިފޮށްޓަށް މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nދުވާފަރު ކޮމިޔުނިޓީ ޕްރީ ސްކޫލް\nމި ފޮށްޓަށް ވޯޓުލާނީ ކުރީގެ ކަނދޮޅުދޫގެ ރަޖިސްޓަރީގައިވާ މީހުންގެ ތެރެއިން A އަކުރުން ފެށިގެން E އަކުރާ ދެމެދުގައި ހިމެނޭ އަކުރުތަކުން ފެށޭ ގޭގޭގެރަޖިސްޓަރީގައިވާ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ ކުރީގެ ކަނދޮޅުދޫގެ ރަޖިސްޓަރީގައިވާ މީހުންގެ ތެރެއިން F އަކުރުން ފެށިގެން H އަކުރާ ދެމެދުގައި ހިމެނޭ އަކުރުތަކުން ފެށޭ ގޭގޭގެރަޖިސްޓަރީގައިވާ މީހުންނެވެ.\nމި ފޮށްޓަށް ވޯޓުލާނީ ކުރީގެ ކަނދޮޅުދޫގެ ރަޖިސްޓަރީގައިވާ މީހުންގެ ތެރެއިން I އަކުރުން ފެށިގެން M އަކުރާ ދެމެދުގައި ހިމެނޭ އަކުރުތަކުން ފެށޭ ގޭގޭގެރަޖިސްޓަރީގައިވާ މީހުންނެވެ.\nދުވާފަރު ޕްރައިމަރީ ސްކޫލް އޮޑިޓޯރިއަމް\nމި ފޮށްޓަށް ވޯޓުލާނީ ކުރީގެ ކަނދޮޅުދޫގެ ރަޖިސްޓަރީގައިވާ މީހުންގެ ތެރެއިން N އަކުރުން ފެށިގެން Z އަކުރާ ދެމެދުގައި ހިމެނޭ އަކުރުތަކުން ފެށޭ ގޭގޭގެ ރަޖިސްޓަރީގައިވާ މީހުންނެވެ.\nމި ފޮށްޓަށް ވޯޓުލާނީ ރަސްމާދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ އިންނަމާދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ އިނގުރައިދޫ ރަށްދެބައިމަގުގެ އިރުމަތީ ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ އިނގުރައިދޫ ރަށްދެބައިމަގުގެ ހުޅަނގު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nމި ފޮށްޓަށް ވޯޓުލާނީ ފައިނު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ ކިނޮޅަހު ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމަޑުއްވަރީ ސްކޫލްގެ ކުރީގެ ހޯލު\nމި ފޮށްޓަށް ވޯޓުލާނީ މަޑުއްވަރީ އަމީނީމަގުގެ ހުޅަނގު ސަރަހައްދުގައިވާ ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމަޑުއްވަރީ ސްކޫލް ބީ ބްލޮކްގެ ލައިބްރަރީ ހޯލު\nމި ފޮށްޓަށް ވޯޓުލާނީ މަޑުއްވަރީ އަމީނީމަގުގެ އިރުމަތީ ސަރަހައްދުގައިވާ ގޭގޭގެ ރަޖިސްޓަރީގައިވާ މީހުންނެވެ.\nމި ފޮށްޓަށް ވޯޓުލާނީ މީދޫ އަމީނީމަގުގެ ދެކުނު ސަރަހައްދުގައިވާ ގޭގޭގެ ރަޖިސްޓަރީގައިވާ މީހުންނާއި ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ މީދޫ އަމީނީމަގުގެ އުތުރު ސަރަހައްދުގައިވާ ގޭގޭގެ ރަޖިސްޓަރީގައިވާ މީހުންނެވެ.


Molhu nuvumun vai jehunu gothaamedhu Liverpool ge coach hiyhamanujehun faalhukohfi\nމޮޅު ނުވުމުން ވައި ޖެހުނު ގޮތާމެދު ލިވަޕޫލްގެ ކޯޗް ހިތްހަމަނުޖެހުން ފާޅުކޮށްފި\nއިނގިރޭސި ޕްރިމިއަރ ލީގުގައި އެވަޓަން އަދި ލިވަޕޫލް ވާދަކުރި މާސިސައިޑް ޑާބީ އެއްވެސް ޓީމަކަށް ގޯލެއް ކާމިޔާބު ނުކުރެވި އެއްވަރުވެގެން ނިމިއްޖެއެވެ.\nތާވަލުގެ އެއްވަނައަށް އަރަން ލިބުނު ފުރުސަތުގެ ބޭނުން ނުކުރެވި މި ނަތީޖާއާއެކު ލިވަޕޫލް މިވަގުތު އޮތީ ތާވަލުގެ ދެވަނައިގައެވެ. އެވަޓަންގެ ފަރާތުން މޮޅު ޑިފެންސިވް އަދި ހޯލްޑިންގް ކުޅުމެއް ފެނިގެންދިޔަ މި މެޗުގައި އެޓީމްވަނީ ވަރަށް ގިނަ ފަހަރު މަތިން ލިވަޕޫލް ޕްރެޝަރަށް ވައްޓާލާފައެވެ.\nމެޗުގެ ފުރިހަމަ ވަގުތު ހަމަވެގެން ދިޔައިރުވެސް އެއްވެސް ޓީމަކަށް އިދިކޮޅު ގޯލައި އަމާޒަކޮށް މާ ނުރައްކާތެރި ހަމަލާއެއް ފޮނުވާލެވުނު މަންޒަރު ފެނިގެން ގޮސްފައެއް ނުވެއެވެ. ލިވަޕޫލްގެ ތަރި ސަލާހްއަށް ގޯލް ޖަހާނެ ރަނުގެ ދެ ފުރުސަތެއް ފަހިވެގެން ދިޔައިރު އެވަޓަންގެ ޑިފެންޑަރުން އަދި ކީޕަރުވަނީ އޭގެން ކޮންމެ ފަހަރަކުވެސް ސަލާހްއަށް ހުރަސްއަޅާ ހަމަލާ ނާކާމިޔާބުކޮށްލާފައެވެ.\nމި މެޗުގެ މޮޅު ކުޅުންތެރިޔާއަކަށް ހޮވުނީ އެވަޓަންގެ ޑިފެންސްއަށް ކުޅެމުން އަންނަ މައިކަލް ކީންއެވެ.\nމެޗަށްފަހު ވާހަކަ ދައްކަމުން ލިވަޕޫލްގެ ކޯޗް ކްލޮޕް ބުނީ ފުޓްބޯޅައިގެ ދުނިޔޭގައި ކާމިޔާބު ހޯދުމަށް އެއް ފެންވަރެއްގައި ހިފަހައްޓާލުން ވަރަށް މުހިންމު ކަމަށައި އަދި މި މެޗުގައި މޮޅަށް ކުޅެފައިވަނީ ލިވަޕޫލްކަން ގަބޫލުކުރަންޖެހޭ ކަމަށެވެ.\nމީގެ އިތުރުން، މެޗުގެ ކުޅުން ކުރިއަށް ދިޔަ ވަގުތު ވައި ޖެހެމުން ދިޔަ ގޮތް އޭނާގެ ޓީމަށް މަދަދުވެރިނުވާ ކަމަށައި ވައި ޖެހުނީ މާ ގަދައަށްކަމަށްވެސް ކްލޮޕްގެ ވާހަކައިގަ ފާހަގަކޮށްފައިވެއެވެ.\nމި ނަތީޖާއާއެކު ލިވަޕޫލް ތާވަލުގެ ދެވަނައިގަ އޮތީ 70 ޕޮއިންޓާއެކީއެވެ. މެންޗެސްޓާ ސިޓީއަށް އެއްވަނަ ލިބެނީ ލިވަޕޫލްއަށްވުރެ އެއް ޕޮއިންޓް އިތުރަށް ހޯދައިގެންނެވެ.


Fish pedicure hedhumun niyafathithah maruvanee!\nފިޝް ޕެޑިކިޔޯއިން ނިޔަފަތިތައް މަރުވަނީ!\nޖާމާ ޑާމެޓޮލޮޖީއިން އާންމުކުރި ރިޕޯޓުގައިވާ ފޮޓޯއެއް: މަހުން ޕެޑިކިއޯ ހެދުމުން ނިޔަފަތިތައް މަރުވާ ކަމަށް އެ ރިޕޯޓުގައި ބުނެފައިވޭ --\nމަސް ބޭނުން ކޮށްގެން ޕެޑިކިއޯ ހެއްދުމަކީ މިހާރު ވަރަށް ގިނަ ސެލޫނާގަ އާއި ސްޕާތަކުގައި ކުރަމުން އަންނަ ކަމެކެވެ. ފައިގައި ހުންނަ ބޭކާރު ހަންތައް ފަސޭހައިން ދުއްވާލުމަށް މިއީ މޮޅު އަދި އަރާމުވެފައި މަޖާވެސް ގޮތެކެވެ. ނަމަވެސް ދާދިފަހުން އެމެރިކާގެ ހަމުގެ ހާއްސަ މެޑިކަލް ޖާނަލްއެއް ކަމަށްވާ ޖާމާ ޑާމެޓޮލޮޖީއިން އާންމުކުރި ރިޕޯޓެއްގައި ވާގޮތުން މިއީ ވަރަށް ނުރައްކާތެރި ކަމެކެވެ.\nއެ ޖާނަލްއިން އާންމުރި ރިޕޯޓުގައި ބުނެފައި ވަނީ މިގޮތަށް މަސް ބޭނުން ކޮށްގެން ޕެޑިކިއޯ ހެދި ޒުވާން އަންހެނެއްގެ ފައިން ނިޔަފަތިތައް ވަކިވެ މަރުވަމުންދާ ކަމަށެވެ. މި އަންހެން މީހާ ވަނީ މީގެ ހަ މަސް ދުވަސް ކުރިން މަސް ބޭނުން ކޮށްގެން ޕެޑިކިއޯ ހަދާފަ އެވެ.\nމި ގޮތަށް ޕެޑިކިއޯ ހެދުމަށް ބޭނުންކުރާ މަހަށް ކިޔަނީ "ގަރްރާ ރޫފާ" އެވެ. މި ކުދިކުދި މަސްތައް ކުރާ ކަމަކީ މަސް ފެންގަނޑުގެ ތެރެއިން ދެފައި ލުމުން، ފައިގައި ނެއްޓިފައި ހުންނަ ބޭކާރު ހަންތައް ކާލަނީ އެވެ.\nފިސް ޕެޑިކިއޯ ހެދުމަށް މަސް ޓޭންކަށް ފައިލާފައި: ނިޔަފަތި މަރުވާކަމަށް މިހާރު ވަނީ ސާބިތުވެފައި\n"މިއީ އަހަރެމެން ހީކުރާވަރުގެ ކަމަކަށް ނުވެދާނެ. ނިޔަފަތިތައް މަރުވާން މި ފަށަނީ އެތައް މަހެއްވެސް ވާ ފަހުން. އެހާ ގިނަ ދުވަސް ނަގާތީ ހީވެދާނެ މިއީ ގުޅުމެއް އޮތް ކަމެއް ނޫން ކަމަށްވެސް." އެ ރިޕޯޓުގައި ބުނެފައިވެ އެވެ.\nމި ރިޕޯޓުގައި ވާގޮތުން މި އަންހެން މީހާގެ ނިޔަފައްޗަށް މިހެންވުމަށް މެދުވެރިވެދާނެ އިތުރު ސިއްހީ ސަބަބެއް ހެދި ޓެސްޓުތަކުން ހާމަވާން ނެތް ކަމަށާއި އަދި އޭނާގެ މެޑިކަލް ހިސްޓްރީންވެސް މިހެންވުމަށް މެދުވެރިވެދާނެ ކަމެއް ފެންނަން ނެތެވެ. އެހެންކަމުން މިހެންވާ މެދުވެރިވި ހަމައެކަނި ސަބަބަކަށް ފެންނަން އޮތީ މަހުން ޕެޑިކިއޯ ހެއްދުމުން ކަމަށް ބުނެފައިވެ އެވެ.\nފިސް ޕެޑިކިއޯ ހަދާ މަންޒަރު ފެންނަ ވީޑިއޯއެއް\nނަމަވެސް ބައެއް އެހެން ސިއްހީ ތަޖުރިބާކާރުން ބުނާގޮތުގައި ޕެޑިކިއޯ ހެއްދުމަށް ބޭނުންކުރާ ހުރިހާ މަހަކުން މިފަދަ ގެއްލުމެއްވުމަކީ ނާދިރުކަމެއް ކަމަށެވެ.\nބައެއް ފަހަރު ސެލޫނާއި ސްޕާތަކުގައި "ގަރްރާ ރޫޕާ" މަސް ކަމަށް ހީކޮށް އެހެން ވައްތަރުގެ މަސްވެސް ބޭނުންކުރަމުން\nއަންނަކަން ފާހަގަކޮށްފައިވެ އެވެ. މީގެ އިތުރުން އެކި މީހުންގެ ޕެޑިކިއޯ ހެއްދުމަށް އެއް މަސްތަކެއް ސާފުނުކޮށް ތަކުރާރުކޮށް ބޭނުންކުރަމުންދާ ކަމަށްވެސް ބުނެފައިވެ އެވެ. ބައެއް ސެލޫނާއި ސްޕާތަކުގައި ސާފުތާހިރުކަން ކުޑަކަމަކީ އަބަދުވެސް ދެކެވޭ ވާހަކަތަކެކެވެ.\nފައިގެ ނިޔަފައްޗަކީ އަލުން ފަޅަން ވަރަށް ގިނަ ދުވަސް ނަގާ އެއްޗެކެވެ. ކޮންމެ މަހަކު ނިޔަފަތި ދިގުވާނީ އެއް މިލިމީޓަރަށެވެ. އެހެންކަމުން އެއްކޮށް ހަލާކުވެފައިވާ ނިޔަފައްޗެއް އަލުން އެއްކޮށް ފަޅަން އަހަރެއްހާ ދުވަސް ހޭދަވާނެ އެވެ.


21 މޭ 2020ގައި ކުރެވުނު އިއުލާނު ނަންބަރު: (IUL)13-K/13/2020/144، ބީލަން ހުށަހެޅުމުގެ ދަޢުވަތުގެ މުއްދަތު އިތުރުކުރުން)\n2. ވީމާ މިނިސްޓްރީ އޮފް އެންވަޔަރަންމަންޓްގެ ބޭނުމަށް ކޮންސްޓްރަކްޝަން އެންޑް ޑިމޮލިޝަން ޕްލާންޓެއް ޑިޒައިން،ސަޕްލައި އަދި އިންސްޓޯލް ކޮށްދިނުމުގެ މަސައްކަތަށް ޝަރުޠުހަމަވާ ފަރާތްތަކަށް ހުޅުވާލަމެވެ.\nފޯން : 960334106+\n6. ބީލަމުގައި ބައިވެރިވުމަށް ރަޖިސްޓްރީ ކުރުމަށްޓަކައި -/1,500 (އެއްހާސް ފަސްސަތޭކަ) ރުފިޔާ ނުވަތަ 100 (ސަތޭކަ) ޔޫއެސް ޑޮލަރުގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 2020 މޭ 21 އިން 2020 އޮގަސްޓް 5އަށް، މިމިނިސްޓްރީގެ އޮންލައިން ޕޭމަންޓް ޕޯޓަލް - ބަނޑޭރި ޕޭ (https://bandeyripay.finance.gov.mv) މެދުވެރި ކޮށެވެ. އިލެކްޓްރޯނިކް ޒަރީއާއިން ރެޖިސްޓްރޭޝަން ފީ ދައްކަވަން ބޭނުންފުޅުވާނަމަ ޖަމާ ކުރައްވަންޖެހޭ ބޭންކް އެކައުންޓުގެ މަޢުލޫމާތު މަތީގައިވާ އީމެއިލް އެޑްރެހަށް ރިކުއެސްޓް ކުރުމުން ޙިއްސާ ކުރެވޭނެއެވެ. އަދިފައިސާ ދެއްކެވުމަށްފަހު އަންނަނިވި މަޢުލޫމާތު މި އިޢުލާނުގެ 5ވަނަ ނަންބަރުގައިވާ އެޑްރެހަށް ހުށަހެޅުމުން ނުވަތަ އީމެއިލް ކުރެއްވުމުން ބީލަން ހުށަހެޅުމަށް ރަޖިސްޓްރީ ކޮށްދެވޭނެއެވެ.\n8. މިޕްރޮޖެކްޓުގެ ބިޑް ސެކިޔުރިޓީގެ ގޮތުގައި 20,000.00 ޔޫ.އެސް ޑޮލަރު (ވިހިހާސް ޔޫ.އެސް ޑޮލަރު ނުވަތަ އެ ޢަދަދާ އެއްވަރެއްގެ ޢަދަދެއްގެ ދިވެހި ރުފިޔާ) ހުށަހަޅުއްވަންވާނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 178 ދުވަހެވެ.\n9. ބީލަން ހުޅުވުން އޮންނާނީ 2020 އޮގަސްޓް6ބުރާސްފަތި ދުވަހުގެ 13:00ގައި މި މިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަމުގެ ޓެކްނިކަލް އެންވެލޮޕް ހުޅުވުމަށްފަހު ފައިނޭންޝަލް އެންވެލޮޕް ނުހުޅުވާ ރައްކާކުރެވޭނެއެވެ. އަދި ފައިނޭންޝަލް އެންވެލޮޕް ހުޅުވާނީ ޓެކްނިކަލް އިވެލުއޭޝަންގައި ފާސްވާ ފަރާތްތަކުގެ އެކަންޏެވެ. ޓެކްނިކަލް އިވެލުއޭޝަންގައި ފާސްނުވާ ފަރާތްތަކުގެ ފައިނޭންޝަލް އެންވެލޮޕް ނުހުޅުވައި އަނބުރާ ރައްދު ކުރެވޭނެއެވެ.\n10. މި އިޢުލާނު ތިރީގައިވާ ވެބްސައިޓްތަކުގައި ޝާއިޢުކޮށްފައިވާނެއެވެ.


Sirru hekibas balaigathumaa medhu miadhu gotheh nimmanee | Mihaaru\nސުޕްރީމް ކޯޓުގައި މިއަދު ހެނދުނު ބާއްވާ ޝަރީއަތުގެ އަޑުއެހުމަށް، ރައީސް ޔާމީންގެ ގާނޫނީ ވަކީލް އައްބާސް ޝަރީފް ވަޑައިގަންނަވަނީ.---ފޮޓޯ: ނިޝާން އަލީ/މިހާރު\n16 އޮކްޓޯބަރ 2018 - 08:14 122 comments\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބުގެ ބަލި ގަބޫލު ނުކުރައްވައި، އެ އިންތިޚާބުގެ ނަތީޖާ ބާތިލް ކޮށްދިނުމަށް އެދިވަޑައިގެން ރައީސް އަބްދުﷲ ޔާމީން ސުޕްރީމް ކޯޓަށް ހުށަހެޅުއްވި މައްސަލާގައި މިއަދަކީ ވެސް ޚާއްސަ ދުވަހެކެވެ.\nމި ރިޔާސީ އިންތިޚާބުގައި ބޮޑު ތަފާތަކުން ބަލިވި، ޕީޕީއެމްގެ ކެންޑިޑޭޓު ރައީސް ޔާމީން ސުޕްރީމް ކޯޓަށް ހުށަހެޅުއްވި މައްސަލައިގެ ފަހު އަޑުއެހުން މިއަދު ހެނދުނު 10:00 އަަށް ތާވަލް ކޮށްފައިވާއިރު، މިއަދު އޮންނާނީ އެމަނިކުފާނުގެ ފަރާތްޕުޅުން ހުށަހެޅުއްވި ސިއްރު ހެކިވެރިން ބަލައިގަތުމާ މެދު ގޮތެއް ނިންމުމެވެ. އެކަމާ މެދު ގޮތެއް އިއްޔެގެ އަޑުއެހުމުގައި ގޮތެއް ނިންމަވާނެ ކަމަށް އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ކުރިން ވިދާޅުވި ނަމަވެސް، އިއްޔެގެ ޝަރީއަތުގެ ފަހު ބައިގައި އެމަނިކުފާނު ނިންމެވީ އެކަން މިއަދު ކުރިއަށް ގެންދަވާ ގޮތަށެވެ.\nރައީސް ޔާމީންގެ ފަރާތްޕުޅުން ސިއްރު ތިން ހެކިވެރިއަކު ހުށަހެޅީ ފާހަގަ ޖެހޭ އަނގޮޓިތަކެއް ރާއްޖެ ގެނައީ އިލެކްޝަންސް ކޮމިޝަންގެ ރައީސް އަހުމަދު ޝަރީފް އަންގަވައިގެން ކަން ސާބިތު ކުރުމަށެވެ.\nއެ ހެކިވެރިންގެ ނަންތައް ވަނީ ސިއްރު ކޮށްފަ އެވެ. އެކަމަކު، އެ މީހުން ދީފައިވާ ބަޔާންތަކެއް އިއްޔެގެ އަޑުއެހުމުގައި ވަނީ ހުށަހަޅައި، މައްސަލައިގައި ހިމެނޭ ފަރާތްތަކާ ހިއްސާކޮށްފަ އެވެ. އެ ބަޔާންތައް ދިނީ އެ މީހުންނަކީ ކޮން ބައެއް ކަން އެނގޭ ގޮތަށް ހުރި މައުލޫމާތުތައް އުނި ކުރުމަށް ފަހު އެވެ.\nސިއްރު ހެކިވެރިންގެ ހެކި ބަސް ބަލައިގަތުމާ މެދު، އިލެކްޝަންސް ކޮމިޝަންގެ ވަކީލުން އަދި އެ މައްސަލަ އަށް ތަދައްޚުލް ވެފައިވާ އިދިކޮޅު ކޯލިޝަނުން ވެސް ވަނީ އިއްޔެގެ ޝަރީއަތުގައި ވާހަކަ ދައްކައިފަ އެވެ. އެހެންވެ، ދެން އޮންނާނީ މިއަދުގެ ޝަރީއަތުގައި ހެކިވެރިންގެ ހެކިބަސް ބަލައިގަތުމާ މެދު ގޮތެއް ނިންމުމެވެ.\nސިއްރު ހެކިވެރިންގެ ހެކިބަސް ސިއްރުން ނަގަން އެދެނީ ކީއްވެގެންތޯ އިއްޔެގެ އަޑުއެހުމުގައި އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ސުވާލު ކުރެއްވުމުން ރައީސް ޔާމީންގެ ވަކީލުންގެ ޓީމުގައި ހިމެނިވަޑައިގަންނަވާ ވަކީލް އައްބާސް ޝަރީފް ވިދާޅުވެފައި ވަނީ އެގޮތަށް އެދިވަޑައިގަތީ ގައުމުގެ މަސްރަހު މިހާރު އޮތްގޮތުން ކަމަށެވެ.\nއޭނާ ވިދާޅުވެފައިވާ ގޮތުގައި، ހެކިވެރިންނަކީ ކޮން ބައެއްކަން ހާމަވެއްޖެ ނަމަ، އެ މީހުންގެ ފުރާނައަށް ނުރައްކާވުމުގެ ފުރުސަތު އެބައޮތެވެ. އެހެންވެ، އެ މީހުން ފުރާނައިގެ ރައްކަލަކަށްޓަކައި އެ މީހުންގެ މައުލޫމާތު ސިއްރު ކުރުމަކީ ކުރެވިދާނެ ކަމެއް ކަމަށް އައްބާސް ވިދާޅުވި އެވެ.\nއިލެކްޝަންސް ކޮމިޝަނާއި އިދިކޮޅު ކޯލިޝަނުން ވެސް ވަނީ ސިއްރުން ހެކިބަސް ނެގުމަށް އެކަމަށް ދެކޮޅު ހަދައިފަ އެވެ.\nއިލެކްޝަންސް ކޮމިޝަންގެ ވަކީލް ހުސައިން ޝަމީމް އިއްޔެގެ އަޑުއެހުމުގައި ވިދާޅުވެފައި ވަނީ ސިއްރުން ހެކިބަސް ނެގުމަކީ ޖިނާއީ ބޮޑެތި މައްސަލަތަކުގައި ވެސް ވަރަށް ޚާއްސަ ހާލަތްތަކުގައި ނޫނީ ނުކުރެވޭ ކަމެއް ކަމަށެވެ. އަދި ވޯޓަކީ ދެ ލައްކަ އަށް ވުރެ ގިނަ ރައްޔިތުންގެ ހައްގު އެކުލެވޭ ކަމެއް ކަމަށް ވާއިރު، އެފަދަ ބޮޑު ކަމެއްގައި ސިއްރުން ހެކިބަސް ނެގުމަކީ ކުރެވޭނެ ކަމެއް ނޫން ކަމަށް އޭނާ ވިދާޅުވެފައިވެ އެވެ. އަދި ސިއްރު ހެކިވެރިން ދިން ކަމަށް ބުނާ ބަޔާންތަކުގައި އޮތީ އެ މީހުން އަމިއްލައަށް ޖިނާއީ ކުށްތަކެއް ހިންގި ވާހަކަތަކެއް ކަމަށް އޭނާ ވިދާޅުވި އެވެ.\nމިއަދުގެ ޝަރީއަތަށް ވަނުމަށްޓަކައި، ވެރިކަން ކުރާ ޕާޓީ ޕީޕީއެމްގެ ސަޕޯޓަރުންތަކެއް ވަނީ އިއްޔެ ހަވީރުން ފެށިގެން ސުޕްރީމް ކޯޓުގައި ކިއޫ ޖެހިފަ އެވެ. އިއްޔެގެ ޝަރީއަތަށް ވަނުމަށް ފުރަތަމަ ކިއޫ ޖެއްސީ އިދިކޮޅު ކޯލިޝަންގެ ސަޕޯޓަރުންނެވެ. އެކަމަކު، މިއަދު ހެނދުނު ވަނީ އަޑުއެހުމަށް ވަނުމަށްޓަކައި އިދިކޮޅު ކޯލިޝަންގެ ސަޕޯޓަރުން ވެސް ސުޕްރީމް ކޯޓު ކައިރިއަށް ޖަމާވެފަ އެވެ. މިއަދުގެ ޝަރީއަތުގެ އަޑުއެހުމަށް ވެސް ނަން ނޯޓުކުރުން އޮންނާނީ ހެނދުނު 8:30 އިން ފެށިގެންނެވެ.\nއިތުރު ލިޔުންތައް ސުޕްރީމް ކޯޓް އިދިކޮޅު ފަރާތްތައް ޕީޕީއެމް ރައީސް އަބްދުﷲ ޔާމީން


ކައުންސިލުންގެ ޢިދާރީ ލިޔުެކިޔުންތައް ބެލެހެއްޓުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 މާރޗް 02 ވާ ހޯމަ ދުވަހުގެ 14:00 ގެ ކުރިން، އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް: [email protected] އަދި ފެކްސް: 6660657 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 މާރޗް 02 އާއި 2020 މާރޗް 09 އާ ދެމެދު އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާގައެވެ. ނުވަތަ މި އިދާރާއިން ކަނޑައަޅާ ތަނެއްގައެވެ. އަދި މި މުއްދަތުގެ ތެރޭގައި އިންޓަވިއު ނުބޭއްވޭނަމަ ކުރިމަތިލާ މީހުންގެ ތެރެއިން އިންޓަވިއުކުރަންޖެހޭ މީހުންނަށް މުއްދަތު ހަމަވުމުގެ ކުރިން އެކަން އެންގޭނެއެވެ.\n26 ޖުމާދަލް އާޚިރަ 1441\nނަންބަރު: (IUC)343 /343/2020/15\nސުންގަޑި: 02 މާރިޗު 2020 1400


Kureege noosthakun: Baiskoafu digital viyas foari fandeh nuvi\nކުރީގެ ނޫސްތަކުން: ބައިިސްކޯފު "ޑިޖިޓަލް"ވިއަސް ފޯރި ފަނޑެއްނުވި\n1970 ވަނަ އަހަރުގެ މޫންލައިޓް ނޫހެއްގައި ޖެހި އޮލިމްޕަހުގައި އަޅުވަން ހަމަޖެހިފައިވާ ފިލްމުތަކުގެ ލިސްޓެއް.\nހަަފުތާއަކު އެއްފަަހަރު، ބައެއްފަހަރު ދެ ދުވަހުން އެއް ދުވަހަކު ކަހަލަ ގޮތަކަށް މިތަނަކަށް ގޮސް ހެދި އެވެ. އާ ހެދުން ފަހައިގެން ރީތިވެ ވަަރުގެކޮޅަށް ނަލަވެގެން ގާތް ކުދިންނާއެކު ބައި ހަދާފައި ދިޔައީ މަޖީދީ މަގުގެ މެދެއްހާ ހިސާބުގައި ހުންނަ ބައިސްްކޯފަށެވެ. ދިވެހިންނާ ހިންދީ ބަހާ ގާތްވީ މިހާ ހިސާބުން ކަމަށްވެސް ބައެއް މީހުން ބުނެ އުޅެ އެވެ. ކިރިޔަ ކިރިޔާ ކުލަޖެހެން ފަށާފައި ހުރި ކަމުގައިި ވިޔަސް ބޮލީވުޑުގެ މި ފިލްމުތައް ބެލުމަށް އެންްމެން ލޯ ޖަހައިގެން ތިއްބެވެ. އެ ފިލްމުތަކުގައި އަސަރު ހުއްޓެވެ.\nހެމުން ރޮމުން، ބުނެލާ މޮޅެތި ޑައިލޮގުތަކުން ފިލްމުތަކުގައި އުޅޭ ބަތަލުންނާއި ބަތަލާއިންނަށް ދިވެހިން ވެސް މަރުދިނެވެ. އަދިވެސް އޮތީ އެފަދަ ގޮތެކެވެ.\nއޮލިމްޕަހުގައި އޭރު އަޅުވާ ފިލްމުތައް ޗާޕު ކުރާ ނޫހުގެ ސަފުހާއެއްގެ ކުޑަ ގޮޅިއަކަށް ފިއްތާ ލިޔެފަައި ހުރެ އެވެ. ހާއްސަކޮށް ފިލްމުގެ ލީޑު ބަތަލުންނާއި ބަތަލާއިންގެ ނަންތައް ބޯލްޑުކޮށް ފަވާފަ އެވެ. ފިލްމަށް ވުރެ ބޮޑަށް ފިލްމުގެ ލީޑު މީހުން ބަލަން ދާ މީހުންވެސް ގިނަ ވީމަ އެވެ. މަތިން އެ ފެންނަ އިއުލާނުގެ ވާތު ކުޑަ ގޮޅި ހުސްކޮށްފަައި ވަނީ "މިރޭ އޮލިމްޕަހުގައި" އަަޅުވާނެ އެއްޗެއް އިއުލާން ކުރުމަށެވެ.\nމިއީ 1970 ވަނަ އަހަރުގެ މޫންލައިޓް އަދަދެއްގައި ޖެހި އިއުލާނެކެވެ. މި އިއުލާނުގައި ފިލްމު ކުޅޭ ތަރިންގެ ކުޑަ ލިސްޓެއް ވަނީ ލިޔެފަ އެވެ. ކަޅާ ހުދު ފިލްމުތަކުން މަޝްހޫރުވި، ބޮލީވުޑު ތަރި ރަންޖަން އާއި ނާލިނީ ޗޯންކަރް އަދި ހުސްނު ބާނޫ ގެ ނަން މި ލިސްޓުން ފާހަގަ ކޮށްލެވެ އެވެ. އެ މީހުންގެ ފިލްމާއި ލަވަ ވެސް އެކިފަހަރުމަތިން އަޅުވާ ކަމަށް އޭރު މި ފިލްމުތަކަށް ގޮސް އުޅުނު މީހަކު ބުންޏެވެ. ތަރުހީބު ލިބޭ ވަރަކުންނެވެ. އިއުލާނުގައި ފިލްމު އަޅުވާނެ ވަކި ވަގުތެއް ޖަހާފައި ނެތުމުން، އާއްމުކޮށް ފިލްމު އަޅުވާ ގަޑިތަކެއް އޮންނަ ކަމަށްވެސް ބެލެވެ އެވެ. ގަޑިތައް ކިޔައިދިނުމުގެ މާ ބޮޑު ބޭނުމެއްވެސް ބައިސްކޯފަށް ގޮސް އަބަދު ވަދެ އުޅޭ މީހުންނަށް މުހިއްމެއް ނުވާނެ އެވެ.\nފިލްމުތަކުގެ އިތުރުން ދިވެހިންގެ ސްޓޭޖް ޝޯ ތަކަކީވެސް އޭރު ބައިސްކޯފުގައި ވަރުގަދަ ކޮށްލި އެކައްޗެވެ. މޮޅެތި ޖާދޫގަރުންނާއި މޫނުގައި ކުލަ ހާކައިގެން ތަމްސީލު ޑްރާމާތައް ކުޅޭ މީހުންނާއެކު އޮލިމްޕަހުގެ ހުރިހާ ގޮނޑިބަރިތައް ފުރި އެވެ. ދިވެހިންނާ ދޯޅު ތަފާތު ކޮސްޓިއުމްތައް އަޅައިގެން ސްޓޭޖު އެކްޓިންގެ ހުނަރުވެސް އޭރުު ފުރިހަމަ ކުރި އެވެ. މި ތަަމްސީލުތަކަށް ހިތްވަރުދޭން އަތްޖަހާނެ ބޮޑު ކްރައުުޑް އެއްވެސް އޮވެ އެވެ. މޫންލައިޓްގެ އެއް ސަފްހާގައި ޖަހާފަައި ހިމަނާފައި ހުރި އެެ އިސްތިހާާރު ސްލޮޓުގައިި ވެސް މިކަހަލަ ހަރަކާތެއް ފެންނާނެ ކަމަށް ލިޔެފަައި ވެ އެވެ. "ޝާ ޒިޝް - ތަޅާ ފޮޅުމާއި ހިތްވަރުގަދަކަން ދެއްކުން" މިއީ ކުރީގެ ރެސްލިންގް މެޗެއް ކަމަށް ދެންް ބަލަމާ ހިނގާށެވެ؟\nއާއްމުކޮށް ކޮންމެ ދުވަހަކުހެން ކުރި މި އިިއުލާންތައް މިހާރު ފެންނަނީ ސްކްރީނުންނެވެ. ކުޑަ ނޫން ބޮޑު ގޮޅި އެއްގަ އެވެ. އޮލިމްޕަހާ އެއްވަރުގެ އިތުރު ސިނަމާ އެއް އުފައްދާ ބޮލީވުޑްގެ ޑްރާމާތަކުން ނިކުމެ ހޮލީވުޑްވެސް ދިވެހިންނާ ގާތް ކޮށްލައިފި އެވެ. ސިނަމާގައި ފިލްމެއް އަޅުވާނަމަ އެ ފިލްމެއްގެ ހުރިހާ ތަފްސީލެއް ސިނަމާގެ ވެބްސައިޓުން އޮންލަައިން ކޮށް ބަލާލެވެ އެވެ. ފިލްމު ޝެޑިއުލް އިން ފަށައިގެން ސީޓު ބުކް ކޮށް ޓިކެޓު އަތަށް އައުމާ ހަމައަށެވެ. ހަމަ އެއް ޓަޗުންނެވެ.\nއޮލިމްޕަހުގައި "މިރޭ އަޅުވާނީ" ޑިޖިޓަލްކޮށްލާ ފަސޭހަ ކޮށްލައިފި އެވެ. އާ ހެދުން ފަހާ މޭކަޕުކޮށް ފިލްމު ބެލުމަށް ހުރި ޖޯޝާއި ފޯރި މިހާރުގެ ޒުވާނުންނަށް ކުޑަކޮށް ޖޯކު ވިޔަސް އެކަމަކު އެއީވެސްް އުފާވެރި ދުވަސްވަރެކެވެ.\nރޯދަ މަހާ ރޯއްޖާ ދިވެހި މީޑިއާ


Biden Mask Naalhai Fihaara Akah Vadhejje - Vaguthu\nބައިޑެން މާސްކް ނާޅައި ފިހާރައަކަށް ވަދެއްޖެ\n2 މަސް ކުރިން ( ނޮވެމްބަރު 28, 2021 )\nއެމެރިކާގެ ރައީސް ޖޯ ބައިޑެން މާސްކް ނާޅައި ފިހާރައެއްގެ ތެރޭގައި އުޅޭ މަންޒަރު ފެނުމުން ވަރަށް ބޮޑަށް ފާޑުކިޔުން އަމާޒުވެއްޖެއެވެ. ފޮޓޯތަކުން ފެންނަ ގޮތުގައި ފިހާރައެއްގެ ތެރޭގައި އުޅުނުއިރު ބައިޑެންގެ މާސްކް އިނީ ދަތްދޮޅީގައެވެ.\nބައިޑެން އަށް ފާޑުކިޔުން އަމާޒުވީ އަބަދުވެސް މާސްކް އަޅައިގެން ތިބުމަށް ބައިޑެން އެމެރިކާ ރައްޔިތުންނަށް އިލްތިމާސް ކުރަމުން ގެންދިއުމަށް ފަހު އޭނާ މާސްކް ނާޅައި ފިހާރައެއްގެ ތެރޭގައި އުޅުމުންނެވެ. ބައިޑެން ގެންދަނީ ހާއްސަކޮށް އިމާރާތެއްގެ ތެރެއަށް ވަންނަމަ މާސްކް އަޅަން ތަކުރާރުކޮށް އެމެރިކާ ރައްޔިތުންނަށް އިލްތިމާސް ކުރަމުންނެވެ.\nމާސްކް ނާޅައި އުޅުމުން ބައިޑެން އަށް ފާޑުކިޔުންތައް އަމާޒުވެފައި ވަނިކޮށް ވައިޓް ހައުސްގެ މީޑިއާ ޑިޕާޓްމަންޓުން ވަނީ ފާޑުކިޔުންތަކަށް ރައްދުދީފައެވެ. ވައިޓްހައުސް އިން ބުނީ ބައިޑެން މާސްކް ނާޅައި ހުރީ ފިހާރައިގެ ތެރޭގައި މިލްކްޝޭކެއް ބޯން ކަމަށެވެ. ނަމަވެސް މަންޒަރުދުއް މީހުން އެކަން ދޮގުކުރެއެވެ.\nބައިޑެން މީގެ ކުރިން ވެސް އެތައް ފަހަރަކު ބައްދަލުވުންތަކުގައި މާސްކް ނާޅައި މީހުންނާއި ވާހަކަ ދެއްކިކަން ފާހަގަ ކުރެވިފައި ވެއެވެ. އެކަން މީޑިއާ އިން ފާހަގަކޮށް ފާޑުކިޔަމުން ގެންދިޔަ ނަމަވެސް ގިނަ ފަހަރަށް ވައިޓްހައުސް އިން އެކަމަށް އެއްވެސް ކޮމެންޓެއް ނުކުރެއެވެ.\nމިހާރު އަލަށް ފެތުރެމުން އަންނަ ކޮވިޑްގެ ވޭރިއަންޓް ކަމަށްވާ އޮމިކްރޮން އާއި ގުޅިގެން އެމެރިކާ ސަރުކާރުން ފިޔަވަޅު އެޅުން ލަސްކަމަށް ބުނެ ވެސް ވަނީ ފާޑުކިޔުން އަމާޒުވެފައެވެ. ވައިޓްހައުސް އިން ބުނީ ހުކުރު ދުވަހު އެމެރިކާ ސަރުކާރުން ފިޔަވަޅުތައް އިއުލާން ނުކުރީ ތަޖުރިބާކާރުންގެ ހިޔާލު ހޯދުމަށްފަހު ފިޔަވަޅުތައް އަޅަން ކަމަށެވެ. މިހާރު އެމެރިކާ އިން ވެސް ވަނީ ދެކުނު އެފްރިކާ ބައްރުގެ ގައުމުތަކުން އެމެރިކާ އަށް މީހުން އެތެރެވުން މަނާ ކޮށްފައެވެ.\nއެމެރިކާ ގައި ވެސް މިހާރު ކޮވިޑަށް ފައްސިވާ މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ.\nމަނީ ލޯންޑަރިންއާ ދެކޮޅަށް އެމެރިކާ އިން ވަރުގަދަ ފިޔަަވަޅެއް އަަޅަނީ، ދިވެހިން ވެސް ހިމެނޭ\nރައީސް ކަމުގެ ދެދައުރު ފުރިހަމަ ކުރަން ބައިޑެން ބޭނުންވޭ\nނޮވެމްބަރު 28, 2021 14:47\nއެމެރިކާގެ ސޭކުސްތާނު މީހުން ޓުރަންޕުއަތުން ވެރިކަން އަތުލާފަ ވެރިކަން މިހަވާލުކުރީ މަރުވާން ކައިރިވެފައިން ބޮނޑަކާ. ދެން ތިބޭ ފަރުތޮޅިން ކިރުގަރުދިޔަ ހަދައިގެން ކާން.\nނޮވެމްބަރު 28, 2021 20:43\nމަރުވާން ކައިރިވެފައިން ބޮނޑަކާ ވެރިކަން މިހަވާލުކުރީމަ އަފްޣާނިސްތާން އެމެރިކާ ކިބައިން މިނިވަން ވެއްޖެއްނު ނަސީބަކުން\nނޮވެމްބަރު 29, 2021 11:23\nއަސްލުވެސް މަރުވާން ކައިރިވެފައި ހުރި ބޮނޑެއް ބައިޑެން އަކީ


އިޒްރޭލުން ފަލަސްތީނަށް ދެމުންގެންދާ ހަމަލާތަކުގެ ސަބަބުން ހާލުގައި ޖެހެމުން އަންނަ ފަލަސްތީނުގެ ރައްޔިތުންނަށް އެހީވުމަށް ހުޅުވާފައިވާ ފަންޑަށް ފެނަކަ އޭދަފުށީ އިންޖީނުގޭގެ ހުރިހާ މުވައްޒަފުންގެ ވެސް އެއް ދުވަހުގެ މުސާރަ ހަދިޔާކުރަން ނިންމައިފި އެވެ. ފެނަކަ އޭދަފުށީ އިންޖީނުގެއިން ބުނީ މިގޮތަށް ނިންމާފައިވަނީ ފެނަކަ ކޯޕަރޭޝަންގެ އެދުމުގެ މަތިން އިންޖީނުގޭގެ ހުރިހާ މުވައްޒަފުންގެވެސް ރުހުމާއެކު ކަމަށެވެ.\nއޭދަފުށީ އިންޖީނުގެ މުވައްޒަފުން ގައްޒާ ފަންޑަށް އެހީވަނީ\nޢާމިރު | 07\nއިޒްރޭލުން ފަލަސްތީނަށް ދެމުންގެންދާ ހަމަލާތަކުގެ ސަބަބުން ހާލުގައި ޖެހެމުން އަންނަ ފަލަސްތީނުގެ ރައްޔިތުންނަށް އެހީވުމަށް ހުޅުވާފައިވާ ފަންޑަށް ފެނަކަ އޭދަފުށީ އިންޖީނުގޭގެ ހުރިހާ މުވައްޒަފުންގެ ވެސް އެއް ދުވަހުގެ މުސާރަ ހަދިޔާކުރަން ނިންމައިފި އެވެ.\nފެނަކަ އޭދަފުށީ އިންޖީނުގެއިން ބުނީ މިގޮތަށް ނިންމާފައިވަނީ ފެނަކަ ކޯޕަރޭޝަންގެ އެދުމުގެ މަތިން އިންޖީނުގޭގެ ހުރިހާ މުވައްޒަފުންގެވެސް ރުހުމާއެކު ކަމަށެވެ.\nއިންޖީނުގެއިން ބުނިގޮތުގައި މި ފައިސާ ހަދިޔާ ކުރުމަށް ހަމަޖެހިފައިވަނީ ރާއްޖޭގެ މީޑިއާތައް ގުޅިގެން އަންނަ ހުކުރު ދުވަހު ފަށާ 33 ގަޑިއިރުގެ ޓެލެތޯންގައި ފެނަކަ ކޯޕަރޭޝަން މުވައްޒަފުންގެ ނަމުގަ އެވެ.\nއޭދަފުށީގައި ހުރި ސަރުކާރުގެ ބައެއް މުއައްސަސާތަކާއި ސަރުކާރު ހިއްސާވާ ބައެއް ކުންފުނިތަކުގެ މުވައްޒަފުންގެ ތެރެއިންވެސް ގިނަބަޔަކު މިފަންޑަށް އެއް ދުވަހުގެ މުސާރަ ޖަމާކުރުމާމެދު މަޝްވަރާ ކުރަމުންދާކަން އެނގިފައިވެ އެވެ. އަދި ގާޒާ ފަންޑަށް އެހީދޭން ބޭނުންވާ އާންމު ފަރާތްތަކަށް ފަންޑުފޮއްޓެއް ބެހެއްޓުމަށް އޭދަފުށީ ކައުންސިލުގައިވެސް މިއަދު މަސްވަރާކުރާނެ ކަމަށްވެސް އެނގިފައިވެ އެވެ.\nރާއްޖޭގެ މީޑިއާތައް ގުޅިގެން ގާޒާ ފަންޑަށް އެހީވާން އަންނަ ހުކުރުދުވަހު ޓެލެތޯނެއް ބޭއްވުމަށް މިހާރު ދަނީ ތައްޔާރުވަމުންނެވެ.\nގާޒާ ފަންޑަށް މިހާތަނަށް ފަސް މިލިއަނަށް ވުރެ ގިނަ ރުފިޔާ ވަނީ ލިބިފަ އެވެ. / އީޓީ


Aa rashugai huri Raees ge gekolhakee Singapore mahujanehge hadhiyaa eh\nއާ ރަށުގައި ހުރި ރައީސްގެ ގެކޮޅަކީ ބޭރު މަހުޖަނެއްގެ ހަދިޔާއެއް\nސިންގަޕޫރިގެ ބިލިއަނަރު، "އޮންގް ބެންގް ސެން" އަދި ރައީސް ހުންނެވުމަށް އާ ރަށުގައި އޭނާ ހައްދަވައި ދެއްވި ގެކޮޅު.\nއާ ރަށުގައި ރައީސް ޔާމީންއަށް ބިނާކުރެއްވި ގެކޮޅު ހެދުމަށް ހަރަދުކޮށްފައި ވަނީ ސިންގަޕޫރިގެ މަހުޖަނެއް ކަމަށްވާ، "އޮންގް ބެންގް ސެން"ކަން ހާމަވެއްޖެ އެވެ.\nސިފައިންގެ ބަލަހައްޓަމުން ގެންދާ އާ ރަށުގައި، "ގަނޑުވަރެއް" ސިފަވާ ގޮތަށް ރައީސް ޔާމީންއަށް ހަދާފައިވާ ގެކޮޅު ހެދީ ސީއެސްއާރުގެ ބަޖެޓުން ކަމަށް ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވަނީ ވިދާޅުވެފަ އެވެ.\n"އަވަސް"އަށް ލިބިފައިވާ ކަށަވަރު މައުލޫމާތުތަކުން އެނގޭ ގޮތުގައި ރައީސް ޔާމީން ހުންނެވުމަށް އާ ރަށުގައި ފެންވަރު ރަނގަޅުކޮށް ހެދި، ގެކޮޅަށް ހަރަދު ކުރީ ރާއްޖޭގައި ގިނަ ރިސޯޓްތައް ވެސް ހިންގާ، ސިންގަޕޫރުގެ ބިލިއަނަރެއް ކަމަށްވާ، "އޮންގް ބެންގް ސެންގް" އެވެ. އޭނާ ހިއްސާވާ ގިނަ ރިސޯޓްތަކާއި މޯލްޑިވިއަންއިން ހިންގާ ސީޕްލޭން ވިޔަފާރިގައި ވެސް އޭނާގެ ހިއްސާ އޮންނަ ކަމަށްވެ އެވެ.\nމީގެ އިތުރުން އެމްއެމްޕީއާރުސީގެ ތެރެއިން، ދޫކުރި ގިނަ ފަޅުތަކާއި ރަށްތަކުގެ ޑީލްތަކުގައި ވެސް އޭނާ ހިއްސާވާ ކުންފުނިތައް ގިނަ ކަމަށް ތުހުމަތުކޮށްފައިވެ އެވެ.\nމީގެ އިތުރުން ކޮންސްޓްރަކްޝަން ދާއިރާގައި ހަރަކާތްތެރިވާ ދިވެހި ދެ ކުންފުންޏަކުން ވެސް، ހިލޭ ސާބަހަށް އެ ރަށުގައި ވަނީ ދެ އިމާރާތެއް ހަދައިދީފަ އެވެ. އެގޮތުން އާ ރަށުގައި ފެންވަރު ރަނގަޅު މިސްކިތަކާއި ރެސްޓޯރަންޓެއް ދިވެހި ދެ ކުންފުންޏަކުން ހަރަދުކޮށްގެން ވަނީ ހަދައިދީފަ އެވެ.\nސިނާއީ އަވަށަކީ "ޖަންކުޔާޑެއް": އަސްލަމް


SOP badhalu nukoh alun liyanvee!\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް، މިނިސްޓަރު އަމީން އަދި މިނިސްޓަރު މާރިޔާގެ އިތުރުން ކޮވިޑް19 ގެ ޓާސްކްފޯހުގެ އިސް ބޭފުޅުން -- ފައިލް ފޮޓޯ\nމިދިއަ މާޗް މަހުގެ ހަތް ވަނަ ދުވަހުން ފެށިގެން ސަރުކާރުން ސިލްސިލާކޮށް ބާއްވަމުން އަންނަ ނޫސްވެރިންގެ ބައްދަލުވުންތަކުގައި ތަކުރާރުކޮށް އިވޭ ވާހަކައެއް އޮވެ އެވެ. އެއީ ކޮވިޑް-19 އާ ގުޅިގެން ކުރިމަތި ވެދާނެ ހުރިހާ ހާލަތެއްގައި އަމަލު ކުރާނެ ގޮތުގެ އުސޫލުގެ ވާހަކަ އެވެ. އޭރު އެ ބައްދަލުވުންތަކުގެ މައިކުގެ ކުރިމަތީގައި ތިއްބެވި އެކިއެކި ބޭފުޅުންގެ ބަހުރުވައިންނަމަ، "އެސްއޯޕީ" އެވެ.\nއޭރު އޮތް ހާލަތާ ގުޅިގެން ނޫސްވެރިން ކުރާ ކޮންމެ ސުވާލެއްގެ ޖަވާބު އޮންނަނީ އެ އެސްއޯޕީ އާ ގުޅުވައިފަ އެވެ. އެހެން ގައުމުތަކުގެ މިސާލު ނަގަ ނަގައިގެން، ބޭރު މީހުން އައުން ހުއްޓުވަނީ ކޮން އިރަކުންތޯ އެހިއިރު ވެސް އެސްއޯޕީގަ އޮތްގޮތް ވަރަށް ސާފުކޮށް ވިދާޅުވެ ދެއްވި އެވެ. ކޮވިޑް-19 އަށް ޓެސްޓު ކުރުމާއި، ކަރަންޓީނު ކުރުމުން ފެށިގެން ވެންޓިލޭޓަރު ގެނައުމާއި ޑޮކްޓަރުންނާއި ނަރުހުން ހަރަކާތްތެރިވާނެ ގޮތް ވެސް އޮތީ އެސްއޯޕީއަށް ތިރިކޮށްފައި ކަމަށް ތަކުރާރުކޮށް ވިދާޅުވަމުން ގެންދެވި އެވެ. އެކަމާ ގުޅިގެން އިތުރަށް ސުވާލެއް ކޮށްފިނަމަ، އަނގަ ބަންދު ވެގެން ދިއައީ ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯގެ މިންގަނޑާ އެއްގޮތަށޭ ވިދާޅުވުމުންނެވެ.\nޑަބްލިޔުއެޗްއޯގެ އިހުމާލުގެ ތުހުމަތުތައް\nމިދިއަ ޑިސެމްބަރު މަހު ޗައިނާގެ ވޫހާން ސިޓީން އެ ވައިރަސް ފެނި، ޗައިނާ ސަރުކާރުން ބަލިމަޑުކަމެއްގެ ގޮތުގައި ޑަބްލިޔުއެޗްއޯއަށް ރަސްމީކޮށް ރިޕޯޓު ކޮށްފައި ވަނީ އެ މަހުގެ 31 ވަނަ ދުވަހު އެވެ. ޗައިނާގެ އަވަށްޓެރި ގައުމުތަކުން ނުރައްކަލުގެ ރަނގަބީލުތައް އަޅަން ފެށުމުން، ބޯޑަރުތައް ބަންދު ނުކުރަން ޑަބްލިޔުއެޗްއޯއިން އޭރު ތަކުރާރުކޮށް ގައުމުތަކަށް އިލްތިމާސް ކުރި އެވެ. ސިއްހީ އެމަޖެންސީއެއްގެ ގޮތުގައި ޑަބްލިޔުއެޗްއޯއިން ކަނޑައެޅުނުއިރު، އެ ވައިރަސް ޗައިނާއިން ބޭރުވެ، ކައިރި ގައުމުތަކަށް ވަނީ ފެތުރިގެން ގޮސްފަ އެވެ. މިހާރު މުޅި ދުނިޔެއަށް ބަލާއާފާތެއްގެ ގޮތުގައި ކަނޑައަޅާފައިވާ ކޮވިޑް-19 މުޅި ދުނިޔެއަށް ފެތުރިގެން ދިއުމުގައި، އެ ބައްޔާ ގުޅޭ ސައްހަ މައުލޫމާތު ހިއްސާ ކުރަން އިހުމާލުވިކަމުގެ ތުހުމަތުތައް ޑަބްލިޔުއެޗްއޯއަށް މިހާރު ވަނީ އަމާޒުވެފަ އެވެ.\nޑަބްލިޔުއެޗްއޯ އިހުމާލުވެފައިތޯ ކަނޑައެޅުން ރާއްޖެ ފަދަ ކުޑަ ގައުމަކަށް މުހިއްމު ނުވި ނަމަވެސް، މި ބައްޔާ ގުޅޭ އެސްއޯޕީ ހެދުމަށް ޑަބްލިޔުއެޗްއޯއިން އިރުޝާދު ދީފައިވަނީ، ޗައިނާއިން އޭރު ހާމަކުރި މައުލޫމާތުތަކެއްގެ މައްޗަށް ބިނާ ކޮށެވެ.\nމި ބަލާއާފާތުގެ ތެރޭގައި ޗައިނާގެ ރަސްމީ އަދަދުތައް އެކި ގޮތްގޮތުން ވަނީ ބަދަލު ކޮށްފަ އެވެ. އެ "އޮޅުން" ތަކުގެ ތެރެއިން އެންމެ ބޮޑު ކަންބޮޑުވުމެއް ގުޅިފައި ވަނީ، ބަލި ޖެހިފައިވާ މީހުންގެ ތެރެއިން، ބަލީގެ އަލާމާތްތައް ނުފެންނަ މީހުން އުނި ކޮށްފައި ވުމެވެ. އެފަދަ މީހުން ކުއްލިއަކަށް ރަސްމީ އަދަދުތަކުގައި ހިމަނާފައި ވަނީ މިދިއަ މަހު ކުރީކޮޅެވެ.\nސިއްހީ މާހިރުން ވިދާޅުވާ ގޮތުގައި، ބަލީގެ އަލާމާތްތައް ނުފެންނަ މީހުން އުނި ކޮށްފައި ވުމަކީ އެ ބަލި ފެތުރިގެން ދިއުމަށް މެދުވެރިވި މައިގަނޑު ސަބަބެވެ. އެއީ ގިނަ ގައުމުތަކުން މީހުން ސްކްރީން ކުރުމާއި ޓެސްޓު ކުރުންފަދަ ފިޔަވަޅުތައް އަޅާފައި ވަނީ، ބަލީގެ އަލާމާތްތަކަށް ބަލައިގެން ކަމަށް ވާތީ އެވެ.\nމިދިއަ މަހުގެ 15 ވަނަ ދުވަހު މާލެއިން ކޮވިޑް-19 އިގެ ފުރަތަމަ ކޭސް ފެނުނުއިރު، އެ އަންހެން މީހާއަށް ބަލި ޖެހިފައި ވަނީ ބަލީގެ އަލާމާތްތައް ނެތި، ރަށު ތެރެއަށް ދޫވެފައިހުރި ޕޮޒިޓިވްވި މީހެއްގެ ފުށުން ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ)އިން ވެސް ވަނީ ލަފާކޮށްފަ އެވެ. އެކަމާ ގުޅިގެން އެކަނި ވެސް ޑަބްލިޔުއެޗްއޯގެ "މިންގަޑު"ތަކާ އެއްގޮތަށް ތައްޔާރު ކޮށްފައިވާ އޮތް އެސްއޯޕީއާ މެދު ސުވާލު އުފެއްދޭނެ ޖާގަ އޮތް ނަމަވެސް، އޭގެ ކުރިން ވެސް އެ އެސްއޯޕީގައި ހުރި ބާގަނޑުތައް ހާމަވެފައިވަނީ ރާއްޖޭގައި މިހާރު އޮތް ކޮމިޔުނިޓީ ޓްރާންސްމިޝަނާއެކު އެވެ.\nވައިރަހުގެ ކުރިއަށް ނޭރުނު\nމިހާތަނަށް ކަންކަން ހިނގާފައިވާ ގޮތަށް ބަލާއިރު، ތޫފާނެއްގެ ތެރެއިން އައި ހިމޭން ވަގުތު ކޮޅުގެ ފައިދާ ނުނެގުމުގެ މައިގަނޑު ހުރަހަކަށް ވެފައި ވަނީ އެ އެސްއޯޕީ އޭ ބުނުމުގެ ޖާގަ ލިބެ އެވެ. އިޓަލީ ފަތުރުވެރިއެއްގެ ކިބައިން އެ ވައިރަސް އެންމެ ފުރަތަމަ ފެނުނުއިރު، އިޓަލީން މީހުން އައުން ހުއްޓުވަން އޭރުވެސް ގޮވަމުންދިއަ އަޑުތައް ގަދަވި އެވެ.\nއެކަމަށް ޖާގަ ނުދިނީ އެސްއޯޕީ އެވެ. އެސްއޯޕީ އޮތް ގޮތުން، ރާއްޖޭގެ މައި ދޮރު ބަންދު ކުރެވުނީ، އެހެން ގައުމުތަކުގެ ބޯޑަރުތައް ބަންދު ކުރުމުގެ ސަބަބުން، ރާއްޖެއަށް އަންނަން ތިބި ހުރިހާ ފަތުރުވެރިންހެން ހުސްވި ފަހުންނެވެ. ކަރަންޓީނުން ދޫކުރާ އެންމެން ޓެސްޓު ކުރާން ފެށީ، އަލާމާތްތައް ނުފެންނަ ދެ ފަތުރުވެރިއަކު ފުރައިގެން ދިއަ ފަހުން އެ ބައްޔަށް ޕޮޒިޓިވްވީމަ އެވެ.\nމާލެއިން ބައަކު ކަރަންޓީނަށް ގެންދަނީ. -- އަވަސް ފޮޓޯ: އަހުމަދު އަޝްހާދު އަބްދުﷲ (ޖެރީ)\nކޮމިޔުނިޓީ ޓްރާންސްމިޝަނެއް ރާއްޖޭގައި އޮވެދާނެ ކަމަށް ތަކުރާރުކޮށް ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވި އެކި ޑޮކްޓަރުން ތަކުރާރުކޮށް އިންޒާރު ދެއްވަމުން ގެންދެވި އެވެ. ދުރާލާ ފިޔަވަޅެއް ނޭޅުނީ، އެސްއޯޕީގައި އެހެން ގޮތަކަށް ބަޔާން ކޮށްފައި އޮތީމަ އެވެ.\nތިން ގަޑިއިރަށް ކާފިއު ހިންގާފައި އެވެސް އުވާލީ އެވެ. ސިއްހީ މާހިރުންގެ އާދޭސްތަކަށް ބީރު ކަންފަތެއްދީފައި، މަގުތައް މަތީގައި މީހުން ދުއްވާ ނެގި އެވެ. މަސް ދަތުރުތަކާއި ބޮޑެތި ޕާޓީތައް ބާއްވައިގެން މީހުންތައް އުޅުނުއިރު، މާލެ ލޮކްޑައުން ނުކުރީ، އެސްއޯޕީން އެކަމަށް އޭރު ޖާގަ ނުދިނީމަ އެވެ. އެއްތަނެއްގައި ޖެހި ފިތިގެން ދިރިއުޅެމުންދާ ބިދޭސީންނާ ގުޅިގެން ކަންބޮޑުވުންތައް ހުރިއިރު، އެތަންތަނުން މީހުން ޓެސްޓު ކުރާ ވާހަކައެއް އެސްއޯޕީގައި ނެތެވެ. މުޖުތަމައު ތެރޭގައި ބަލި އޮތްކަން ކަށަވަރު ވަންދެން ތިބެން އެސްއޯޕީގައި އޮތީ ޒާތަކަށް ލާޒިމުކޮށްފަ އެވެ.\nފުރަތަމަ މަރާއެކު އިހުމާލުގެ ތުހުމަތު\nއެ ހުރިހާ ކަމެއްގެ ނަތީޖާ މިހާރު އެ އޮތީ ފެންނާށެވެ. އޮފީސްތަކާއި ސްކޫލުތައް ބަންދުވީމާ، ޗުއްޓީ ކޮށްލި މީހުން ބައްދަލުވި މީހުންގެ އަދަދުތައް ކޮންޓެކްޓް ޓްރޭސިންގެ ތެރެއިން އެ ދަނީ ކޮންމެ ދުވަހަކު ހާމަވަމުންނެވެ. ހުޅުމާލޭގައި ގާއިމުކުރި ބިދޭސީންނަށް ހާއްސަ ފްލޫ ކްލިނިކަށް ދުވާލަކު ދެ ތިން މީހުން ގޮސްފައި ވަނީ، އެ މީހުންގެ ހާލު ރަނގަޅުކަމުން ނޫންކަން، ކޮންމެ ދުވަހުގެ އިތުރުވަމުންދާ އަދަދުތައް ހެކިދެ އެވެ. ބިދޭސީން ގެންގުޅޭ ތަންތަނުގައި މާލެއިން ބަލި ފެނުމުގެ އެތައް ހަފްތާއެއް ކުރިން ބަލި ފެތުރިފައިއޮތްކަން، އެ "ހާލި" ތަކުން ޕޮޒިޓިވްވާ އަދަދުތަކަށް ބަލައިލުމުން އެނގޭނެ އެވެ.\nއެކަމަކު އަދިވެސް އެސްއޯޕީއަށް ތަބާވެވޭތޯ ބަލަނީ އެވެ. އަދިވެސް އިސްކަމެއް ދެނީ ބަލީގެ އަލާމާތްތައް ހުންނަ މީހުނަށެވެ. ޓެސްޓު ކުރާ ތަރުތީބުގެ އެންމެ ކުރީގައި އޮންނަނީ އެމީހުނެވެ. އެހެން އުޅެނިކޮށް، ރާއްޖެ ދެކެން ބޭނުންނުވި ހިތާމަވެރި ދުވަސް ވެސް މިދިއަ ބުދަ ދުވަހު އެވަނީ ބައްދަލުކޮށްފަ އެވެ. އެ ބައްޔަށް ޕޮޒިޓިވްވި 83 އަހަރުގެ އަންހެނަކު މަރުވީ އެވެ. ކޮވިޑް-19 އަށް ޕޮޒިޓިވްވެ ރާއްޖެއިން މަރުވި ފުރަތަމަ މީހާއަކީ މ. ބަހީޖު ޕެލަސް، އައިމިނަތު އާދަމް އެވެ. އޭނާ މަރުވީ ބުދަ ދުވަހުގެ ރޭގަނޑު 7:10 އެހާކަންހާއިރު އެވެ.\nއިހުމާލާއި ފަރުވާ ލަސްވިކަމުގެ ތުހުމަތުތައް އަމާޒުވެފައިވާ މައިގަނޑު ސަބަބަކީ، އެ މީހާއަކީ ކޮންޓެކްޓް ޓްރޭސިންގެ ތެރެއިން ފާހަގަ ކުރެވުނު މީހެއްކަމަށް ވާތީ އެވެ. އެގޮތުން، އެމީހާއަކީ ޕޭޝަންޓް 126 އާ ގުޅުން އޮތް މީހެކެވެ. ޕޭޝަންޓް 126 ޕޮޒިޓިވްވެފައި ވަނީ މިދިއަ މަހުގެ 24 ވަނަ ދުވަހު އެވެ. އޭގެ ފަހުން އެ ގެ ހުރީ މޮނީޓަރިން ހާލަތުގަ އެވެ.\nދުވަސްވީ އަދި އެހެން ބަލިތައް ވެސް ހުރި އެ އަންހެން މީހާއަކީ ހައި ރިސްކް ކެޓެގެރީގެ މީހެކެވެ. ނަމަވެސް އޭނާގެ ސާމްޕަލް ނަގާފައި ވަނީ މި މަހުގެ 28 ވަނަ ދުވަހު އެވެ. ގުޅުންހުރި މީހާ ޕޮޒިޓިވްވި ކަމުގެ ރިޕޯޓް ލިބުނުތާ ހަތަރު ދުވަސް ފަހުންނެވެ. މަރުވި މީހާގެ ސާމްޕަލްގެ ނަތީޖާ ލިބުނީ ވެސް އެ ރޭ އޭނާ މަރުވި ފަހުންނެވެ.\nކޮންޓެކްޓް ޓްރޭސިންގެ މަސައްކަތުގައި އެޗްޕީއޭގެ އޮފިޝަލުން ހަރަކާތްތެރިވަނީ. -- ފޮޓޯ: އަހުމަދު އަޝްހާދު އަބްދުﷲ (ޖެރީ)\nއެސްއޯޕީ އާ މެދު އަނެއްކާވެސް ސުވާލު އުފައްދަން ޖެހެނީ އެހެން ބަލިތައް ވެސް ހުރި އެންމެ ހައި ރިސްކު ކެޓެގަރީގެ މީހެއްގެ ހާލަތު ގާތުން ނުބެލުނީމަ އެވެ. ހޮސްޕިޓަލާ ހަމައަށް އޭނާ ނުގެންދެވިގެން އުޅެނިކޮށް، ދުނިޔެއަށް އަލްވަދާއު ކިޔަން ޖެހުނީމަ އެވެ. ބަހާއި އަމަލު ދިމާނުވާތީ އެވެ. ޓެސްޓުގެ ނަތީޖާ ނުލިބުނަސް، ގޭގައި ހުންނަ މީހަކީ ބަލި ޖެހިފައިވާ މީހެއްކަމަށް ބަލައިގެން ރައްކާތެރިކަމުގެ ފިޔަވަޅުތައް އެޅުމަށް އާއިލާއަށް އިރުޝާދު ދޭއިރު، އެ އުސޫލުން އެޗްޕީއޭ އިސްތިސްނާވި ގޮތަށް ވާހަކަ ދައްކަވާތީ އެވެ. ޓެސްޓުގެ ނަތީޖާއަކީ "އިރިލެވަންޓް" އެއްޗެއް ކަމަށާއި، އެ މީހާއާ މެދު އަމަލުކުރަންޖެހޭނީ ޕޮޒިޓިވް ކޭސްއެކޭ އެއްގޮތަށްކަމަށް ވިދާޅުވަނީވެސް ނޫސްވެރިންގެ ބައްދަލުވުމުގައި ބައިވެރިވެވަޑައިގަންނަވާ ޑޮކްޓަރުންނެވެ.\nގައުމީ މަސްލަހަތު ހިމެނޭ ކަމަކަށް ވާތީ، އިހުމާލުގެ އިނގިލި ދިއްކުރަން މިއީ އެންމެ ހައްސާސީ ދަނޑިވަޅުތޯ ސުވާލު އުފައްދާ ބައަކު އުޅޭނެ އެވެ. އެކަމަކު މިވާހަކަ ދައްކަން ޖެހެނީ ގައުމީ މަސްލަހަތު ހިމާޔަތް ކުރުމުގެ ބޭނުމުގަ އެވެ. ސަބަބަކީ، އަދިވެސް މި ބަލީގެ ކުރިއެރެން އޮތީ، ރާއްޖެއާ ގުޅޭގޮތަށް އެ ގެންގުޅޭ އެސްއޯޕީ އޮވެގެން ކަމަށްވާތީ އެވެ. ދިވެހީންގެ ދިރިއުޅުމުގެ ވައްޓަފާޅި އާއި ވިސްނުމާއި ސިފަތަކުގެ އިތުރުން ގައުމުގައި އުޅޭ ބިދޭސީ މަސައްކަތްތެރިންގެ ހާލަތުވެސް ޑަބްލިއުއެޗްއޯއަށް ވުރެ ރަނގަޅަށް ދިވެހި ސަރުކާރަށް އެނގެންވާނެތީ އެވެ.\nއެޗްޕީއޭ މިނިސްޓްރީ އޮފް ހެލްތު ހެލްތް މިނިސްޓަރު އަބްދުﷲ އަމީން + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Nurakkaatheri Bahuseh Fashaifi: Ehen Dheen Thakah ihthiraam Kuran Jehey - Vaguthu\n4 މަސް ކުރިން ( ޑިސެމްބަރު 30, 2020 )\nއެހެން ދީންތަކަށް އިހްތިރާމް ކުރަންޖެހޭ ކަމަށް ގޮވާލާ މުޒާހަރާ ކުރަން ރާވަމުންދާ ކަމުގެ ތުހުމަތު ދީނީ އިލްމުވެރިޔާ އަދި މެލޭޝިއާގައި ހުންނަ ދިވެހިރާއްޖޭގެ އެމްބަސީގެ ރަމްޒީ މަގާމެއްގައި ހުންނަވާ އައްޝައިހް އިލްޔާސް ހުސައިން ކުރެއްވުމުން އެމްޑީޕީގެ ސީނިއާ ބޭފުޅުން "އެހެން ދީންތަކަށް އިހްތިރާމް ކުރަން ޖެހޭ" ކަމަށް ވިދާޅުވެ ނުރައްކާތެރި ބަހުސެއްގެ ހުޅު ރޯކޮށްލައިފިއެވެ.\nއިލްޔާސް ރޭކުރެއްވި ޓްވީޓެއްގައި ވިދާޅުވީ އެހެން ދީންތަކަށް އިހްތިރާމް ކުރަންޖެހޭ ކަމަށްބުނެ، ރައްޔިތުންނަށް އޮޅުވާލައިގެން އެހެންދީންތަކަށް ރާއްޖޭގައި ފުރުސަތު ދިނުމަށް މުޒާހަރާ ކުރުމަށް ރާވަމުން ދާކަމަށެވެ.\n"ބޮޑު އޮޅުވާލުމެއް. ދީނީ ހަރުކަށިކަމާއި ދެކޮޅު، އެހެން ދީންތަކަށް އިހްތިރާމް ކުރަންޖެހޭ، މިނަމުގައި މުޒާހަރާ ކުރިޔަސް މި ފަސްގަނޑުގައި އިސްލާމްދީން ނޫން އެހެން ދީނަކަށް ދިވެހި ރައްޔިތުން ފުރުސަތެއް ނުދޭނެ إن شاء الله މިފަދަ ނުބައި ރޭވުންތަކުގައި ރައްޔިތުން ބައިވެރި ނުވުމަށް ދަންނަވަން." ޝެއިޚް އިލްޔާސް ކުރެއްވި ޓްވީޓްގައި ވިދާޅުވެފައިވެއެވެ.\nއިލްޔާސްގެ ޓްވީޓާއި ގުޅިގެން އެމްޑީޕީގެ ނައިބު ރައީސް އަދި ރައީސް އޮފީހުގެ މިނިސްޓަރ މުހައްމަދު ޝިފާޒް ކުރެއްވި ޓްވީޓެއްގައި ވިދާޅުވީ "އަޅުގަނޑުމެންނަކީ އިސްލާމީ ރިވެތި ސީދާ އުޅުމެއް އުޅެމުން އައިބައެއް. އެހެން ދީންތަކުގެ މީހުންނަށް ވެސް އިހްތިރާމް ކުރަން ޖެހޭ." ކަމަށެވެ. ޝިފާޒް ވިދާޅުވީ "އަޅުގަނޑުމެންނަށް މިރާއްޖެ ދޫކޮށްލައިގެން ނުތިބެވޭނެ" ކަމަށެވެ.\nރައްޔިތުން މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) ވިދާޅުވީ ދޮގާ މަކަރު ހެދުމަކީ ކަނޑައެޅިގެން ހަރާމް ކުރައްވާފައިވާ ކަމެއް ކަމަށާއި ތޯތޯ ވާހަކަ ދެއްކުމާއި ކުރެވޭ ކުއްހީއަށް ޚަބަރު ފެތުރުންވެސް ވަނީ ނަހީ ކުރައްވާފައި ކަމަށެވެ. "ސިޔާސީ ބޭނުމަކު ތިޔަބޭފުޅުން ތިޔަހެން ކިޔުއްވަމުން ގެންދަވާތާ މިހާރު ކިތައް އަހަރު ވެއްޖެތޯ؟" ވައްޑެ ސުވާލު ކުރެއްވެވިއެވެ.\nއައިޝަތު ޖެނިފާ ކުރެއްވި ޓްވީޓެއްގައި ވިދާޅުވީ އެހެން ދީންތަކަށް އިހްތިރާމް ކުރަން ޖެހޭ ކަމަށާއި އިހްތިރާމް ލިބޭނީ އިހްތިރާމް ކޮށްގެން ކަމަށެވެ.\nޝިފާޒް އާއި ވައްޑެ އަދި ޖެނިފާގެ ޓްވީޓް ރައްޔިތުން މަޖިލީހުގެ ރައީސް މުހައްމަދު ނަޝީދު ވަނީ ރީޓްވީޓް ކުރައްވާފައެވެ.\nއެމްޑީޕީގެ ބައެއް ބޭފުޅުންގެ ޓްވީޓްތަކާއި ގުޅިގެންނާއި އަދި އެޓްވީޓްތައް ރައީސް ނަޝީދު ރީޓްވީޓް ކުރެއްވުމުން ބައެއް އިލްމުވެރިންނާއި އާއްމުން ގެންދަނީ ކަންބޮޑުވުން ފާޅުކުރަމުންނެވެ. ކަންބޮޑުވުން ފާޅުކޮށް ޓްވީޓް ކުރި މީހަކު ބުނީ އެހެން ދީންތަކަށް އިހްތިރާމް ކުރުމާއި ދިވެހިން ދެކޮޅު ނުހަދާ ކަމަށާއި ނަމަވެސް އެހެން ދީންތަކަށް އިހްތިރާމް ކުރުން ހުއްޖަތެއްގެ ގޮތުގައި ދައްކައިގެން ރާއްޖޭގައި އެހެން ދީންތަކުގެ މީހުންނަށް އަޅުކަން ކުރަން ފުރުސަތު ދިނުމާއި އެހެން ދީންތަކަށް ރާއްޖޭގައި ފުރުސަތު ދިނުމަކީ ބޮޑެތި ހަމަނުޖެހުންތަކެއް ހިނގާފާނެ ކަމެއް ކަމަށެވެ.\n"އިރާޤާއި އަފްޣާނިސްތާން ފަދަ ގައުމަކަށް މިދިވެހިރާއްޖެ ބަދަލުވެގެން ހިނގައިދާނެތީ ބިރުގަނޭ." މީހަކު ކުރި ޓްވީޓެއްގައި ބުނެފައި ވެއެވެ.\nފާއިތުވި ދެހަފްތާއެއްހާ ދުވަހު ދީނީ ތަފާތު މައުލޫތަކަށް ކުރެވޭ ބަހުސްތައް ވަނީ މީސް މީޑިއާގައި ވަރަށް ބޮޑަށް ހޫނުވެފައެވެ. ފުރަތަމަ ބަހުސް ފެށުނީ ބައެއް ކުށްތައް ސާބިތުކުރުމުގައި ޑީއެންއޭ ހެކީގެ ގޮތުގައި ބޭނުންކުރެވިދާނެތޯ ނުވަތަ ނޫންތޯ ކަނޑައަޅަންށެވެ. އޭގެ ފަހުން ކްރިމަސް ފާހަގަ ކުރުމާއި ގުޅޭ ގޮތުން ވެސް ވަނީ ހޫނު ބަހުސްތަކެއް ހިނގާފައެވެ.\nޑިސެމްބަރު 30, 2020 08:35\nއިހުތިރާމް ކުރުމަކީ އެމީހުން ޖަހާހާ ބެރަކަށް ނެށުންބާ! ކުރިން ދިވެހިންގެ މެދުގައި ނެތް އެހެންދީންތަކުގެ ސިރުކު ގެ އަމަލުތަށް ދިވެހި ފަސްގަނޑުގައި ނުހިންގުމަށާ އެފަދަ އަމަލުތަކަށް ތާއީދު ނުކޮށް އިންކާރު ކުރުމަކީ ކުރަން ޖެހޭ ކަމެއްނޫންތޯ! އެފަދަ ކަންކަމަށް ހިތްވަރު ދިނުމަކީ ކުރެވިގެން ވާނެ ކަމެއް ނޫނެވެ. އިހުތިރާމް ކުރުމުގެ މާނާގައި ކުރައްވަން މި އުޅުއްވަނީ ކޮންކަމެއްތޯ!\nޑިސެމްބަރު 30, 2020 09:41\nހަގީގަތަކީ، ސިޔާސީ ދާއިރާގައި އުޅޭ ފުންނާބުއުސްކަމަށް އަހަރެމެން މިކިޔާ އެކަކަށްވެސް އަދުލުވެރިކަމަކީ ކޮބައިކަމާއި އޭގެ ހަގީގީ މަފްހޫމް ނޭނގޭކަމެވެ. އިންސާފުގެ މާނަވެސް މުޅިންހެން އެބައިމީހުން ގެންގުޅެނީ އޮޅުވާލައިގެންނެވެ. އިސްލާމްދީން އައުމުގެ ކުރީގައި އަދުލުއިންސާފާއި އިންސާނީ ހައްގުތަކަކީ މީސްތަކުން ދަންނަ އެއްޗެއްކަމުގައި ނުވެއެވެ. ޣައިރު މުސްލިމުންނާމެދު އަދުލުވެރިކޮށް ކަންތައް ކުރަން އެނގޭނީ އަދުލުވެރިކަމަކީ ކޮބައިކަން އެނގިގެންނެވެ.\nޑިސެމްބަރު 30, 2020 08:36\nއިލިޔާސް ދެން ކަލޭ މޮޔައެއްވާނެކަމެއްނެތް. ކުރިޔަށްވާނެ ކަންކަން އެއްވެސް މީހަކަށް ނޭނގުނަސް ކުރިން ކަންތައް ވެފަ އޮތްގޮތް ލާދީނީ މީހުން ކަންކޮށްފައޮތް ގޮތް އެއޮތީ ފެންނަން. ދެން މިފަހަރުވެސް ޔާމީނާ ދެކޮޅަށް ވޯޓްހޯދަން އަމިއްލައަށް ކުރިކަންކަން އަހަރެން ކިޔާދޭކަށް ނުޖެހެ. ތީ އަމިއްލައަށް ބުއިބޮނޑި\nޑިސެމްބަރު 30, 2020 10:23\nޝޭހް އިލިޔާސް ވާ ތެދު ހާމަ ކުރައްވައިފި...\nޑިސެމްބަރު 30, 2020 13:50\nޝޭކް އިލް ޖެހޭނެ މި ކަމުގެ ޒިންމާނަގަން... އެހެނީ ލާދީނީ ބަޔަކަށް ވެރިކަން ލިބުމުން ކަންވީގޮތް އެއޮތީ މާޒީގައި ފެނިފައި. އެހެން އެކަން އޮއްވާ އަނެއްކާވެސް އެމީހުނަށް ވެރިކަން ހޯދައިދޭން ރައްޔިތުން ގުނބޯ ހެއްދުވި އެކަކު އިލްޔާސަކީ\nޑިސެމްބަރު 30, 2020 08:44\nބަލަ މި ސަރުކާރުން ސީދާ ދީނަށް ފުރައްސާރަ ކޮށް ނަޝީދު ވެސް ދީނަށް ފުރައްސާރަ ކޮށް އުޅޭއިރު އިސްލާމްދީނަށްޓަކައި މުޒާހަރާކޮށް އަޑުއުފުލާނެ ނަފްސެއް ނެތް، އެކަމަކު ތިބުނާ ނަޝީދު ކުރަން ތިއުޅޭ މުޒާހަރާއަށް ނުކުންނާނެ މީހުން ވަރަށް ގިނަ، މި ރާއްޖެ އަށް ﷲފިނުއްވަފާނެ ކޯފާއަކަށް ބިރުވެތިވޭ\nޑިސެމްބަރު 30, 2020 08:48\nއިލްޔާސްމެންނަކީ ރާއްޖެ މިހާލަތައް ވައްޓާލުމުގެ ޒިންމާ އުފުލަން ޖެހޭ ބައެއް، އޭރުވެސް އަހަރެމެން އަނަ ގޮވާފަބުނިން މިއީ ލާދީނީ ބައެކޭ މިމީހުންގެ ފަހަތަށް ނުވަންނާށޭ އެކަމަކު އޭރު ބުނީ މިއީ ސޯލިހުއޭ ނަޝީދެއްނޫނޭ މިހާރު އެނގޭނެކަމަށް ހީކުރަން ނަޝީދުއާއި ސޯލިހު އަކީ އެއް ފިކުރެއް ގެ އެއްބައެއްކަން\nޑިސެމްބަރު 30, 2020 08:49\nމިރާއްޖޭގައި އިސްލާމްދީން ނޫން އެހެން ދީނަކަށް ޖާގަދެވިގެން ނުވާނެ އަޅުގަނޑުމެންނަކީ ސަތޭކަ ޕަސެންތް މުސްލިމުން ކިނބުލާއި ބުއްޅަބޭ ފައްޅިއަޅަން އިންޑިއާ އަށް ވަޑައިނަންނަވާ އެތަކުގައި ވަޒަންވެރިވެގެން ފައްޅި ފައްޅީގައި ޗޮނި ބާލަ ބާލާ ތިއްބަވާ\nޑިސެމްބަރު 30, 2020 08:50\nއަދިވެސް މިހާވަރުވާއިރުވެސް ސޭކު އިމްރާނު ހަނު ސޭކު އަނީލު ހަނު އަދިވެސް މިކަހަލަ ސޭކުން ހަނު ދެން ތިބި ދީންދަންނަ މައުމޫނާއި ހުސަންރަޝީދު މީހުން މަގުފުރެއްދުމުގަ އަވަދިނެތި\nޑިސެމްބަރު 30, 2020 08:52\nދެން ކޯޗެކޭ ކިޔާކަށް ކަލޭމެން ހޮވި އޯގާތެރި ސަރުކާރުމީ އަނިޔާވެރިކަން ނައްތާލާ އިންސާފުހޯދަދޭން ހޮވި ސަރުކާރު، ކަލޭމެން ކެނޑި ކަނޑުލެއްގެ ހިތިފިލުވާނީ ކަލޭމެން. މީ އަމިއްލައަށް ހޯދައިގަތް ހާލަތެއްނުން\nޑިސެމްބަރު 30, 2020 08:56\nއެހެންވެގެންނޭ މިބުނަނީ މިސަރުކާރާއި ނަޝީދާ ކީ އަނދިރި ހަރަކާތެކޭ އަޑީ ދައުލަތެކޭ ހަރުކަށި ފިކުރެކޭ އެކަމަކު އާއި އެސް މީހުންނޭ އަނެކައްޗެކޭ ކިޔާތި ސޭކު އަނީލު މެން ފަހަތުގައި ބަޔަކު މީހުން ނަމާދުނުކުރަނީ އައިއެސް ފިކުރު ހުންނާތީއެއްނޫން، ސޭކު އަނީލު މެންގެ މުނާފިގުކަމުން\nޑިސެމްބަރު 30, 2020 09:01\nއިހުތިރާމް ކުރުމަކީ ކާފިރުން އުޅޭ ގޮތަށް އުޅުމެއްނޫން. އިހުތިރާމް ކުރުމަކީ މިސްކިތުގަ ސަލީބު އަދި ބުދު ބެހެއްޓުމެއްވެސް ނޫން. އިހުތިރާމް ކުރުމަކީ އިންސާނިއްޔަތަށް ކުރާ ކަމެއް. އިހުތިރާމޭ ކިޔާފަ އަމިއްލަ ނަފުސާއި ވަތަން ދޫކޮށެއް ނުލެވޭނެ. މީ ހުސް ސިޔާސި ރޭވުން..\nޑިސެމްބަރު 30, 2020 09:03\nއެހެންމީހުންގެ ލޮލުގައި އަނދުން އަޅުވައިގެން މިޤައުމަށް ކޮންމެފަދަ ގޮތެއްވެސް މި އަންނި ގުރޫޕް ހަދައިފާނެ އިޙްތިރަމޭ ކިޔައިގެން ރާއްޖޭގެ މުސްލިމުން އަގުވައްޓާލާނެ މި ބިންގަނޑުގައި އިސްލާމް ދީން ދަމަހައްޓަވާދޭ! ދީނީޢިލްމުވެރިންގެ ބާރު ދަމަހައްޓަވާންދޭ އާމީން\nޑިސެމްބަރު 30, 2020 09:09\nނުޖެހޭނެ. މުސްލިމުންނައް އިހްތިރާމް ނުކުރެވޭ ކަމުގައި ވަންޏާ އެހެންދީންތަކައް އިހްތިރާމް ކުރާކައް ނުޖެހޭ. އެހެން އެބުނާ ބަޔަކީ ލާދީނީ ކަންކަން މިގައުމުގައި ފަތުރަން މަސައްކަތް ކުރާ މުރުތައްދުން\nޑިސެމްބަރު 30, 2020 09:19\nއިލްޔާސް ކަލޭ ދެން އަތްޖަހާ. މީ ކަލޭ ބޭނުންވި ގޮތެއްނު!!\nޑިސެމްބަރު 30, 2020 09:23\nއެހެން ދީނެއްގެ ޤައުމެއްގަ ހުރެގެން ދިވެހިރާއްޖޭގެ ވާހަކަ ދައްކަން ކޮބާ ލަދު 😂 ދެން މެލޭޝިޔާގެ ބުދު ދީނުގެ މީހުންގެ ފައްޅިތަކުގަ ހުޅު ޖަހަން ދާންވީނުން . އިހުތިރާމް ކުރުމޭ އެބުނަނީ ވަކި ދީނެއްގެ މީހެއްވީމަ ތަފާތު ކުރުން ހުއްޓާލުން. ރާއްޖޭގެ ސްކޫލުތަކުގަ ކިޔަވައިދޭން އަންނަ ހިންދީ ޓީޗަރުންނަށް ދަރިވަރުން ބުލީ ކުރާވަރު ނިކަން އަހާބަލަ މީހެއް ގާތު އެމީހުން ސާޅި އަޅާފަ ނިތްކުރީ ތިކި ޖަހާފަ ތިބޭތީ. އިހުތިރާމު ކުރުމުގަ މާނަ އޮޅުވާލައިގެން ކޮންމެހެން ފިތުނަ ފަސާދަ އުފައްދަން އުޅޭނެ ކަމެއް ނެތް . އަހަރެމެންގެ ދީނުގަ އޮވޭތަ އެހެންދީން ތަކުގެ މީހުންނަށް ފުރައްސާރަކޮށް އިހާނެތިކޮށް ހިތަން؟ ނޯވޭ! ޝޭހަކަށް ވެހުރެ ތަންކޮޅެއް ހަމެޖެހޭ އެއްޗެކޭ ކިޔާބަލަ .\nޑިސެމްބަރު 30, 2020 09:29\nމާތް ﷲ ބާވައިލެއްވީ އެންމެ ދީނެއް އެއީ އިސްލާމް ދީން ކީރިތި ޤްރުޢާނުން ދަލީލު ހޯދާ އަހަރުމެން އިންސާނުން ހެއްދެވި ފަރާތަކީ މާތްﷲ ސުބުޙާނަޙޫ ވަތައާލާކަން އަދި އެއީ އެއްކައުވަންތަ އިލާހުކަން ހިތުގެ އަޑިން ގަބޫލުކުރާ އިސްލާމް ދީން ގަބޫލުކުރާ މުސްލިމުންނޭ ކިޔާކަމުގައި ވަނީނަމަ ދެން އެހެން ދީންތަކޭ ކިޔައިގެން ވާހަކަ ނުދެއްކޭނެ ލާދީނީ ފިކުރަށް ހިތްވަރުދޭ މީހުން ނުވަތަ ކާފަރުން އުޅޭގޮތައް އުޅުމަށް ހިތްވަރުދޭ ބަޔަކު މިގައުމުގައި ތިބެގެން ޝޭހުންނާއި އުސްތާޒުން ބޭނުންކޮށްގެން އެހެން ދީންތަކަށް އިހްތިރާމް ކުރަން ޖެހޭނެއޭ އެބުނަނީ ވާނުވާ ނޭގޭތީ އިސްލާމް ދީން ފިޔަވައި އެހެން ދީނެއް ނޯންނަކަން ނޭގެނީބާ؟ އެއީ އެހެން ދީންތަކެއްނޫން އެއީ އިސްލާމްދީނަށް ކާފަރުވެގެން ތިބިބަޔަކު އެމީހުންގެ ސަގާފަތެއް ދިރުވައި ކާފަރުކަން އާލާކޮށް ދިރުވަނީ ކްރިސްމަސް ފާހަގަކުރަނީވެސް އެގޮތައް އެހެންވީމަ އަހަރުމެން ނުޖެހޭ ކާފަރުންގެ ސަގާފަތައް ހިތްވަރުދީ ބޯލަނބާކަށް އެމީހުންނަށް އިހްތިރާމް ކުރުމޭ ބުނެވޭ ބަހުގެ މާނައަކީ އެމީހުންވެސް މުސްލިމް ގައުމުތަކަށް ޒިޔާރަތްކޮށް އެހެން މީހުންނެކޭ އެއްގޮތައް އެ މުޖްތަމައެއްގައި އުޅުމުގެ މިނިވަންކަން ލިބޭވާހަކަ އެއީ ދުނިޔޭގައި ކޮންމެތާކު އެމީހުން އަޅުކަން ކުރަން ޗަރޗްތައް ހެދުމާއި ބުދު ބެހެއްޓުމެއް ނޫން އަދި އެމީހުންގެ ކުފުރުގެ ޝިޔާރުތަކުން މަރުހަބާ ކިޔައި އުޅުމެއްނޫން ކްރިސްމަސްގެ ޝިޔާރުގައި އޮންނަނީ ކިކޭތޯ ؟ އޮޅުވާލަން ނޫޅޭތި ރާބޯ ޝޭހުން\nޑިސެމްބަރު 30, 2020 09:33\nސޭކުން ކޮބާަ މަބުނިތަން މިއަންނަނި✋\nޑިސެމްބަރު 30, 2020 09:34\nމިމީހުން މިގައުމު ހަލާކުކޮއްލީ، ދީނުގަ އޮވޭތޯ ބަގާވަތް ކުރުން. މިމީހުން އެކަންވެސް ކޮއްފަ އެތިބީ.\nޑިސެމްބަރު 30, 2020 09:36\nއެހެންވެއްޖެޔާ ރާއްޖޭގެ ފަތުރުވެރިކަމަށް އެތެރެ ކުރާ ރަލުގެ ބާވައްތަށް ހަމަ މިހާރުން މިހާރަށް ގެނައުން ހުއްޓާލާ. އެއީ އެހެން ދީންތަކަށް އިހުތިރާމު ކުރާ އެއްޗަކަށް ވާތީި. ނިވާކަން ކުޑަ ހެދުން ލައިގެން ގެސްޓުން އުޅޭ ހުރިހާ ރިސޯޓުތަކެއް ބަންދުކުރޭ. ލަވަޔާއި މިއުޒިކު ޖަހާ ޓީވީ ސްޓެޝަން އަދި ރޭޑިއޯ ޗެނަލްތައް ހުއްޓާލާ. މަވެސް ބަލާލަން ބޭނުން މި އިލްމުވެރިން ބުނާ ބަހުގަ ބަރުމިނެއް އޮވޭތޯ. ޓްވީޓް ކޮށްލަން ވަރަށް ފަސޭހަ އަކަމަކު ޖަވާބުދާރީ ވާކަށް ނޭނގޭނެ . ސައްތައިން ސައްތަ މުސްލިމް ޤައުމަކަށް ރާއްޖެ ހަދަން ބޭނުމިއްޔާ މިހުރިހާ ކަމެއް ކޮށްފަ ދެން ބަހުސްކުރޭ\nޑިސެމްބަރު 30, 2020 09:37\nއެހެން ކޮން ދީނެއްތޯ އޮތީ ﷲ ގެ ހަޟްރަތުގަ ދީނަކީ ހަމއެކަނި އިސްލާމްދީން\nޑިސެމްބަރު 30, 2020 09:50\nރައްޔިތުންނޭ! އިންސާނުންނަށް ކުއް ކުށްކުރެވޭނީވެސް އަޅުގަނޑުމެން ޖެހޭނެ ޢިލްމުވެރިންނަށް އިޙްތިރާމް ކުރަން ވިސްނާ ޢިލްމުވެރިންވެސް ބައިބައި ކުރަމުންއެދަނީ ވަކި ބަޔަކު ދުރާލާ ރާވައިގެންކަން އަދި އިސްލާމް ދީނުގެ ހައްޤުގައި ބަސް ބުނަންވީ ވަކި މީހަކަށް ނޫން. ހުރިހާ ކަމަކަށް ވުރެ އިސްލާމްދީން މުހިއްހު ވާންޖެހޭ ހިތުގެއަޑިން ގަބޫލްކުރާހާލު.\nޑިސެމްބަރު 30, 2020 10:00\nރާއްޖޭގެ ދެ މުފްތީކަމަށްވާ މައުމޫނު ހުސައިން ރަޝީދު ކީކޭތޯ ވިދާޅުވަނީ. މިކުރަންއުޅޭ ކަންތައްތަކުގެ އާޚިރު ނަތީޖާއަކީ ކޮބައިތޯ. ގައުމަށް މުހިއްމު ކަންކަމުގަ ބަސްނުބުނެ ލާދީނީ ފިކުރަށް ތާއީދުކޮށް ޓްވީޓްކުރާތީ ދެންނެވިން.\nޑިސެމްބަރު 30, 2020 10:06\nޝެއިޚް އިލްޔާސަށް ވ. އަދަބުވެރި ކަމާއި އެކު ދަންނަވަން. ފުރަތަމަ ފާޑުފާޑު ޓްވީޓް ތައް ކުރުމުގެ ކުރިން ދިވެހި ރައްޔިތުން ގެ ކިބައިން މަޢާފަށް އެދިވަޑައިގަނޭ. . ޝެއިޚް އިލްޔާސް ވިދާޅުވި ދުޢާދެއްވި ވެރިއެކޭ ރައްޔިތުން ކައިރީ. ވޯޓްލާށޭ. ޑރ އިޔާޒާއި ރ. މައްމޫނާއި ޒައިދާއި ބުރުމާ ޤާސިމް އަދި ޢިމްރާނުމެން މީގެ ޒިންމާ ފުރިހަމައަށް ނަންގަވާ. ރ. ޔާމީނާއި ޑރ. ޝަހީމަށް މަލާމާތް ކުރި އެމްޑީޕީ ވެރިކަމަށް އައިއްސިއްޔާ ދީނަށް ގޮންޖަހައި ނެތީ އެވާހަކަ ޑރ.ޝަހީމްމެން ވިދާޅުވެގެން. ދީނާ ދެކޮޅު ކިތައް ރިޕޯޓް ނެރެންދެންތޯ ޝެއިޚްމެން މަގާމުގައި މިސަރުކާރަށް ވާގިވެރިވާން ތިޔަތިބެނީ. ސޯލިޙް ވިދާޅުވެފައި އޮތީ ޒީރޯ ޓޮލަރެންސޭ. ޒީރޯ ޓޮލަރެންސުން އިންޑިޔާ މީހުންނަށް މިރާއްޖަށް ފައިސާ ލިބޭ ދޮރުތައް ވެސް.\nޑިސެމްބަރު 30, 2020 10:07\nއިޙްތިރާމް ކުރަންޖެހެނީ އެހެންދީންތަކަށް ނޫން އެހެން ދީނެއްގެ މީހަކަށް އޙްތިރާމް ކުރުމާއި އެހެންދީންންތަކަށް އިޙްތިރާމް ކުރުމަކީ މުޅިން ދެކަމެއް މީހުނަށް އިޙްތިރާމް ކުރިޔަސް މުސްލިމުން އެހެންދީންތަކުގެ މީހުން ކުރާ ކަންތައްތަކުގަ ބައިވެރިވެ އެދީނަށް ވެސް ލޯބި އޮތްކަމަށް ދެއްކުމަކީ ޢަމަލު ތަކުގަ ބައިވެރި ވުމަކީވެސް ﷲ ނަހީކުރައްވާފައިވަ ކަމެއް މުސްލިމުން ވާންޖެހޭނީ އިސްލާމްދީނުގެ ރިވެތި ސިފަތަކާ އާދަ ކާދަ އަށް ލޯބި ކުރާ ބަޔަކަށް ކްރިސްޓިއަން ދީނަށް ހިއްވަރުދޭ ބަޔަކަށް ވެގެންނުވާނެ\nޑިސެމްބަރު 30, 2020 10:10\nމިވެސް ފިކްރީ ހަންގުރާމަ އެއް މި މީހުންގެ ބޭނުމަކަށް ވަނީ ދީނީ މީހުން ޖެއްސުމާ، އެހެން މީހުންގެ ހިތުގައި ދީނާމެދު ސުވާލު އުފެއްދުން ، މީ ވަރަށް ނުރައްކާތެރި ކަމެއް... އެއްގޮތަކުން ނޫނީ އަނެއް ގޮތަކުންވެސް މި ޤައުމުގައި ދީނީ ބައިބައި ކުރުވާންބޭނުންވާ ބަޔަކު އުޅޭ، ހިތާމަޔަކީ މީސްމީޑިޔާގަ ހަބަރެއް ގޮތަށް ނަމަ ވެސް މި ކުރެވެނީ މިކަން ޕްރޮމޯޓް. ހިތާމަހުރި\nޑިސެމްބަރު 30, 2020 10:11\nދަތުރު ދެވޭ ، ޕާޓީ ބޭއްވޭ ، ޖަލްސާ ކުރެވޭ، މިސްކިތުގައި ޖަމާއަތުގައި ގާތްގާތުގައި ނަމާދު ކުރެވޭ އެކަަމަކު ދަރުުސު ދިނުން މަނާ މިއީ އޭ ޝިފާޒް އަދި ޖެނެފާ އަދި ވައްޑޭ ވިސްނާ ފިކުރު ކުރަންވީ ދީނީ ދަރުސު ދިނުން އާންމު ކޮށް ހުޅުވާލައިގެން ބާއްވަންވެސް ތަންތަން ނުދޭ މިސަރުކާރު އައި ފަހުން ދެން ހުއްދަ ދިނީ ހަމަ އެކަނި މިސްކިތުގައި މިހާރު އެފުރުސަތު ވެސް ވަނީ ބަންދު ކޮށްފައި ދަރުސު ދޭތަން ޝިފާޒު އަދި ވައްޑޭ އަދި ޖެނެފާ ދުށިންތަ މިސްކިތުގައި ތިބޭނީ ދުރު ދުރުގައި ދަރުސު ދޭ އަޑު އަހަން އެކަމަށް ވެސް ހުރަސް މިސަރުކާރު މިވަރުން ދަންޏާ ބަލި ކަށިވެ ބަލިވާނެ ﷲ ގެ މަގުގައި ނަސޭހަތް ދިނުމަށް ވެސް ހުރަސް އަޅަނީ\nޑިސެމްބަރު 30, 2020 10:12\nޝެއިޚް މެންވެސް ގުބޯހެއްދިއްޔޭ އިބްރާހިމްމެން. ނިކަން ހިތްވަރެއް ހުރިއްޔާ އިސްތިއުފާ ދީފާ އެހެން ދީންތަކަށް އިޙްތިރާމް ކޮށް ބޭނުން ދީނަކަށް އުޅެވެން އޮތްތާކަށް ދާން ގޮވާލަބަލަ ތިޔަބައިގަނޑަށް.\nޑިސެމްބަރު 30, 2020 10:16\nކޮބައިތަ އިސްލާމިކް މިނިސްޓްރީގައި އުޅޭ ސޭހު އިލްޔާސް ޖަމާލު ސަރުކާރު ބަދަލު ކުރަން ދީނީ ތަގުރީރު ދިން މިހާރު މިއުޅެނީ މިސްކިތެއްގައި ވެސް ދަރުސް ނުދެވިގެން ކަލޭމެންގެ ނުބައިކަން ހާދަ ބޮޑޭ ފިލައި ހަރުގައި ދޯ ތިޔަ މިނިސްޓްރީން މިހާރު ކީއްތަ ތިޔަ ކުރަނީ ކުރީ ސަރުކާޜުން އިސްލާމިކް ފޮތް މައުރަޒް ކޮންމެ ހުކުރު ދުވަހަކު ބޭއްވި ކޮންމެ ހުކުރު ދުވަހެއްގެރޭ ދަރުސް ބޭއްވި ހުޅުވާލައިގެން މިހާރު މިސްކިތެއްގައި ވެސް ދަރުސް ދިނުން މަނާ\nބަލަ މިކޮވިޑްގައި ސަރުކާރުން ޖަލްސާތައް ބާއްވާ ދަތުރު ދެވޭ ... އިސްލާމިކް މިނިސްޓަރ ވެސް ނިދާފައި\nޑިސެމްބަރު 30, 2020 10:18\nއަޖައިބު ޖަމާއަތުގައި ނަމާދު ކުރެވޭ އެކަމަކު ދަރުސް ދިނުން މަނާ ހުކުރު ދުވަހު ޚުތުބާ އަޑު އަހަން ތިބޭ މީހުނަށް ވުރެ މަދުވާނެ ދަރުސް އަޑުއަހާ މީހުން ވެސް އެކަމު ކޮވިޑޭ ކިޔާަފައި ހުއްދަ އެއް ނުދޭ މިކަން ޝިފާޒު އަދި ވައްޑޭ ޖަވާބު ދީބަލަ ކަލޭމެންގެ ސަރުކާޜު އައި ފަހުން އާންމު ދަރުސް ދޭންވެސް ހުއްދަ ނުދޭ\nޑިސެމްބަރު 30, 2020 10:30\nތިހާ ވަރު ވަންޏާ އެމީހުން ޓޫރިސްޓް ގޮތުގަ ގެނެސް ނޫޅެބަލަ އަދި އެމީހުން ގެ ފރަރާތުން ލިބޭ ފައިސާ ނުކައިބަލަ! މުޅި ރާއްޖެ ބަރޯސާ މި ވަނީ ޓޫރިޒަމަށް! ދެން ނުވޭ އެކަމަކު އެމީހުންނަށް ހެޔޮ ހިތުން ވިޝް އެއް ކޮށްލަންވެސް ! މީ ކޮންކަހަލަ ހުއްޖަތެއް! ދީނުގަ އެބޮތް ކާފިރުން ނާ ވެސް ގުޅިގެން އުޅެން!\nޑިސެމްބަރު 30, 2020 10:35\nމި ރާއްޖެ މިހާލަތަށް ގެންދިިއުމުގަ އެންމެ ބޮޑު ރޯލެއް ކުޅުނު ބަޔަކީ އަދާލަތު ޕާޓިގެ އިލްމުވެރިން ކަމުގައި އެއްވެސް ޝައްކެއް ނެތް. އެދުވަހުވެސް ސަލަފު ޢަބްދުﷲ މެންގެ ސްޓޭންޑް ޤަބޫލުކުރެވުނުމައޭ މިހާރު ހިތައްއަރާ. ވަރަށް ދެރަވެ މިކަހަހަލަ މަރުމޯލުންގެ މަޅީގައި ޖެހި މި މީހުންނަށް ވޯޓުދީ ހޮވީމަ މިހާލަތަށް ކަންތައްތައް ވަމުންދާތަން ފެންނާތީވެ. އިސްލާމް ދީން ފުހެލަން އުޅޭ ބަޔަކަށް ވުރެން ވައްކަން ކުރުމާއި ނުހައްޤުން އަނިޔާ ކުރާ ވެރިޔަކު ބެހެއްޓުން މާ ބޮޑުތަނުންވެސް ރަނގަޅުކަން އެނގި ޔަގީންވެއްޖެ. ދެން ކުރާނެ ކަމެއް ނެތް. އަދާލަތު ޕާޓީގައި ގިނައީ ހުސް ފެޅަކާދަންނަބޭކަލުން... ދެން އިންޝާﷲ ތިިމަޅިއެއްގައި ނުޖެއްސޭނެ.\nޑިސެމްބަރު 30, 2020 12:53\nއެވެރިން ހަނދުމަ ނެތޭ ކުރިން ވެސް އަތުން ބީވީ ކޮން ކަމަކާ ހެދި ކަމެއް.. މިފަހަރު އެރޭ ގުއި ގަނޑު އިހަށް ވުރެން ހަޑި ވެފަ ފިލުވަން އުނދަގޫ ވާނެ އިންޝާ ﷲ.\nޑިސެމްބަރު 30, 2020 10:37\nއަންނިގެބޭނުންފުދިއްޖެ! ފާދިރީންތަކަށްކުޑަދުވަސްކޮޅެއްފަހުން މިތާފައްޅިއެދާނެކަން ޔަޤީންވެއްޖެ! ދީންވިއްކާވިޔަފާރިއަކަށް ވެއްޖެކަން އަދި އެވިޔަފާރިއަށްވަންނަޝޭޚުންއިތުރުވެއްޖެކަން ޔަޤީންކުރެވިއްޖެ މިއީ އަނދިރިދައުލަތުގެބޭނުމަކީ ވަރަށް ފުރިހަމައަށް ދެބޯގެރި ދުއްވަދީފި! މިއަދުޤައުމާއިދީނުގެހައްގުގަ އެއްޗެއްބުނެލާނެޝޭޚަކުނެތް ފެންނަނީ އެއްފައިސާފޮތީގެދެފުށް ވަކިކުރަން ވަކާލާތުކުރާޝޭޚުން! ﷲއަޅަމެނަށްހެޔޮވިސްނުން ދެއްވަވާ ދީނުގެޢަދުއްވުންގެކިބައިން މިންޖުކުރަށްވާށި! އާމީން\nޑިސެމްބަރު 30, 2020 10:54\nމަގޭ ކޮމެންޓު ލާދީނީވީދޯ ވަކި ބިމެއްމަތީ ދީންތަކަށް އިހްތިރާމް ނުކުރެވޭ މިތާހަމަނުޖެހުން އުފެދޭނެ ވާހަކަ ތިދައްކަނީ ދީނަށް އިހްތިރާމް ނުކުރެވޭތި.\nޑިސެމްބަރު 30, 2020 11:14\nޢިސްލާމްދީން ފިޔަވަ އި އެހެން ދީނެ އް އޮވޭހެ އްޔެވެ. މާތްވެގެންވާ އިސްލާމްދީން މާތްﷲ ބާޢްވާ ލެޢްވުމަށް ފަހު ކުރިން މާތްﷲ ބާ އްވާލެ އްވި ދީންތަޢްވަނީ ބާތިލް ކުރަ އްވާފަ އި އަދި ހަމަ އެ އާ އި އެކު ތަ އުރާތާ އި އިންޖީލް އަދި ޛަބޫރުވެސް ވަނީ ބާތިލް ކުރަޢްވާފަޢި، ނަމަވެސް އެފޮތްތަކަށް އީމާންވާޖެހޭ، އެ އީ ެއކަމަށް ﷲ އަންގަވާފަ އިވާތީ، ކީރިތި ރަސޫލާ މުޙަ އްމަދުގެ ފާނު ރަސޫލް ކަމާގެން ފޮނު އްވުމަށް ފަހު ދުނިޔޭގަ އި އޭރު އުޅުނު އެންމެހާ އިންސާނުނާ އަދި އެއ އަށްފަހު މިދުނިޔެ އަށް މާތް ﷲ ފޮނު އްވާ އެންމެހަ އި އިންސާނުން ނަކީ އެއ އް އު އްމަތެ އް! ޢެ އީ ކީރިތި ރަސޫލާ މުޙަ އްމަދު ގެ ފާނުގެ އުއ އްމަތް، ދުނިޔޭގަ އި އެޅެމުން މިދާ އެންމެންނަކީ އެއއ އް އު އްމަތެ އް މި އު އްމަތުގެ އެންމެން އުޅެން އަންގަވާފަ އި ވަނީ ކީރިތި ރަސޫލާ މުޙަ އްމަދުގެ ފާނަށް މާތްﷲ ބާ އްވާ ލެ އްވެވި އިސްލާމް ދީނަށް، ނަމަވެސް ޝަ އިތާނާގެ ބަހަށް ހެ އްލި އިސްލާމް ދީން ޤަބޫލް ނުކުރާ މީހުންނަށް ކިޔަނީ ކާފިރުން، ކާފިރުންނަކީ މާތްﷲ އަށް ނުކިޔަމަންތެރިވެ އުރެދި އަދި ޝިރުކު ކުރާބަ އެއ އް، އަދި މާތް ﷲ ބާތިލް ކުރަ އްވާފަ އިވާ ދީންތަކަށް ނުވަތަ އަމި އްލަތުން ހަދާފަ އިވާ އެ އްޗި އްސަށް އަޅުކަން ކުރަމުން ދާ ބަ އެ އް. އެމީހުން އެ އީ ދީނެކޭ ކިޔަސް ﷲގެ ޙަޒުރަތުގަ އި އެ އީ ދީނެ އްނޫން، އެހެވީމާ ކާފަރުން އެކުރާ ކަންކަމަށް މުސްލިމުން ވާގިވެރި ވާން ޖެހޭހެ ްއޔެވެ، މާތް ﷲ ގެ ހަޒުރަތުގަ އި ދީނަކަށް ނުވާ އިރު މުސްލިމުންނަށް އެ އީ ދީންނަކަށް ވާން ޖެހޭ ސަބަބަކީ ކޮބާ ހެ އްޔެވެ. މާތްﷲ އެންމެހާ މުސްލިމުންގެ ޢަޤީދާ ވަރުގަދަ ކުރަ އްވާށި އާމީން.\nޑިސެމްބަރު 30, 2020 11:16\nއަޅުގަނދަކީ ދީނުގެ ޢިލްމު ލިބިހުރިމީހެއްނޫން އެކަމު އެހެންދީންތަކަށް އިހުތިރާމްކުރަންޖެހޭކަމަށްބުނެ ރައިސް މައުމޫނާއި ޝެއިހު ހުސެއިން ރަޝީދު ދައްކާވާހަކައަށް އަޅުގަނޑު ގޮންޖަހަން އެދެބޭފުަޅުން ވިދާޅުދެއްވަފާނަންތޯ އިސްލާމްދީންނޫން ދެން އޮންނަ އެހެންދީނެއް އެހެންދީނެއްނެތްކަމަށްވާއިރު ކޮންދީނެއްގެ ބަޔަލަށްތޯ އިހުތިރާމުކުރަންވީ އެއްއިންސާނަކު އަނެއްއިންސާނަކަށްވީތީނޫންތޯ އިހުތިރާމް އެދެބޭފުޅުން ވިދާޅުވެ ދެއްވަފާނަންތޯ ކީރިތި ޤްރުއާނުގެ ކޮންސޫރަތެއްގެކޮންއާޔަތެއްގަތޯ އޮތީ އެއްދީނުގެ އަހުލުވެރިން އަނެއްދީނުގެ އަހުލުވެރިންނަށް އިހުތިރާމްކުރުމާއި އެހީތެރިވުމަށް ނެތް ދެއްތޯ އޮތީ އިންސާނަކަށްވީތީ އަޅާލުމަށް އޯގަަތެރިވުމަށް އެދެބޭފުޅުންނަށް ލިބިހުންނެވި އިލްމާއި މަޤާމުގެ ދަހިވެތިކަމުގައި މިފަދަ އޮޅުވާލުންތައް ނުގެންގުޅުމަށް އެދެބޭފުޅުންނަށްގޮވާލަން\nޑިސެމްބަރު 30, 2020 11:21\nޑިސެމްބަރު 30, 2020 11:24\n5 ލައްކަ ހަމަ ނުވާ އާބާދީއެއްގެ ބަޔަކު ކިތައްމެ ފުއްޕިޔަސް ވާނެ ކަމެއްް ނޯންނާނެ. ސަޢޫދީ އެރެބިޔާ ޔާ ޔޫ އޭ އީ ފަދަ ޤަވުމުތަކުން ސީދާ ޔަހޫދީ ދައުލަތާ އެއޮށް ޤުޅުން ޤާއިމްކުރީ . މިހާރު އެހެން ޢަރަބި ޤައުމުތަށްވެސް އެއޮށް ކުރަނީ . އަހަރުމެންވާ އެކަމެއް ނުކުރަން . އެކަމަކު އެމޭޒަން ޖަންގަލީގައި މީހުންނަށް ނުވަދެވޭ ހިސާބުގައި އޮތް ޤަބީލީ ބަައިގަނޑެއްގެ ގޮތުގައި ދެން ރާއްޖެއަކަށް ނޯވެވޭނެ . އެއްގޮތަކީ އައިސިސް މީހުން ހެދިހެން ޚަލީފާވެރި ދައުލަތަކަށް ރާއްޖެ ހަދައިގެން ބިމުއަޑީގައި ހޮރުކޮނެގެން މީދާތަކެއްހެން އުޅެނިކޮށް ކާފަރުންގެ ހަނގުރާމަ މަތީ ބޯޓުތަކުން އައިސް ބިންގަރާސް ގޮއްވާ ބޮންތަކުން މުޅި މާލެ ފުނޑުފުނޑުކޮށްލުމަށްފަހު މިތަން ހިފުން . އަނެއް ގޮތަކީ އައިސިސް އަށް ނުވެ ދުނިޔޭގެ މީހުންނާއި އެކު އުޅުން. ދެ ގޮތުން އެއްގޮތް ރާއްޖެއަށް މިހާރު މިއޮތީ އިޚްތިޔާރު ކުރަން ޖެހިފައި\nޑިސެމްބަރު 30, 2020 11:57\nއަދިވެސް ޝެއިހް އަށް ގެޓް ނުވޭތަ ދީން ތަކުގެ ތެރެއިންވެސް މުސްލިމުންނަށް އެންމެ ޙަސަދަވެރި ޢަދާވާތްތެރި ދީނާކަން މި ސަރުކާރާ ގުޅިފައި އޮތީ؟\nޑިސެމްބަރު 30, 2020 12:05\nފަހު ޒަމާނުގެ ދައްޖާލުން ރާއްޖޭގަ ވަރަށް ގިނަ.\nޑިސެމްބަރު 30, 2020 12:15\nމީ ޤާނޫނީ ސަރުކާރެއްތަ؟ ރައްޔިތުންނޭ ވިސްނާ! ކުރިޔަށްއޮތް ދެއަހަރުގެ ތެރޭގައި ނުލަފާކަން ދައްކާލާނެ. މިބައިގަނޑަށް ސަނާކިޔާ ޖަހާބެރަށް ނަށާ ، މުޒާހަރާއަށް ނުކުންނާނެ މީހުން ރައްތަކުގައި ވަރަށްގިނަ. ރީނދުލުގެ ސަބަބުން ލިބިދާނެ މާލީ މަންފާއަކަށްޓަކާ. އެމަންފާ ލިބިދިނުމަށް ދަނީ ރީނދުލުން ތައްޔާރުވަމުން.\nޑިސެމްބަރު 30, 2020 12:40\nޢެމްޑީޕީއަކީ އަނިޔާވެރިކަމާއި ވައްކަމާއި ތަފާތުކުރުންތައް ނައްތާލުމަށް ވިސްނާ އެތައްރައްޔިތުންނެއް ފެށި ޕާޓިއެއް ، މިއަދު އެކަމަކު އެޕާޓީ ހަލާކުކުރާ ނުލަފާ މީހުން މިތިބެ ފާޅުވަނީ ، ފޮނި އުއްމީދުގައި އެޕާޓީއާއި އެކުތިބި އެތައް ދިވެހިންނަކަަށް މި ނުލަފާ ކަތުރުފަނިތައް މިހާރު ފެންނަންވެއްޖެ\nޑިސެމްބަރު 30, 2020 13:18\nދިވެހި ސަރުކާރަށް ދޭ ފަހު އިންޒާރު!!!\nހަރުކަށި ފިކުރާދެކޮޅަށް އަދި އެހެން ދީންތަކާއި އިޚްތިރާމްކުރުމުގެ ނަމުގައި ސައްތައިން ސައްތަ މި ރާއްޖޭގައި ދީނީ މިނިވަންކަންދީ ޝިރުކުގެ އަމަލުތައް ފަތުރާނަމަ، ބަދު ދުއާއިން މި ވެރިކަން ވައްޓާލާނަން މި ވެރިކަން ވައްޓާލާނަން މި ވެރިކަން ވައްޓަާލާނަން إن شاء الله\nޑިސެމްބަރު 30, 2020 16:53\nޓްރަޕްއަށްވެރިކަން ހޯދާދީބަލަ.. ވަރަށް ޑޮލަރ ދޭނެ..\nޑިސެމްބަރު 30, 2020 13:48\nވައްޑެ ދޮގާއި މަކަރު ހެ ދުމަކީ ހަރާމް ކަމެއްކަން އެގިހުރެ ހައް ދުފަހަނަ އަޅައި ގޮސްފައި ތިބިބަޔަކު ވެރިކަމަށް ގެންނަން ވައްޑެ އިލްޔާސް މަސައްކަތް ކުރެއްވީ ކީއްވެތޯ ކީއްވެތޯ ކީއްވެތޯ؟؟؟\nޑިސެމްބަރު 30, 2020 13:58\nހުރިހާ ދީނަކަށް އިހުތިރާމްކޮށް އެހެން މީހުންނަށް ނަމޫނާ ދައްކާ..ދެއްކޭ ނަމޫނާއެއްގެ ސަބަބުން އެއިން މީހަކު މުސްލިމް ވެއްޖެނަމަ ނަމޫނާ ދެއްކި މީހަކަށް ކޮންފަދަ ސަވާބެއްތޯ ލިބެނީ.. އަދި އެހެން ދީނެއްގެ މީހެކޭ ކިޔާ އަނިޔާވެރިކަން އިސްކުރުމެއް ނޯވޭ...\nއެހެން ދީނަކަށް އިހުތިރާމްކުރާށޭ ކިޔައި ބޭނުން ދީނަކަށް މިރާއްޖޭގައި އުޅުމުގެ ފުރުސަތު ދެވިގެން ނުވާނެ.... މިކަން ސިޔާސީކޮށް ފައިދާއެއް ހޯދަން ވިސްނައިގެން ނުވާނެ ވ ސަލާމް..ޑޫ ނޮޓް ކްރޮސް ރެޑް ލައިން...\nޑިސެމްބަރު 30, 2020 14:07\nﷲ ގެ ހަޒުރަތުގައި ދީނަކީ އިސްލާމް ދީން ކަމުގައި އޮންނަވޭލެއި ދެންކޮން އެހެން ދީން ތަކަށް\nޑިސެމްބަރު 30, 2020 15:06\nދުނިޔޭގަ އޮތީ އެންމެ ދީނެއް އެދީނަކީ އިސްލާމްދީން. އޭގެ ހެއްކަކީ މަޔަކު ވިހާ ކޮންމެ ކުއްޖަކު އުފަންވަނި ފިތުރަތު ގެ ސާފު އިސްލާމްދީން މަތިގަ ކަމާ އެކުއްޖާ ޔަހޫދިއަކަށް ނަސާރާ އަކަށް މަޖޫސީއަކަށް ހަދަނި އެދަރިފުޅުގެ މައިންބަފައިންކަން އެގެން އޮތުން. ދެން އޮތީ ބާތިލް ދީންތައް. ބާރިލް ދީން ތަކުގާ އުޅޭ މީހުން ހިންގާ ބާތިލް އަމަލުތަކާއި މުސްލިމުންޖެހޭނީ ދުރުވެގެން އުޅެން. އެކަމަކު އިންސާނީ ވަންތަކަމުގާ އެމީހުނަށް އިހުތިރާމްކޮށް އެމީހުނާމެދު އަދުލު ވެރިވާންޖެހޭ. އަދުލުވެރިކަމަކީ މުސްލިމަކަށް ލިބިފައިވާ ހާއްސަ ސިފައެއް. އަދުލު ވެރިވުމޭ ބުނަނީ މުސްލިމަކަށް ނުވިޔަސް ފަގީރުހާލުގަ އުޅޭ މީހާއަށް ކާބޯތަކެތި ފޯރު ކޮށްދިނުންފަދަ އެމީހުން ކުރާ ބާތިލް އަޅުކަންތަކާއި ބާތިލް މުނަސަބާތަކާއި ދުރުވެ ތިބުން.އެމީހުން ދެކޮޅުވެރި ނުވަހާހިނދުގަ އެމީހުނާ ދެކޮޅުވެރި ނުވެތިބުން . އެކަމަކު އެމީހުން ގެ އަޅުކަމާށް ސަޕޯޓްދީ އެމީހުންމުނަސަބާތަކަށް ތަހުނިޔާ ފޮނުވާ ހެދުން ހުއްދަ ވެގެން ނުވޭ. މުމްތަހިނާ ސޫރަތުގެ4ވަނަ އާޔަތުންފެށިގެން 8 ވަނަ އާޔަތަށް ވިދާޅުވޭ.\nޑިސެމްބަރު 30, 2020 15:10\nއެހެންދީންތަކަށް އިހުތިރާމް ކުރުމަކީ ބާތިލް ދީންތަކުގެ މީހުންކުރާކަންކަމަ ނުބެހި އުޅުން. ބާތިލް ދީންތަކުގެ އަޅުކަންތަކަސް ސަޕޯޓްދީ ބާތިލް މުނާސަބާތަކަށް ތަހުނިޔާކިޔާ މުސްލިމުން ވާހުށީ އެ ބާތިލް މީހުންގެ ބައެއްގެ ގޮތުގަ. ބާތލަށް ހިތްވަރުދިނުމަކީ ހަރާމްކަމެއް.\nޑިސެމްބަރު 30, 2020 16:05\nމިއީ ސްކޫލްތަކުގެ ދަރިވަރުންނަށް އިސްލާމްދީން ރަނގަޅަށް އުނގަންނައި ނުދެވުމުގެ ހިތި ނަތީޖާ.\nޑިސެމްބަރު 30, 2020 17:13\nއިއްލިޔާސް އަދިވެސް ތިޔަ ރަމްޒީ މަގާމުގައި ދެމި ހުންނާނީތޯ! ނުވޭތޯ މި ލާދީނީ ސަރުކާރު ކުޑަކަކުލަށް ތިރިކުރުމަށް ތިތަނުން ނުކުންނާކަށް. ތިހާ ފިނޑިއްޔާ ތިގޮތައް ޓުއީޓު ނުކުރިނަމަވެސް، އަހަރުމެންނަށް އިނގޭ އެމްޑީޕީ ސަރުކާރެއްގައި ތިހުރިހާ ކަމެއްވާނެކަން. އެހެނީ ދިވެހިންގެ ތެރެއިން ދީނާ އެންމެ ދުރުމީހުން ވެގެން މައުމޫނުގެ ވެރިކަން ވައްޓާލަން އުފެއްދި ޕާޓީއެއް ތިއީ. ތިޕާޓީގައި އެބަތިބި، ބިދޭސީންނާ އިނދެގެން ބޭރަށް ވިހައި ރާއްޖޭގެ ޕާސްޕޯޓް ހިފައިގެން އެހެން ދީންތަކަށް އުޅޭ ނުވަތަ އެއްވެސް ދީނެއް ޕްރެކްޓިސް ނުކޮށްވެސް އުޅޭ އެތައް ހާސްބަޔަކު. އެބައިމީހުން ތިޔަ ޕާޓީގެ އިސްމަގާމުތަކުގައި ތިބިހާ ހިނދަކު އެމްޑީޕީ ރަނގަޅު ވާކަށް ނެތް.\nޖެނުއަރީ 2, 2021 23:41\nއެމްޑީޕީ ލީޑަރޝިޕްގެ ވިސްނުން އިސްލާމްދީނާމެދު ހުރިގޮތަކީ ދިވެހި ރައްޔިތުންނަށް އޮޅިފަ އޮތްކަމެެެއްނޫނެވެ. ލާދީނީ ކަން މުޖައްރިބެވެ. ބަޔަކު އެކަން ގަބޫލު ނުކުރަނީ ސިޔާސީގޮތުން އެމްޑީޕީގެ ލީޑަރޝިޕަށް ޖެހިފައޮތް ކުލުނެއްގެ ބޮޑުކަމުންނެވެ. ވީމާ އެމްޑީޕީ ލީޑަރޝިޕްގެ ބޭފުޅަކު " އެހެންދީންތަކަށް އިޙްތިރާމް ކުރަންޖެހޭނެ" ކަމަށް ބުނުމައި، އެހެން މީހަކު " އެހެންދީންތަކަށް އިޙްތިރާމްކުރަންޖެހޭނެ ކަމަށްބުނުން" ނިޔަތަށް ބަލާއިރު އުޑާ ބިމާހާ ތަފާތެވެ. ޑްރަގް ޑީލަރެއްގެ ގެއިން ފެންނަ ސެލޯފިންކޮޅާ، އާދައިގެ ގެއަކުން ފެންނަ ސެލޯފިންކޮޅާ ހުންނަ ތަފާތަކީ މީގެ ފުރިހަމަ މިސާލެކެވެ. ދެގެއިން ފެންނަ ދެ ސެލޯފިންކޮޅުގެ މާނަ އުޑާ ބިމާހާ ތަފާތެވެ.\nޖެނުއަރީ 17, 2021 23:32\nޢެއްމެ ދީނެއް އޮންނަ އިރު ކޮން އެހެން ދީނެއްގެ ވަާހަކައެއް މި ދައްކަނީ


2 Vana Faharah Trump Impeach Kohfi – adduLIVE\nދެވަނަ ފަހަރަށް ޓްރަމްޕް އިމްޕީޗުކޮށްފި\nJan 14, 2021, 02:54 ހަސަން ރަޝީދު\nއެމެރިކާގެ ރައީސް ޑޮނަލްޑް ޓްރަމްޕް ދެވަނަ ފަހަރަށް އިމްޕީޗު (މަގާމުން ދުރުކުރުން) ކުރަން އެމެރިކާގެ ގާނޫނު ހަދާ މަޖިލީހުގެ ތިރިގެ، ހައުސް އޮފް ރިޕްރެޒެންޓެޓިވް އިން މިރޭ ފާސްކޮށްފިއެވެ.\nޓްރަމްޕް ރައީސް ކަމުގެ މަގާމުން ދުރުކުރުމުގެ މަސައްކަތް ޑިމޮކްރެޓިކް ޕާޓީން ފަށާފައި ވަނީ މިދިޔަ ހަފުތާގައި ބޭއްވި ކޮންގްރެސްގެ ޖަލްސާ އަށް ޓްރަމްޕުގެ ސަޕޯޓަރުން ވަދެ ހިންގި ހަމަނުޖެހުމާ ގުޅިގެންނެވެ. އެގޮތުން އެ ހަމަނުޖެހުމަށް ޓްރަމްޕް ހިތްވަރު ދެއްވާފައިވާ ކަމަށް ޑިމޮކްރެޓިކް ޕާޓީން ތުހުމަތު ކުރެއެވެ.\nޓްރަމްޕް އިމްޕީޗު ކުރަން މިރޭ ކޮންގްރެސްގައި ނެގުނު ވޯޓުގައި، އޭނާ މަގާމުން ދުރުކުރަން 232 މެމްބަރުން ވޯޓު ދެއްވިއެވެ. މިކަމާ ދެކޮޅަށް ވޯޓު ދެއްވީ 197 މެމްބަރުންނެވެ. ޓްރަމްޕް އިމްޕީޗު ކުރަން އޭނާ ނިސްބަތްވެ ވަޑައިގަންނަވާ ރިޕަބްލިކަން ޕާޓީގެ 10 މެމްބަރަކު ވެސް ވޯޓު ދެއްވިއެވެ.\nމިއީ އެމެރިކާގެ ތާރީހުގައި ރައީސަކު ދެ ފަހަރެއްގެ މަތީން އިމްޕީޗު ކުރެވުނު ފުރަތަމަ ފަހަރެވެ. އެންމެ ފުރަތަމަ ކޮންގްރެސް އިން ޓްރަމްޕް އިމްޕީޗު ކުރަން ފާސްކޮށްފައިވަނީ 2019 ވަނަ އަހަރުގެ ފަހުކޮޅުއެވެ. އެފަހަރު ޓްރަމްޕާއި ދެކޮޅަށް ރިޕަބްލިކަން ޕާޓީގެ އެއްވެސް މެމްބަރަކު ވޯޓު ދެއްވާފައެއް ނުވެއެވެ.\nކޮންގްރެސް އިން ޓްރަމްޕް އިމްޕީޗު ކުރަން ފާސްކުރި ނަމަވެސް އެމެރިކާގެ ރައީސަކު މަގާމުން ދުރުކުރެވޭނީ ރިޕަބްލިކަން ޕާޓީގެ މެޖޯރިޓީ އޮންނަ ސެނެޓުގައި ހިންގާ ޝަރީއަތުގައި ތިންބައިކުޅަ ދެބައިގެ ވޯޓު ލިބިގެންނެވެ. މީގެކުރިން ވެސް ޓްރަމްޕް ވަނީ ސެނެޓުގައި ނެގުނު އިތުބާރު ނެތްކަމުގެ ވޯޓުން ސަލާމަތްވެ ވަޑައިގެންފައެވެ.\nއެމެރިކާގެ ރިޔާސީ އިންތިހާބުން ޓްރަމްޕަށް ނާކާމިޔާބީއާ ކުރިމަތިލާން ޖެހުނުއިރު ނަތީޖާ ގަބޫލުކުރައްވަން އޭނާ ގެންދަވަނީ ދެކޮޅު ހައްދަވަމުންނެވެ. ޓްރަމްޕް ބަލިކުރައްވައި އިންތިހާބު ކާމިޔާބު ކުރެއްވީ ޖޯ ބައިޑެން އެވެ. ބައިޑެން ރައީސްކަމުގެ ހުވާ ކުރައްވަނީ މި މަހުގެ 20 ވަނަ ދުވަހުއެވެ.